2.18 ކިލޯގެ މައްސަލައިގެ ޝަރީއަތް: މަގާމުގެ ނުފޫޒު ފޯރުވައިގެން ނާޖާއިޒު ފައިދާ ނަގައިދިންކަން ކަސްޓަމްސް އޮފިސަރުގެ މައްޗަށް ސާބިތެއް ނ\nމިދިޔަ އަހަރުގެ ނޮވެމްބަރު މަހު ވައިގެ މަގުން ރާއްޖެ އެތެރެކުރި 2.18 ކިލޯގެ މަސްތުވާތަކެތީގެ މައްސަލައިގައި ސަރުކާރުގެ މުވައްޒަފެއްގެ ގޮތުގައި ހުރެ މަގާމުގެ ނުފޫޒު ފޯރުވައިގެން ނާޖާއިޒު ފައިދާ ނަގައިދިން ކަމަށް ބުނެ ދައުލަތުން ދައުވާކުރި ކަސްޓަމްސް އޮފިސަރު، ހ. ޑޮނީގޯލް މުހައްމަދު ޝަފީގުގެ މައްޗަށް ކުށް ސާބިތު ނުވާ ކަމަށް ހުކުމް އިއްވައި އޭނާގެ މައްސަލަ ނިންމަވައިފި އެވެ.\nޖިނާއީ ކޯޓުގައި މިއަދު ބޭއްވި ޝަރީއަތުގެ މަޖިލީހުގައި ގާޒީ މުހައްމަދު މޫސާ ވިދާޅުވީ ޝަފީގުގެ މައްސަލަ ޝަރީއަތުން ބެއްލެވިއިރު ތަހުގީގަށް އޭނާ ދީފައިވާ ބަޔާނަށް ޝަރީއަތުގައި އޭނާ އިންކާރުކުރާ ކަމަށާއި ކޮރަޕްޝަން މަނާކުރާ ގާނޫނުގެ ދަށުން ޝަފީގުގެ މައްޗަށް ކޮށްފައިވާ ދައުވާގައި ބުނާ ފަދައިން ނުފޫޒެއް ބޭނުންކޮށްގެން ނާޖާއިޒު ފައިދާއެއް ނަގައިދެވޭނެ ފަދަ މީހަކަށް ޝަފީގު ނުވާ ކަމަށެވެ. އަދި ހެކިތަކަށް ބަލާއިރު ޝަފީގުގެ މައްޗަށް ކުށް ސާބިތުވާނެ ތަނެއް ނެތް ކަމަށް ވެސް ގާޒީ ވިދާޅުވި އެވެ.\nޝަފީގަށް ދައުލަތުން ކުރި ދައުވާގައި ބުނަނީ، ހަމީދު ރާއްޖޭން ބޭރުން އަންނައިރު، ޗީފް ކަސްޓަމްސް އޮފިސަރުގެ މަގާމުގައި ޝަފީގު ހުރެ އެކި ދުވަސްމަތިން ހަމީދުގެ އެދުމުގެ މަތިން އޭނާ އަށް އަވަސްކޮށްދިނުމަށް ޑިއުޓީގައި ތިބޭ ކަސްޓަމްސް އޮފިސަރުން ގާތުގައި އެދޭ ކަމަށެވެ. އަދި އެގޮތަށް އަވަސްކޮށްދިނުމުގައި ހަމީދުގެ ފޮށިތައް ޗެކުނުކޮށް ފޮނުވައިދީފައިވާ ކަމަށެވެ. ނަމަވެސް ގާޒީ ވިދާޅުވީ ޝަފީގަކީ ތިލަފުށީގައި މަސައްކަތްކުރާ މީހެއްކަން އެނގޭ ކަމަށާއި ދައުވާގައި ބުނާ އެއްވެސް ކަމެއް އޭނާ ކޮށްފައިވާކަން ސާބިތުވާވަރުގެ ހެއްކެއް ނެތް ކަމަށެވެ.\nޝަފީގު ތަހުގީގަށް ދީފައިވާ ބަޔާނުގައި ބުނެފައިވަނީ، ވަރަށް ކުރިއްސުރެ ހަމީދު ދަންނަ ކަމަށާއި ވިޔަފާރިކުރަންވެގެން ވެސް ހަމީދު އޭނާ އަށް ލައްކައަކަށް ވުރެ ގިނަ ރުފިޔާ ދިން ކަމަށެވެ. އަދި ހަމީދަކީ ބޭރު މީހަކާ ގުޅިގެން ބަކަރި ހަމުގެ ވިޔަފާރި ހިންގާ މީހެއް ކަމަށް އެނގިފައި އޮންނަ ކަމަށާއި މަސްތުވާތަކެތީގެ ވިޔަފާރި ކުރާކަން ނޭނގޭ ކަމަށް ވެސް ޝަފީގު ބުނެފައި ވެ އެވެ.\nޝަފީގަށް ދައުލަތުން ދައުވާކުރަނީ ކޮރަޕްޝަން ހުއްޓުވުމާއި މަނާކުރުމުގެ ގާނޫނުގެ 12 ވަނަ މާއްދާގެ )ހ( ގެ ދަށުންނެވެ.\nދެ ކިލޯގެ މައްސަލައިގައި ޝަރީއަތް ހިންގާ މީހުންގެ ތެރެއިން، މަސްތުވާތަކެތި އަޅާފައި ހުރި ފޮށި ހިފައިގެން ރާއްޖެ އައި ޕާކިސްތާނުގެ އަޒުމަތު ހާނާއި އޭނާ އައުމުން ފޮއްޓާ ހަވާލުވާން ދިޔަ މީހާގެ މައްޗަށް މީގެ ކުރިން ވަނީ އުމުރަށް ޖަލަށްލުމަށް ހުކުމް އިއްވައިފަ އެވެ.


Huvaa kurumuge rasmiyyaathah Bridge adhi Male'ge baeh...\nހުވާ ކުރުމުގެ ރަސްމިއްޔާތަށް ބްރިޖާއި މާލޭގެ ބައެއް މަގުތައް ބަންދު ކުރަނީ\n6 މަސް,4ދުވަސް, 22 ގަޑި, 19 މިނެޓް, 57 ސިކުންތު ކުރިން 2180އަނާ އަހްމަދު\nއިންތިޚާބީ ރައީސް އިބްރާހިމް މުޙައްމަދު ސޯލިހު ރައީސުލްޖުމްހޫރިއްޔާކަމުގެ ހުވާ ކުރެއްވުމުގެ ރަސްމިއްޔާތާއި ގުޅިގެން މިއަދާއި މާދަމާ މާލޭގެ ބައެއް ސަރަހައްދުތައް ބަންދުކުރަން ނިންމައިފިއެވެ.\nޓްރެފިކް ފުލުހުން ހާމަކުރި ގޮތުގައި އިބޫ ހުވާކުރެއްވުމުގެ ރަސްމިއްޔާތަށް މިއަދު، އަދި މާދަމާގެ މެންދުރު ފަހު ދެގަޑި ސުންމިނެޓުން އިރުއޮއްސި ހަތަކާއި ހަމައަށް މާލޭގެ ބައެއް ސަރަހައްދުތަށް ޓްރެފިކަށް ބަންދުވާނެ ކަމަށެވެ. އަދި މި ދެދުވަހު ހަވީރު ހަތަރުގަޑި ސުންމިނެޓުން ފެށިގެން އިރުއޮއްސި ހަތްގަޑި ސުންމިނެޓާއި ހަމައަށް ސިނަމާލެ ބްރިޖްވެސް ބަންދުވާނެ ކަމަށެވެ.\nރައީސުލްޖުމްހޫރިއްޔާ ހުވާ ކުރެއްވުމުގެ ރަސްމިއްޔާތަށް މިއަދާއި މާދަމާގެ މެންދުރު ފަހުން ފެށިގެން ބަންދު ކުރަން ހަމަޖެހިފައި ވަނީ ރަސްމީ ފާލަން ހިމެނޭ ސަރަހައްދާއި، ގައުމީ ފުޓްބޯޅަ ދަނޑު ހިމެނޭ ސަރަހައްދުގެ އިތުރުން އެސަރަހައްދުތަކަށް ދަތުރުކުރާ މަގުތަކެވެ.\nއިބޫ ރައީސް ކަމުގެ ހުވާ ކުރެއްވުމުގެ ރަސްމިއްޔާތު އޮންނާނީ މާދަމާ ހަވީރު ހަތަރެއް ޖަހާއިރުއެވެ. އެހެންނަމަވެސް ހަވީރު ތިންގަޑި ސުންމިނެޓުން ފެށިގެން ރަސްމިއްޔާތަށް ދައުވަތަށް އެރުވޭ ފަރާތްތަށް އެތެރެއަށް ވަންނަން ފަށާނެއެވެ.\nއެރަސްމިއްޔާތުގައި ގިނަ އަދަދެއްގެ ބޭރުގެ ބޭފުޅުން ހިމެނޭހެން ގާތްގަނޑަކަށް އެގާރަހާސް ހާސް ފައްސަތޭކަ މީހުންނަށް ދައުވަތު އަރުވާފައިވާ ކަމަށް މައުލޫމާތު ލިބެއެވެ.\nހުވާ ކުރުން މަގު ބަންދު\n12 މިނެޓް ކުރިން50\n35 މިނެޓް ކުރިން 14 0


ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙުގެ ރައީސްކަމުގެ ފުރަތަމަ 100 ދުވަހުގެ ވަޢުދުތަކުގެ ތެރޭގައި މީހުން ދިރިއުޅޭ ކޮންމެ ރަށެއްގައި "ސްޕޯޓްސް ކައުންސިލަރ" ގެ ނަމުގައި މަޤާމެއް އުފެއްދުމަށްވަނީ ހަމަޖެހިފައެވެ. މިމަޤާމަށް ތަމްރީން ކުރުމަށް ހިންގާ "ސެޓްފިކެޓް 1 އިން ފިޓްނަސް އިންސްޓްރަކްޓަރ"\nކޯހުގެ ނަން:ސެޓްފިކެޓް 1 އިން ފިޓްނަސް އިންސްޓްރަކްޓަރ\nމުއްދަތު:3 ހަފްތާ / (50 ގަޑިއިރު)\nކޯސް ފެށޭ ތާރީޚް: 16 ޑިސެމްބަރ 2018\nއެލަވަންސް: ކޯހުގެ ކޮންމެ ބައިވެރިއަކަށް އެލަވަންސްއެއް ދިނުމަށްވަނީ ހަމަޖެހިފައި\nކޯސް ހިންގާނެ ތަން: މޯލްޑިވްސް ނެޝަނަލް އިންސްޓިޓިއުޓް އޮފް ސްޕޯޓްސް (ހ.ބޯޅަގެ) / މާލެ\nޖާގަ: 198 (މީހުން ދިރިއުޅޭ ކޮންމެ ރަށަކުން 1)\nހ. ޢުމުރުން 16 އަހަރު ވެފައިވުމާއިއެކު ބޭސިކް އެޑިއުކޭޝަން (ގްރޭޑް 6)، ފުރިހަމަކޮށްފައިވުން އަދި ބޭސިކް އިނގިރޭސި ބަހުން މުޢާމަލާތްކުރަން އެނގުން\nފޯމް ލިބެން ހުންނާނެތަން:\nރަށު ކައުންސިލް އިދާރާ ނުވަތަ މޯލްޑިވްސް ނެޝަނަލް އިންސްޓިޓިއުޓް އޮފް ސްޕޯޓްސް\nފޯމް ބަލައިގަތުމަށް ހަމަޖެހިފައިވާ އެންމެ ފަހުގެ ތާރީޚް:\n04 ޑިސެމްބަރ 2018 ވާ އަންގާރަ ދުވަހުގެ 14:00 ގެ ނިޔަލަށެވެ.\nޝޯޓްލިސްޓް ކުރުމުގައި ބަލާނެ މިންގަނޑު\nހ. ސާނަވީ ނުވަތަ އެއާ އެއް ފެންވަރުގެ އިމްތިހާނަކުން2މާއްދާއިން ދަށްވެގެން "ޑީ" ގްރޭޑް ލިބިފައިވުމާއި "ސެކެންޑަރީ ސްކޫލް" ނުވަތަ "ހަޔަރ ސެކްނޑަރީ ސްކޫލް" ސެޓްފިކެޓް އިމްތިޙާނުގައި "ދިވެހި" މި މާއްދާއިން ދަށްގެން "ސީ" ގްރޭޑް ގްރޭޑް ލިބިފައިވުން ނުވަތަ\nށ. ކުޅިވަރުގެ ދާއިރާގައި ޙަރަކާތްތެރިވެފައިވާ ފަރާތަކަށްވުން\n14 ރަބީއުލްއައްވަލް 1440\nސުންގަޑި: 04 ޑިސެންބަރު 2018 1400


FAM Imaarai Covid Facility Akah Beynun Kurumah Dheny - Vaguthu\nކޮވިޑް-19 ޖެހޭ މީހުންނަށް ފަރުވާ ދިނުމަށް ބޭނުން ކުރުމަށް ފުޓްބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް)ގެ އިމާރާތް ހެލްތް ޕްރޮޓެކްޝަން އޭޖެންސީ (އެޗްޕީއޭ) އަށް ދޭން ނިންމައިފިއެވެ.\nއެފްއޭއެމްގެ އިމަރާތް އެޗްޕީއޭއަށް ދިނުމަށް ނިންމާފައިވާ ކަން އެފްއޭއެމްގެ ރައީސް ބައްސާމް އަދީލް ޖަލީލު ވަނީ ކަށަވަރު ކޮށްދެއްވާފައެވެ.\nއެގޮތުން ބައްސާމް ކުރެއްވި ޓުވިޓެއްގައި ވިދާޅުވީ، އެ އިމާރާތް އިންސްޕެކްޓް ކުރައްވަން ނައިބު ރައީސް ފައިސަލް ނަސީމް އާއި ޔޫތް މިނިސްޓަރު އަހުމަދު މަހުލޫފްގެ އިތުރުން ހެލްތު މިނިސްޓަރު އަހުމަދު ނަސީމް އާއި އެޗްޕީއޭގެ ބޭފުޅުން ވަޑައިގެންނެވި ކަމަށެވެ. އަދި އެފަދަ ދަނޑިވަޅެއްގައި އެހީތެރިކަން ފޯރުކޮށްދެއްވުމަކީ ފުޓްބޯޅަ އާއިލާއަށް ލިބޭ ޝަރަފެއް ކަމަށް އޭނާ ވިދާޅުވިއެވެ.\nFam House building will be given to HPA to be used asaCOVID-19 facility.\nVP @FaisalNasym , ministers @KerafaNaseem and @AhmedMahloof along with @HPA_MV team visited the building for inspection.\nThe football family is honored to be of help in times of need 🙏🏽#staysafe pic.twitter.com/qLzUn3mUny\n— Bassam Adeel Jaleel (@bassam_jaleeI) May 6, 2021\nއެފްއޭއެމްގެ އިމާރާތް އެޗްޕީއޭއަށް ދޭން ނިންމާފައިވާއިރު، މިހާރު ބޭނުން ކުރަމުން އަންނަ ފަރުކޮޅުފުށީ އައިސޮލޭޝަން ފެސިލިޓީ ފުރިފައިވާ ކަމަށް އެޗްޕީއޭއިން ވަނީ ހާމަ ކޮށްފައެވެ.


"Duper Fifteen" Malhi Futsal Challenge: VK Dhevana Burah Dhathuru Koffi - Vaguthu\n"ޑުޕަ ފިފްޓީން" މަޅި ފުޓްސަލް ޗެލެންޖް: ވީކޭ ދެ ވަނަ ބުރަށް ދަތުރުކޮށްފި\nވީކޭ އާއި ދަ ގޯޅި ބައްދަލުކުރި މެޗުގެ ތެރެއިން\nމަޅި މޯލްޑިވްސް އިން އިންތިޒާމުކޮށްގެން ކުޑަހެންވޭރާއި މަސްއޮޑި ސްޕޯޓްސް ކުލަބް ގުޅިގެން މިހާރު ކުރިއަށް ގެންދާ "ޑުޕަ ފިފްޓީން" މަޅި ފުޓްސަލް ޗެލެންޖުގެ ގްރޫޕް ސީގެ ދެ ވަނަ ޓީމުގެ ގޮތުގައި ވީކޭ ދެ ވަނަ ބުރަށް ދަތުރުކޮށްފިއެވެ.\nވީކޭ ދެ ވަނަ ބުރަށް ދަތުރުކުރީ އެ ޓީމު ކުޅުނު ގްރޫޕް ސްޓޭޖުގެ ފަހު މެޗުގައި ދަ ގޯޅި އާއި 2-2 އިން އެއްވަރުކޮށްގެންނެވެ. އެއީ ކުޅުނު ތިން މެޗުގެ ތެރެއިން ދެ މެޗުން އެއްވަރުވެ އެއް މެޗުން މޮޅުވެގެން ޖުމްލަ ފަސް ޕޮއިންޓާއެކުއެވެ. މި ގްރޫޕުން އެއްވަނަ ޓީމުގެ ގޮތުގައި ދެވަނަބުރުގެ ޖާގަ ކަށަވަރުކުރީ ސްކޮޑްރާއެވެ. އެ ޓީމު އެއްވަނައިގައި އޮތީ ޖުމްލަ ހަތް ޕޮއިންޓާއެކުއެވެ. މި މެޗުން މޮޅުވެގެން ދަ ގޯޅިއަށް ވެސް ދެވަނަބުރަށް ދެވެން އޮތެވެ.\nމި މެޗުގައި ވީކޭ ޓީމުގެ ދެ ލަނޑުވެސް ޖަހައިދިނީ އަބްދުﷲ ޝާފިއު (ޝާއްޕެ) އެވެ. މެޗުގެ މޮޅު ކުޅުންތެރިއަކަށް ވެސް ހޮވުނީ ޝާއްޕެއެވެ. ދަ ގޯޅި ޓީމަށް މި މެޗުގައި ލަނޑުތައް ޖަހައިދިނީ ހާރޫން އިބްރާހިމް އާއި އިބްރާހިމް މާޒް ސައީދުއެވެ. މި ނަތީޖާއާއެކު ދަ ގޯޅި މުބާރާތުން ކެޓީ ޖުމްލަ ހަތަރު ޕޮއިންޓާއެކުއެވެ. އަދި ބޮންގް ބޮއިސް މުބާރާތުން ކެޓީ ކުޅުނު އެއްވެސް މެޗަކުން މޮޅުނުވެއެވެ.\nމުބާރާތުގައި މިއަދު (27 ޖެނުއަރީ 2021) ގައި ކުޅުމަށް ހަމަޖެހިފައިވާ މެޗުތައް ("މަޅި އެމްވީ" ފޭސްބުކް ޕޭޖުން ލައިވް ކުރާނެ)\n16:00: ތިމަރަފުށި ޔޫތް ޕްލެޔާސް (ޓީވައިޕީ) - ކޭއެޗް ލަޔަންސް\n17:00: ވޯންޓެޑް - ޑަ ރޯޔަލްސް\n20:00: އެފްސީ ޒެފިޔާ - ނަމުރު އެފްސީ\n21:00: މެންޗެސްޓަރ ޔުނައިޓެޑް ސަޕޯޓާސް ކުލަބް - އާން ދޯ\n22:00: މަސްއޮޑި އޮރިޖިނަލްސް - ނޮއެނާ\n23:00: ސީކޭ - ލުއްޗާޒް


champions league ge quarter final ah juventus Dhathuru Koffi\nޔުވެންޓަސް ޗެމްޕިއަންސް ލީގު ކުއާޓާ ފައިނަލަށް ...\nby vomadmin March 13, 2019\nރޮނާލްޑޯގެ ހެޓްރިކަކާ އެކު އެތްލެޓިކޯ މެޑްރިޑް ބަލިކޮށް ޔުވެންޓަސް ޗެމްޕިއަންސް ލީގު ކުއާޓާ ފައިނަލަށް ދަތުރު ކޮށްފި އެވެ.\nޗެމްޕިއަންސް ލީގުގެ ދެވަނަ ބުރުގެ ފަހު ލެގުގައި ރޭ ޔުވެންޓަސްގެ އަމިއްލަ ދަނޑުގައި ކުޅުނު މެޗުން އެތުލެޓިކޯ މެޑްރިޑް ބަލިކޮށްފައި ވަނީ3ލަނޑު 0ލަނޑު ގެ ނަތީޖާ އަކުންނެވެ.\nފުރަތަމަ ލެގުގައި2ލަނޑު0ލަނޑުގެ ނަތީޖާ އަކުން ޔުވެންޓަސް ބަލިވި ނަމަވެސް ރޭގެ މެޗުން ލިބުނު މޮޅާ އެކު އެ ޓީމު ކުއާޓާ ފައިނަލަށް ދަތުރު ކޮށްފައި ވަނީ 3-2 ގެ އެގްރިގޭޓް ނަތީޖާ އަކުންނެވެ.\nރޭގެ މެޗްގެ ފުރަތަމަ ހާފު ނިމިފައިވަނީ 1 -0 ގެ ނަތީޖާއަކުންނެވެ. ފުރަތަމަ ހާފްގައި ޔުވެންޓާސްއިން ކާމިޔާބުކުރި ލަނޑު 27 ވަނަ މިނިޓްގައި ކާމިޔާބުކޮށްދީނީ ރޮނާލްޑޯއެވެ.\nދެވަނަ ހާފު ފެށިގެން3ވަނަ މިނިޓްގެ ތެރޭގައި ރޮނާލްޑޯ ރޭގެ މެޗްގެ2ވަނަ ލަނޑު ކާމިޔާބުކޮށް ދެމެޗްގެ އެގްރިގޭޓް 2-2 ގެ ނަތީޖާ އަކުން އެއްވަރު ކޮށްދިނެވެ.\nޔުވެންޓަސް އަށް ކުއާޓާފައިނަލްގެ ޖާގަ ޔަގީން ކުރެވުނީ މެޗް ނިމެންދަނިކޮށް އެތުލެޓިކޯގެ އޭރިއާ ތެރެއިން ޔުވެންޓަސްގެ ކުޅުންތެރިޔަކަށް އެތުލެޓިކޯގެ ކުޅުންތެރިއަކު ކުރި ފައުލްއަކާ ގުޅިގެން ރެފްރީ ދެއްވި ޕެނަލްޓީ އެއްގެ ސަބަބުންނެވެ.\nޔުވެންޓާސްއަށް ރެފްރީ ދެއްވި މިޕެނަލްޓީ ގޯލުގެ ތެރެއަށް ފޮނުވާލައިގެން ރޮނާލްޑޯ މިމެޗްގައި ހެޓްރިކް ހަދާ ޔުވެންޓަސް އަށް ކުއާޓާފައިނަލްގެ ޖާގަ ޔަގީން ކޮށްދިނެވެ.\nރޮނާލްޑޯގެ މި ހެޓްރިކާއެކު އޭނަ ވަނީ އޭނާއާ އެންމެ ވާދަވެރި މެސީއާ ހެޓްރިކް ރެކޯޑްގެ ގޮތުން ހަމަހަމަ ވެފަ އެވެ. އެ ދެ ކުޅުންތެރިން ވެސް ޗެމްޕިއަންސް ލީގުގައި އަށް ފަހަރު ހެޓްރިކް ހަދާފައި ވެއެވެ.\nސްޕެނިޝް ލީގުގެ 18 ވަނާގައި އޮތް ލަސް ޕަލްމާސްއާއި ބައްދަލުކޮށް ބާސެލޯނާ ކުޅުނުމެޗް އެއްވަރުވެއްޖެވެ. ލަސް ޕަލްމާސްގެ ދަނޑުގައި ...


(9 ޑިސެމްބަރ 2018 އާ ގުޅޭ)\n"ތިހެން ދުރުގައި ހުންނާނީތަ؟ ދަރިފުޅުގެ ހާލު އަހާނުލާނަންތަ؟" ޒިޔަޒެލް ބުންޏެވެ.\n"އޭނާގެ ހާލު އަހަންނަށް ފެނޭ، ޒިޔަޒެލް..." ޢައިބުގައި ހުރި މީހާ ވާހަކައެއް ދައްކަން އުޅެފައި ހުއްޓާލިއެވެ. އެއީ ކީއްވެކަން ޒިޔަޒެލްއަށް އެނގުނެވެ. ގަހުގެ އެކި ދިމާއިން ބޯދިއްކުރަމުން ދިޔަ މީކާޢިލް ފެނުނީއެވެ.\n"އޭނާއަށް ކަލޭ ނުފެނުނެއްކަމަކު މިތާ ހުރިކަން އެނގޭ، އެހެންވެ އެ ހޯދަނީ" ޒިޔަޒެލް ބުންޏެވެ.\nގަހުގެ އެކި ދިމާއަށް ނުކުމެ ހުރިހާ ފަރާތެއްހެން މީކާޢިލްއަށް ބެލިއްޖެއެވެ. އެނބުރި އީޝަލްއާއި މިޒަރެން ތިބި ތަނަށް އޭނާ އައީ މާޔޫސްވެފައިވާ ހިތަކާއެކުއެވެ. ގަސް ކައިރީގައި އައިޒަން ހުރި ހެން މީކާޢިލްއަށް ހީވަނީއެވެ. ހިމޭންވެ އިނދެ އީޝަލްއާއި މިޒަރެން ފެންނަ ހިސާބުގައި މީކާޢިލް އިންދާ އެތަނަށް ޒިޔަޒެލް އައީ އިރުކޮޅެއް ފަހުންނެވެ. އޭނާ އައުމާއެކު މީކާޢިލް އޭނާގެ އަތުގައި ހިފައި ދުރަށް ހިނގައިގަތެވެ.\n"ބައްޕަ އައީތަ؟ އެހެންވެ ދޯ ޒިޔަޒެލް ދިޔައީ" އެކަހެރިވެލުމާއެކު މީކާޢިލް ވަގުތުން އެއްސެވެ. ޒިޔަޒެލް އަނގައިން ނުބުނެ އިރުކޮޅަކު ހުއްޓެވެ. އެހެންވެ ދެވަނަ ފަހަރަށް މީކާޢިލް ބުނި އެއްޗެއް ތަކުރާރުކޮށްލިއެވެ. އެއާއެކު ޒިޔަޒެލް ބޯޖަހާލިއެވެ. އިތުރަށް މީކާޢިލް އެއްޗެކޭ ނުބުންޏެވެ. ހިތުގައިވާ އެއްޗެއް ހިތުގައި ފޮރުވާލައިގެން ހުރެ ދުރަށް ހިނގައިގަތީއެވެ.\nޒިޔަޒެލް ވަޢުދުވި ފަދައިން ޖެހިގެން އައި ދުވަހުގެ އިރުއޮއްސުމާއެކު އޭނާ ގެއިން ނުކުތީ މީކާޢިލް ގާތު ގޭގައި މަޑުކުރުމަށް ބުނެފައެވެ. އިޝާ ނަމާދު ރާއްޖޭގެ އެންމެ ދެކުނަށް އޮތް ރަށުގެ މިސްކިތެއްގެ ޖަމާޢަތުގައި ކުރުމަށް އޭނާ ބައިވެރިވިއެވެ. އިންސާނުންގެ ލޯތަކަށް ފޮރުވިފައިތިބި އެހެން ޖިންނީންނާ މިސްކިތުން ދިމާވިއެވެ. ޖަމާޢަތުން ފައިބާ ޒިޔަޒެލްގެ މަސައްކަތަށް އޭނާ އަވަސްވެލިއެވެ. ދާދި ކުޑަ ހިނދުކޮޅެއް ތެރޭ ހިންދުކަރައިގެ މަލަމަތި ޒިޔަޒެލްއަށް ފެނުނެވެ. އޭނާ ތިރިކުރީ ބަންގާޅުގެ ހުޅަނގަށް އޮތް ބޮޑު ޖަންގައްޔަކަށެވެ. ވަށައިގެން ހެދިފައި ހުރި ބޮޑެތި ބިޔަ ގަސްތަކުގެ ތެރެއިން ޒިޔަޒެލްގެ މަންޒިލު ސާފުކޮށް އޭނާއަށް ފެނެއެވެ.\nޒަމާންވެ ވިރާނާވެފައިވާ ގައުފޮޅުތަކެއް ފެންނަން ވީއިރު ދިމާ ކުރިމަތިން ހެދިފައި ހުރި ކިނބި ގަސްތައް ޒިޔަޒެލްއަށް ފެނުނެވެ. އެ ގަހުގެ ވައަތް ފަރާތަށް ހުރި ފުނަ ގަހާ ކައިރި ނުވެވެނީސް އިސްކޮޅުން ބޮޑު މޫނު އަލި ފިރިހެނަކު ނުކުތެވެ. ބޮލުގައި އޮތް ފަކުޑި ކަނާއަތުން ރަނގަޅުކޮށްލަމުން އޭނާގެ ނަޒަރު ޒިޔަޒެލްއަށް ހުއްޓުނު އިރު ހުރީ ނިކަން ބޮޑަށް ހިނިތުންވެލައިގެންނެވެ.\n"އައްސަލާމް އަލައިކުމް ބާއި" ދެއަތް ފުޅާކޮށްލަމުން އާރަމް ބުނެލިއެވެ. އެއާއެކު އާރަމްއާ ކޮނޑާކޮނޑު ޖައްސާ ޒިޔަޒެލް ސަލާމް ބަލައިގަތެވެ.\n"ކުއްލިގޮތަކަށް އަންގާ ވެސް ނުލާ ތިއައީ ކަމަކުތަ؟ އަހަންނަށް ވެދެވެން އޮތް އެހީއެއް އަވަހަށް ބުނޭ" އާރަމްގެ ބަހުރުވަ ޒިޔަޒެލްއާ ތަފާތެވެ. އެހެންނަމަވެސް އޭނާ ދެއްކި ވާހަކަތައް ޒިޔަޒެލްއަށް މޭރުންވިއެވެ.\n"މިއައީ އަހަރެން ކަލޭ ގާތު ބެހެއްޓި އަމާނާތް ގެންދަންވެގެން، އޭނާގެ ހިލަމެއް ނުވަނީ ކައިރީގައި ނެތީތަ؟" އާރަމް އުޅޭ ގޭތެރެއަށް އޭނާއާއެކު ވަދެ ފެންޑާގައި ހުރި ގޮނޑީގައި އިށީންނަމުން ޒިޔަޒެލް ބުންޏެވެ.\n"ލުގަލް ވީ އަހަރެންގެ ބޭނުމަކު ގޮސް، ހަމަ ދެންމެއަކު އެ ދިޔައީ... ގޮވާލަންވީތަ؟" އާރަމް ބުނެލިއެވެ. އަދި އޭނާ ގޭތެރޭގައި އުޅޭ ކުއްޖަކަށް ގޮވާލިއެވެ. ޅަފިރިހެން ކުއްޖަކު އައުމުން އޭނާއަށް އާރަމް ބަލާލިއެވެ. ގާތް މީހުންގެ ތެރެއިން ވެސް ޚާއްޞަ މީހަކު އަތުވެއްޖެކަމާއި މެހެމާންދާރީ ތައްޔާރުކުރުމަށް ޝުއްބާގެ ގާތުގައި ބުނުމަށް އާރަމް އެކުއްޖާގެ ގާތުން އެދުނެވެ. ކިޔަމަންތެރިކަމާއެކު ބޯޖަހާލަމުން އޭނާ އެނބުރި ވަނީ ގޭތެރެއަށެވެ.\n"އަހަރެންގެ ޔާރު މީކާޢިލްގެ ހާލަކީ ކޮބާ؟ ލުގަލް ކިޔަމަންކުރުވި ކުޑަކުޑަ ކުއްޖާގެ ހަލަކީ ކޮބާ؟" ހިނިތުންވެލައިގެން އިނދެ އާރަމް ވާހަކަދެއްކިއެވެ.\n"އެ މީހުންގެ ހާލު އިރާދަފުޅާއެކު ރަނގަޅު، މި އައީ ހަމައެކަނި ލުގަލް އަހަރެމެންގެ ގާތަށް ގެންދަންވެގެން، އާރަމް... މިވީ ހަ އަހަރުގެ ތެރޭގައި ކަލެއަށް އެއްވެސް ބަދަލެއް ފާހަގަކުރެވުނުތަ؟" ޒިޔަޒެލް އެއްސެވެ. އޭނާ އެ އިޝާރަތްކުރަނީ ކޮންކަމަކަށްކަން އާރަމް ދެނެގަތެވެ.\n"އަދިވެސް ހަމަ އެ ސިފަ، އެކަމަކު އުޅުން ބަދަލުވެއްޖެ، ސާފުތާހިރުވުމަށް އިސްކަންދޭ، ކެއުމުގައި ޖަނަވާރު އުސޫލު ދޫކޮށްލައިފި، ހާވައި ތަން މުޑުދާރެއްނުކުރޭ، އެހެންވިޔަސް އަދިވެސް ކަނީ އެ ސިފައިގައި އޮވެ، ކަމެއް ނެތިއްޔާ އުޑާ ދިމާއަށް ބަލަހައްޓައިގެން ކިތަންމެ އިރަކު އިނދެދާނެ، އޭނާ ވިސްނަނީ ކޮންކަމެއްކަން ނޭނގޭ، އޭނާއަށް ލިބިފައި ހުރި ހުރިހާ އަނިޔާއެއް ފަސޭހަވެ ލަކުނުތައް މުޅިން ފަނޑުވެއްޖެ، އަދިވެސް އަހަރެން އެންމެ އަޖައިބުވަނީ އޭނާ ނަމާދުކުރާ ގޮތާމެދު، ޖަނަވާރެއްގެ ބުއްދިއެއްނޫން އެއީ... ހާސްފަހަރު އަހަރެން ޔަގީންކަމާއެކު ބުނަން ކެރިދާނެ... އެއީ އަހަރެމެންގެ ތެރެއަށް ލައްވާފައިވާ ޖަނާވަރެއްނޫން، އެކަމަކު އެންމެ ހިނދުކޮޅަކަށް ވެސް އޭނާގެ ދެފައިގެ މައްޗަށް ބުރަވެ ހުންނަން ބޭނުންނުވަނީ ކީއްވެބާއޭ އަހަރެންގެ އަމިއްލަ ނަފްސާ ސުވާލުކޮށްކޮށް ވަރުބަލިވެއްޖެ، މުޅި ހަޔާތުގައި ވެސް މިވަރުގެ ކަމެއް ދިމައެއްނުވޭ" ޚިޔާލުތަކުގެ ތެރެއަށް ގެއްލިފައި އިނދެ މަޑުމަޑުން ދެފަރާތަށް އާރަމް ބޯހޫރާލިއެވެ.\n"އާރަމް، އަހަރެމެންގެ ތެރޭގައި ވެސް ސިއްރުތައްވޭ، ހޯދާ ބަލާނަމަ ބައެއްކަންކަމުގެ ހަޤީޤަތް ތިލަވޭ، ބާރަ އަހަރުގެ އީޝަލް ގޮވައިގެން އަހަރެމެން މިތަނަށް ދަތުރުކުރީ ލުގަލްއާ ބައްދަލުވާނެކަން އެނގިގެނެއްނޫން، އެ ދުވަހުގެ އަޖައިބުތައް ފެނުމުގެ ނަސީބު ކަލެއަށް ވެސް ލިބުނެއްނު އާރަމް، އެކުއްޖާފުޅު އެ ދެފައި މައްޗަށް ތިރިވި އެވަރަށް ރޮނިކޮށް ނުފެންނާނެ، އަހަރެމެންގެ ފުރާނަ ފަދައިން ގެންގުޅެނީ، އެކަމަކު އެ ދުވަހު އެތަނުގައިވި ކޮންމެ މީހެއްގެ ލޮލުގައި ކަރުނަތައް ވިދަވިދާ ހުރި" ފިނިނޭވާއެއް ޒިޔަޒެލް ލިއެވެ.\n"އަދިވެސް އެ ހަނދާންތައް އިޔާދަވާގޮތް ނުވޭތަ؟" އާރަމް އެއްސެވެ. ޒިޔަޒެމް މަޑުމަޑުން ބޯހޫރުވާލީއެވެ.\n"ލުގަލް ގެނެސްދިނުމަށް އަބަދުބުނޭ، އެ ދެމެދުގައި އެ ދުވަހު އުފެދުނީ ކިހާވަރެއްގެ ގުޅުމެއްކަމެއް ނޭނގޭ، އިތުރު ވާހަކައެއް ނުދައްކާ، އަހަރެމެން ސުވާލުކުރުމުން ވެސް އެ ދުވަހު އެވީ ގޮތެއް ހަނދާނެއްނެތޭ ބުނަނީ، އީޝަލްއަށް އެއްވެސް ގެއްލުމެއް ދޭން ލުގަލް މަސައްކަތްނުކުރާކަން އެނގޭ، އެދުވަހަށްފަހު ލުގަލް ކިޔަމަންވެއްޖެ، އަހަރެމެންގެ ބަހަށް އޭނާ ބޯލަނބާ، އާރަމް، ކަލެއަށް މުސީބާތެއް އައުމަކީ އަހަރެންގެ އަމިއްލަ ނަފްސަށް އެކަމުގެ އަސަރު ކުރާނޭކަމެއް، އަހަރެންގެ ފަހަތުން ގަނޑުވަރުން ނުކުތީއްސުރެން ތީ ދެގޮތެއްނުވި މިތުރެއް، އަހަރެންގެ ގިނަ ސިއްރުތަކެއް ޚިއްޞާކުރި ފަރާތެއް، އާރަމް، އަހަރެންގެ ހިތުގައި ބިރުވެރިކަމެއް އެބައޮތް" ޒިޔަޒެލްގެ މޫނުގެ ކުލަ ފަނޑުވެގެންދިޔައެވެ. އާރަމްއަށް ލިބުނު ނުތަނަވަސްކަމާއެކު އޭނާ ގޮނޑީގެ ކުރިއަށް ޖެހިލައި ޒިޔަޒެލްގެ ކޮނޑުގައި ކަނާއަތް ބާއްވާލިއެވެ.\n"ތީ އަހަރެން ދަންނަ ޒިޔަޒެލްގެ މޫނުން ފާޅުވާނޭ އަސަރެއްނޫން، ކަލޭ ކަންބޮޑުވަނީ ކޮންކަމަކާ... އަހަރެމެންނަށް މުސީބާތެއް ބޯމަތިވާން އުޅެނީތަ؟" އާރަމް ވެސް ފާޅުކުރީ ކަންބޮޑުވުމެވެ.\n"މީކާޢިލް އެއްވެސް ވަރަކަށް ލުގަލްއަށް އިތުބާރެއްނުކުރޭ، އަހަރެން... އަހަރެން ވެސް އޭނާއާ އެއްބަސްވަން، އާރަމް، އަހަރެން ބިރުގަންނަނީ ލުގަލްގެ ހަޤީޤަތް ނޭނގޭތީ، އޭނާ އެ ކިޔަމަންތެރިކަން ދައްކާނީ ކިހާ ދުވަހަކުކަމެއް ނޭނގޭތީ، އޭނާގެ މަޤްޞަދު ނޭނގޭތީ، އަހަރެންގެ މީކާޢިލް ބުއްދި ގޯސްވެދާނެ އީޝަލްއަށް ކަމެއްވެއްޖެނަމަ، އަހަރެމެން އެންމެންގެ އުފަލާއި ހިތްހަމަޖެހުން އެކުއްޖާއާ ގުޅިފައިވޭ، ކަލެއަށް އީޝަލްގެ ހަޤީޤަތް އެނގޭނެ، އެކުއްޖާގެ މުސްތަޤުބަލާމެދު އަހަރެން ކަންބޮޑުވަނީ" އާރަމްގެ ފައިގައި ޒިޔަޒެލް އެއްއަތް ޖައްސާލައި އެކުވެރިޔާއާ ހަތަރުކަޅި ހަމަކޮށްލިއެވެ.\n"ފޮރުވިފައިވާ ކަންކަމެއް ނޭނގޭނެ، ވާން އޮތް ގޮތެއް ވެސް ނުހޯދޭނެ، އަހަރެމެންގެ ސައްލާތައް ވެސް މޮޅަށް ދެނެވޮޑިގެންވަނީ އެންމެ ފަރާތަކުން، ޒިޔަޒެލް... ނޭނގޭ ކަމަކުން ރައްކާތެރިކަން ހޯދަނޭ ގޮތުގެ ޢިލްމު ކަލޭ އުނގެނުނު، ރައްކާތެރިވެ ތިބޭ... ލުގަލްގެ ނިޔަތް އަހަރެމެންނަށް ނޭނގުނަސް އޭނާހާ ކިޔަމަންތެރި ފަރާތެއް ނުދެކެން، އެކަމަކު އޭނާ ޤައިދުކުރުމަކީ ވެވޭ އަނިޔާއެކޭ އަހަރެންގެ ޟަމީރު ބުނަނީ، އެއް ހުރަގެއިން ނެރެގެން ގެނެސް އަނެއް ހުރަގެއަށް ލުމަކީ އޭނާއަށް ދެވޭ ނިކަމެތިކަމެއް، އަހަރެމެންނަކީ މީހުންގެ މައްޗަށް އަނިޔާވެރިވާ ބައެއްނޫނެއްނު، ލުގަލް އަދި ވަރަށް ޅަ، އެހާ ޅައުމުރުގައި އެ ހިލިހިލާތަކުގެ ތެރޭގައި އޭނާ ބޮޑުވީ ތަހުޒީބުގެ އަލިކަމެއްނެތި، ޖާހިލުންގެ އަނދިރިކަމުގެ ތެރޭ މަގުގެއްލިފައިވަނިކޮށް އަހަރެމެން އޭނާއަށް މަގު ދައްކައިދިނީ، ހެޔޮކަމެއްގެ ޖަޒާ ލިބުންވަނީ ހެޔޮ ގޮތުގައި، ހުރިހާކަމެއްގެ ބަދަލު ލުގަލް ހެޔޮ ގޮތުގައި ދިނުމަކީ ވެސް ވެދާނޭ ކަމެއް، ޝައްކުގެ ކަޅުކަން ހިތުން ފިލުވައިލުމަކީ ނަފްސަށް ލިބޭނެ އެންމެ ބޮޑު ހިތްހަމަޖެހުން" އާރަމް ބުންޏެވެ.\n"އަހަރެން މީކާޢިލްގެ ކުރިމަތީ އޭނާގެ ވާހަކަތަކަށް ބާރު ނުދެނީ އެހެންވެ، ލުގަލްގެ މައްޗަށް ކުރާ ޝައްކުތަކަށް ފުރުޞަތު ނުދޭންވެގެން" ފުންނޭވާއެއް ޒިޔަޒެލް ލިއެވެ.\n"އިތުރަށް މި ވާހަކަތައް ނުދައްކަމާ، ތޫނުކަންފަތްތަކެއް އަހަރެމެންގެ ތެރޭގައިވޭ، އެ މީހުންގެ ތެރޭގައި ކަޅުހިތްތަކެއްގެ ވެރީން ގިނަ، ގުޖަޑުހިލުމަށް މަގުފަހި ކުރުވާ ބަޔަކަށް އެ މީހުންވޭ، ޒިޔަޒެލް... މިރޭ މިކޮޅުގައި މަޑުކުރަންވީނު، އެކުވެރިޔާއާ ބައްދަލު މިވީ ހާދަ ދުވަހެއް ފަހުންނޭ، ލުގަލް ގޮވައިގެން ހެނދުނުން ދާނީ" އާރަމް ގޮނޑީގައި ހަމަޖެހިލިއެވެ. މޫނުން އިހު ފާޅުވި ކަންބޮޑުވުން ހިނިތުންވުމަކުން އޭނާ ފޮރުވާލިއެވެ.\n"ޝުކުރިއްޔާ އާރަމް، އެކަމަކު މަޑުކުރެވޭކަށްނެތް، އަހަރެން މީކާޢިލް ގާތު މިރޭ އެނބުރި އަންނާނަން ކަމަށް ބުނެފައި މި އައީ" ޒިޔަޒެލް ބުންޏެވެ.\n"ކެއުމުގެ ވަގުތު ޖެހެންވާއިރަށް ލުގަލް އަންނާނެ، އޭގެ ކުރީން ކަރުތެރެ ތެތްމާލަންވާނެއެއްނު، ޝުއްބާ ހުރީ މިއަދު މެންދުރު ލުގަލް ގެނައި ކަޅުހުއްތުމޭވާގައި ފަނި ތައްޔާރުކޮށްފައި" އާރަމް ބުނެލިއެވެ. އޭރު އެ މީހުން ތިބި ތަނަށް ކުރިން އައި ޅަފިރިހެން ކުއްޖާ އަތުވެއްޖެއެވެ. އަތުގައި ހުރި ތަބަށް އާރަމްގެ ކުރިމަތީ ހުރި ތިރި މޭޒެއްގައި ބަހައްޓައިފިއެވެ. އަދި ބޯތިރިކޮށް އިޙްތިރާމް އަދާކުރަމުން އެނބުރި ހިނގައްޖެއެވެ. މަތިޖަހާފައި ހުރި ޒިންކު ދެ ތަށިން އެއްތަށި އާރަމް ނަގައި ޒިޔަޒެލްއަށް ދިއްކޮށްލިއެވެ.\nލުގަލް އެނބުރި އަންނަންދެން ޒިޔަޒެލްއާއި އާރަމް ފެންޑާގައި ތިއްބެވެ. އެ މީހުންނާ ބައްދަލުކުރަން އާރަމްގެ އަނބިމީހާ ޝުއްބާއާއި މެދަށް ތިބޭ ދެ ފިރިހެން ދަރީން ނުކުތެވެ. އާރަމްގެ ފަސް އަންހެން ކުދީންނާއި އަށް ފިރިހެން ކުދީން ތިބެއެވެ. އުޅުމުގައި އޭނާއާއި ޒިޔަޒެލްއާ މާބޮޑު ތަފާތެއް ނެތެވެ. ދެ މީހުން ވެސް ވަޒަންވެރިވެގެން އުޅެނީ އެ މީހުންނާ އެއްވެސް ގުޅުމެއްނެތް ބައެއްގެ ތެރޭގައެވެ.\nފަތިހުގެ ވަގުތެވެ. އިރުގެ ފުރަތަމަ ދޯދި އުދަރެހުން ފާޅުވީއިރު އީޝަލް އޭނާގެ ކޮޓަރިން ނުކުންނަނީއެވެ. ބައްޕައާއި ޒިޔަޒެލް ފަތިސް ނަމާދަށް ފަހު އެނބުރި އަތުވެދާނެކަން އެނގޭތީ އެ މީހުންނަށް ފޮނިތޮށީގެ ސައި ތައްޔާރުކުރާށެވެ. ނަމަވެސް އީޝަލްގެ ފިޔަވަޅު މަޑުޖެހުނީ ބަދިގޭގެ ކުޑަދޮރުން ބޭރަށް ފެންނަން ހުރި އޮފިގަނޑެއްގެ މަތީ އޮތް އެއްޗެއް ފެނިފައެވެ. ފެންނަ ފެނުމަށް ހީވަނީ ނަމުރެއް ހެންނެވެ. އެކަމަކު އޭގެ ހަށިގަނޑު ދިގުވެފައި ބިޔައެވެ. މަހުމާ ފަދައިން ދިހުން އަރާ ބޯކަޅު ކެހެރިގަނޑުގައި އަނދިރި ކުލައެއްގެ ލައްތަކެއް ހުއްޓެވެ. ނިތްކުރިއާ ދިމާ މަތިން ދެ ދަޅު އުފުލިފައި ހުރީ ދަޅުފީނި ފުއްލާއެއްގެ ދަޅުހެންނެވެ. އެއްވަރަކަށް ނަގޫ ދެ ފަރާތަށް ތަޅުވާލަ ތަޅުވާލައި އޮތެވެ. ދެ ލޯ ހީވަނީ އޮފުއަރައަރާ ހުރި ދެ އަގީދު ހެންނެވެ. މޫނުމަތިން ފާޅުނުވި ނަމަވެސް އެ ސޮރު އެ އޮތީ ހިނިތުންވެލައިގެންކަން އޭގެ ދެ ލޮލުން އީޝަލް ދެނެގަތެވެ. ލިބުނު ހައިރާންކަމާއެކު އީޝަލްއަށް އަނގަމަތީ އަތްއަޅާލެވުނެވެ. އެހެންނަމަވެސް ތޫލި ހަޅޭކެއް އޭނާގެ އަނގައިން ނުކުތެވެ. ދުވެފައި ކަހަލަ ގޮތަށް ބަދިގެއިން ނުކުތީ ހެމުންހެމުންނެވެ.\n"ލުގަލް... ލުގަލް... ތި އައީތަ..." ހިތްއަވަސްވެފައި ހުރެ އީޝަލް ބާރަށް ގޮވާލިއެވެ. އެއާއެކު ދެން ފެނުނީ އޭނާގެ ކުރިމަތީ އޮތް ޖަނަވާރެވެ.


Quarantine aai Khilaaf vaanama Rah rashugai bali fethurumuge furusathu bodu - DR,Shaheed\nކަރަންޓީނާއި ހިލާފުވާނަމަ ރަށްތަކުގައި ބަލި ފެތުރުމުގެ ...\nވަޒީފާ ގެއްލުނު މީހުންނަށް އެލަވަންސް ދޭން ...\nކަރަންޓީނާއި ހިލާފުވާނަމަ ރަށްތަކުގައި ބަލި ފެތުރުމުގެ ފުރުސަތު ބޮޑު\nރަށްރަށުގައި ކަރަންޓީނު ކުރާ ފަރާތްތަކުންނާއި ކަރަންޓީންކޮށްފައިތިބޭ މީހުން އުޅެމުންދާ ގޭގައި އުޅޭ އެހެން މީހުން ކަރަންޓީނު ކުރުމުގެ އުސޫލާ ހިލާފަށް އަމަލުތައް ބަހައްޓާނަމަ ރަށްތަކަށް ބަލި ފެތުރި ނުރައްކަލަށް ހުށައެޅުމުގެ ފުރުސަތު އެބައޮތް ކަމަށް ޓެގް ޓީމުން ބުނެފި އެވެ.\nއެންއީއޯސީން ބޭއްވި ނޫސްވެރިންގެ ބައްދަލުވުމުގައި ޓެގް ޓީމްގައި ހިމެނިވަޑައިގަންނަވާ ޑރ. އަހުމަދު ޝަހީދު ވިދާޅުވީ ކަރަންޓީނަށް ރަށްރަށަށް މީހުން ފޮނުވުމަކީ ބަލި ފެތުރުމުގެ ކޮންމެވެސް މިންވަރެއްގެ ފުރުސަތެއް އޮތް ކަމެއް ކަމަށެވެ.\nގޭގައި ކަރަންޓީނު ކުރުމުގެ އުސޫލެއް އެކުލަވާލައި ރަށްރަށުގައި ވެސް ކަރަންޓީން ކުރުމުގެ ހުއްދަ އެޗްޕީއޭއިން ދިނުމަށްފަހު އެ ހުއްދައާއެކު މާލޭގައި ތާށިވެފައި ތިބި ރަށްރަށުގެ މީހުނާއި ރާއްޖެއިން ބޭރުން އަންނަ ދިވެހިންނަށް ވެސް ރަށްރަށުގައި ކަރަންޓީން ވުމުގެ ފުރުސަތު ދޭން ހަމަޖެއްސި އުސޫލުގެ ދަށުން މިހާތަނަށް ގިނަ ބަޔަކަށް އެ ފުރުސަތު ވަނީދީފައެވެ.\nމާލެ ސިޓީގައި ކޮމިނިއުޓީ ސްޕްރެޑް އޮތުމުން މާލެއިން ކޮންމެ ތާކަށް މީހަކު ދިޔަ ނަމަވެސް އެއީ ބަލި ފެތުރުމަށް ފުރުސަތު އޮވެދާނެ ކަމެއް ކަމަށްވަނީ ބެލެވިފައެވެ.\nދީނީ ތަޢުލީމު ދިނުމަކީ އިސްލާމީ ޚިދުމަތެއް ނޫން – ޝައިޚް އިލްޔާސް\nދިނީ ތަޢުލީމު ދިނުމަކީ އެއީ އަދި އިސްލާމް ދީނަށް ކުރެވޭ ޚިދުމަތެއް ނޫން ކަމަށް މަޝްހޫރު ދީނި ޢިލްމުވެރިޔާ ...\nމިއަދު މުޅި ދިވެހިރާއްޖެ މިދަނީ މި ފަސްގަނޑަށް ފުރިހަމަ މިނިވަން ކަން ލިބުނުތާ 53 އަހަރު ފުރުމުގެ އުފާވެރި ...\nއައްޑޫ ސިޓީގައި 25 މިލިޔަން ރުފިޔާގެ މަޝްރޫޢުވަނީ ހިންގާފައި – މިނިސްޓަރ\nމިދިޔަ ދޮޅު އަހަރު ދުވަހުގެ ތެރޭގައި ޒުވާނުންނާއި ކުޅިވަރާއި މުޖުތަމަޢު ބާރުވެރިކުރުވުމުގެ ދާއިރާއިން އައްޑޫ ސިޓީގައި 25 މިލިޔަން ...


Boakoh vaarey vehi uthruge baeh rahthakugai fenboduvejje | Mihaaru\nޚަބަރު / މޫސުމާ ބެހޭ އިދާރާ\nބޯކޮށް ވާރޭވެހި، އުތުރުގެ ބައެއް ރަށްތަކުގައި ފެންބޮޑުވެއްޖެ\nހދ. ހަނިމާދޫގައި ފެންބޮޑުވެފައި. --ފޮޓޯ/ޕޮލިސް\n29 މެއި 2020 - 19:56\nރާއްޖެެއަށް މިހާރު ކުރަމުންދާ ވިއްސާރައިގައި އުތުރުގެ އަތޮޅުތަކަށް ބޯކޮށް ވާރޭ ވޭހި ބައެއް ރަށްތަކުގައި ފެން ބޮޑުވެއްޖެ އެވެ.\nހއ. އުލިގަމު ކައުންސިލުން ބުނީ އެ ރަށަށް މިހާރު ވެސް މެދު ނުކެނޑި ވާރޭ ވެހޭއިރު ރަށު ތެރޭގައި ފެންބޮޑުވެފައިވާ ކަމަށެވެ. މި ހާލަތުގައި އިންޖީނު ގެއަށް ފެން ވަދެދާނެ ކަމުގެ ބިރު އޮތުމުން، މަގުތަކުގައި ފެން ހިންދަން ވެލި ބަސްތާ ޖަހަމުން އަންނަ ކަމަށް ކައުންސިލުން ބުންޏެވެ.\nކައުންސިލްގެ ނައިބު ރައީސް އިމާދު އަބްދުﷲ ވިދާޅުވި. ގޮތުގައި ބައެއް ގެތަކަށް ފެންވަދެ، ހިފައި ގެންގުޅޭ ސާމާނުތަކަށް ވަނީ ގެއްލުން ލިބިފަ އެވެ.\n"މި ރަށުގައި ފެންބޮޑުވެއްޖެއްޔާ އެންމެ ބޮޑު ނުރައްކަލެއް ވަނީ އިންޖީނު ގެއަށް. އެއީ އެންމެ އަޑި ސަރަަހައްދުގައި ހުންނާތީ. އިންޖީނުގެއަށް ފެން ވަނަ ނުދޭން ކައުންސިލާއި ރައްޔިތުން ގުޅިގެން މަސައްކަތް ކުރަމުން އަންނަނީ،" އޭނާ ވިދާޅުވި އެވެ.\nހުޅަނގު މޫސުމާ އެކު މުޅި ރާއްޖެއަށް ވެސް މޫސުން ގޯސްވެފައި ވާއިރު މޫސުމާ ބެހޭ އިދާރާއިން ވަނީ ހއ. އަތޮޅުން ފެށިގެން ނ. އަތޮޅާ ހަަމައަށް މިރޭ އޮރެންޖް އެލާޓް ނެރެފަ އެވެ. އެ އެލާޓްގައިވާ ގޮތުން އެ ހަތަރު އަޅުގައި ވެސް އާއްްމު ގޮތެއްގައި ބޯކޮށް ވާރޭ ވެހި ފެންބޮޑާނެ ކަމަށް ވަނީ ލަފާކޮށްފަ އެވެ.\nހއ. އުލިގަމުގައި ފެންބޮޑުވެފައި\nމެޓް އޮފީހުގެ އެސިސްޓަންޓް މީޓިއޮރޮލޮޖިސްޓް އަބްދުﷲ ހާފިޒު ވިދާޅުވީ ކުރިއަށް އޮތް 24 ގަޑިއިރު ތެރޭގައި ރާއްޖޭގެ ބޮޑު ސަރަހައްދުތަކަށް މޫސުން ގޯސް ވާނެ ކަމަށެވެ. މިއީ ހުޅަނގު މޫސުމުގެ ވިއްސާރަ ކަމަށާއި މާދަމާގެ ނިޔަލަށް އުތުރާއި މެދުރާއްޖޭގެ އަތޮޅުތަކަށް މޫސުން މާ ބޮޑަށް ގޯސްވާނެ ކަމަށް ލަފާކުރެވޭ ކަމަށް އޭނާ ވިދާޅުވި އެވެ.\nއެ ސަރަހައްދަށް ބޯކޮށް ވާރޭ ވެހި ގުގުރުން އެކަށީގެންވާ ކަމަށް އޭނާ ވިދާޅުވި އެވެ.\nއުތުރާއި މެދުތެރޭގެ އަތޮޅުތަކަށް ގަޑިއަކު 10-20 މޭލުގެ ދެމެދުގައި ވައި ޖެހޭނެ އެވެ. އަދި ކަނޑުގަދަވާނެ ކަމަށާއި އެކަމަށް ކަނޑުދަތުރުކުރާ ފަރާތްތަކުން ސަމާލުކަން ދޭން އޭނާ އިލްތިމާސްކުރެއްވި އެވެ. ވިލާގަނޑުގައި ގަޑިއަކު 45 މޭލުގެ ބާރުމިނުގައި ވައި ޖެހޭނެ ކަމަށް ބެލެވެ އެވެ.\n"މާދަމާ އިން ފެށިގެން ދެކުނުގެ އަތޮޅުތަކަށް މޫސުން ރަނގަޅު ވާނެ ކަމަށް ބެލެވޭ، މުޅި ރާއްޖެއަށް ރަނގަޅުވާނީ އާދިއްތަ ދުވަހުން ފެށިގެން،" ހާފިޒު ވިދާޅުވި އެވެ.\nމޫސުން ފެންބޮޑުވުން ވާރޭ ތޫފާން މޫސުން ލަފާކުރާ ގޮތް މޫސުމާ ބެހޭ އިދާރާ\nއުތުރުގެ ރަށްތަކަކީ މި އުލިގަން އެކަނިތަ. އެހެން ރަށެއްގެ ވާހަކައެއް ނެތް މިޔަކު\nޑެން ފެން ހިއްކާލަހިއްކާލާ އުމުރު ހުސްވަންދެއް ތިބީމަ ރަނގަޅުވާނެ އެއަށްކިޔަނީ ހައްގުވާ މިންވަރު\nހައްލަކީ ރާއްޖެ އިދާރީ އިޤްތިސޯދީ3ސަރަހައްދަށް ބަހާލާ ތިލަދުންމަތިން ފާދިއްޕޮޅަށް ނޯތު، ކ.އަތޮޅުން ދާލަށް(މާލެވެސް ހިމަނައި)ސެންޓްރަލް، އަދި ކޮޅުމަޑުލުން އައްޑުއަށް ސަދާރން ކަމުގައިކަޑައަޅާ3ސަރަހައްދުން ކޮންމެ ޕްރޮވިންސްއެއްގެ ރައްޔަތުންގެ އިންތިޙާބުކުރާ ޤަވަރުނަރާއި ޑެޕިއުޓީއަށް ސަރަހައްދުގެ ބާރު ހަވާލުކުރުން. # ލާމަރުކަޒީ ޤާނޫނު އިސްލާޙް ކުރާއިރު 2022 ގައި މިގޮތަށް އިންތިޙާބް ބާއްވަން ޤއ އަށް އިސްލާހް ހުށަހަޅަން މެންބަރަށް ދަންނަވާ. ތިކަންބަދަލުވާނެ.\nދެކުނާ ހިލާފައް އުތުރުގަ ކަމެއް ވެއްޖެއްޔާ ރަށުވރައްޔިތުން އެކަމެއް ހައްލު ކުރަން ޖެހޭނީ. ދެކުނުގަ ސަރުކާރުން ވަގުތުން ފުލުހުންނާއި ސިފައިން ފޮނުވައިން ފެންހިއްކާ ވެލި ބަސްތާ ޖަހައިދޭނެ.\nއަސްތާ އަހަރެމެންގެ ކޮލޮނީ ކުދިންކޮޅު\nޑިސާސްޓަރ މެނޭޖްމަންޓް އިން މާލޭގަ ފިނިކޮޓަރީގަ ހުރެގެން ސާވޭ ކޮށް ނިންމާލާށެވެ. އެމީހުންނަށް މުސާރަ ލިބޭނެ އެވެ. އެހީވާނެތޯ ނޫނީ ނުވާނެތޯ ތާރީހުން އެނގެން އެހުރީ އެވެ.\nވިއްސާރަވެ ފެންބޮޑުވާ ރަށްރަށުގައި ފެންބޮޑުވާ ވަގުތު ތެޅިފޮޅިގަންނަނީ... އިންޖީނުގެ ހުރީ އެއް މެ އަޑި ސަރަހައްދުގައިކަން އެނގޭއިރު ދެން ފެންބޮޑުވެދާނެ ދުވަހަކަށް އިންޖީނުގެ ރައްކާތެރި ވާނެ ގޮތެއް ހަދާ..ވިއްސާރަ ވު މުާއއެކު އަޑުއިވޭނެ އައްޑޫ ގޭގެއަށް ފެންނަ ވާހަކަ..އަބަދުވެސް ފެން ވަންނަނީ ހަ މަ އެއްގެތަކަކަށް.. ކީއްވެބާ ކައުންސިލާ ގުޅިގެން އެނޫންގޮތެއްވޭތޯ ނޫޅެނީ..\nކެއްތެރިވޭ 2023 ވަނަ އަހަރު ފަހުން އިރާދަކުރެއްވިޔާ ފެން ބޮޑުވުމާ ރައްޔެތުންނާ ގުޅިފަވާ ކަންތަކަށް ހައްލުގެނެވޭނެ .. ކުލަޔަށް ބަލާގެން ވޯޓް ދެންޔާ ވާނެގޮތް މިފެންނަނީ\nފެން ބޮޑުވުމަކީ ގުދުރަތީ ކަމެއް ވެރިޔަކަށް ހުންނަ މީހެއްގެ ސަބަބުން ވާކަމެއް ނޫން އެެޔަކީ\nތެދެއް ރަށެއްގައި ފެންބޮޑުވެއްޖެއްޔާ އެއީ ގުދުރަތީ ކަމެއް މާލޭހާ ފެންބޮޑުވެއްޖެއްޔާ ވެރިން ނިކުމެ ފެންހިއްކާލާނެ އެއީ ތަފާތަކީ


Spanish League feshun muhdhatheh neiyy gothah faskoffi\nސްޕެނިޝް ލީގު ފެށުން މުއްދަތެއް ނެތް ގޮތަށް ފަސްކޮށްފި\nކުރިން ރޭވިފައި އޮތީ އޭޕްރީލް 23 ގައި ލީގުގެ ކުޅުން ފެށުމަށް\nކ. މާލެ 23 މާރޗް 2020 | ހޯމަ 18:13 2,144\nމިހާރު ދުނިޔޭގައި ހަލުވިކަމާއިއެކު ފެތުރެމުން އަންނަ ކޮރޯނާވައިރަސް (ކޮވިޑް-19) ގެ ސަބަބުން މެދުކަނޑައިލާފައިވާ ސްޕެނިޝް ލީގުގެ މެޗުތައް އަލުން ފެށުން މުއްދަތެއް ނެތް ގޮތަށް ފަސްކޮށްފި އެވެ.\nކުރިން ރޭވިފައި އޮތް ގޮތުން ނަމަ ސްޕެނިޝް ލީގު ފަށަން ނިންމާފައި އޮތީ އޭޕްރީލް 23 ވަނަ ދުވަހު އެވެ.\nއެކަމަކު ހޯމަ ދުވަހު ވަނީ ލީގުގެ މެޗުތައް އަލުން ފެށުން މުއްދަތެއް ނެތް ގޮތަށް ފަސްކޮށްފައެވެ.\nސްޕެއިންގައި ހަލުވިކަމާއެކު ކޮވިޑް-19 ފެތުރެމުންދާއިރު، މިހާތަނަށް 33،000 އަށްވުރެ ގިނަ މީހުންނަށް އެ ގައުމުން ވަނީ މި ވައިރަސް ޖެހިފައެވެ. އަދި މި ވައިރަސް ޖެހިގެން ސްޕެއިނުން 2،200 އަށްވުރެ ގިނަ މީހުން މިހާތަނަށް ވަނީ މަރުވެފައެވެ.\nދުނިޔޭގައި މިހާރު ފެތުރެމުން އަންނަ ކޮވިޑް-19 އާ ގުޅިގެން ދުނިޔޭގެ ފުޓްބޯޅަ ވަނީ ހުއްޓުމަކަށް އައިސްފައެވެ. އެގޮތުން ޔޫރަޕްގެ އެންމެ މަގުބޫލް ފަސް ލީގުގެ ކުޅުން ވަނީ މެދުކަނދާލާފައެވެ. އެއީ އިނގިރޭސި ޕްރިމިއާ ލީގާއި، ސްޕެނިޝް ލީގާއި، އިޓާލިއަން ލީގާއި، ފްރެންޗް ލީގުގެ އިތުރުން ޖަރުމަން ލީގެވެ. އަދި ޔުއެފާ ޗެމްޕިއަންސް ލީގާއި ޔޫރޮޕާ ލީގުގެ މެޗުތައް ވެސް ވަނީ ހުއްޓާލާފައެވެ.


Maalee bayaan hushahalhan jehey gothah bodu badhaleh nugehnan: Audit | Mihaaru\nމާލީ ބަޔާން ހުށަހަޅަން ޖެހޭ ގޮތަށް ބޮޑު ބަދަލެއް ނުގެންނަން: އޮޑިޓް\n02 އޯގަސްޓް 2018 - 14:373comments\nއޮޑިޓާ ޖެނެރަލް އަށް ހުށަހަޅަން ޖެހޭ މާލީ ބަޔާންތަކުގެ ފޯމެޓަށް މާބޮޑު ބަދަލެއް ގެނެސްފައި ނުވާ ކަމަށް އޮޑިޓް އޮފީހުން މިއަދު ބުނެފި އެވެ.\nގާނޫނު އަސާސީ ބުނާގޮތުން ރައީސާއި ކެބިނެޓް މިނިސްޓަރުންގެ އިތުރުން އިލެކްޝަންސް ކޮމިޝަނާއި އެންޓި ކޮރަޕްޝަން ކޮމިޝަންގެ އަދި ޕްރޮސިކިއުޓާ ޖެނެރަލާއި ޖުޑީޝަލް ސާވިސް ކޮމިޝަންގެ މެމްބަރުން ކޮންމެ އަހަރަކު މާލީ ބަޔާން އޮޑިޓާ ޖެނެރަލް އަށް ހުށަހަޅުއްވަން ޖެހެ އެވެ.\nއޮޑިޓް އޮފީހުގެ ޓެކްނިކަލް މެނޭޖާ މުހައްމަދު ނަސީމް ވިދާޅުވީ މާލީ ބަޔާން ހުށަހަޅާ ފޯމަށް މި އަހަރު ކުރީކޮޅު ކުދިކުދި ބަދަލުތަކެއް ގެނެސްފައިވާ ކަމަށެވެ. ފޯމަށް ބަދަލު ގެނައީ ކުރީގެ ފޯމް ފުރަން އުނދަގޫވެގެން ޝަކުވާ ކުރާތީ ކަމަށް އޭނާ ވިދާޅުވި އެވެ.\nއާ ފޯމުގައި ވެސް އެ މީހެއްގެ މާލިއްޔަތުގައި ފައިސާ އާއި މުދާ ހުރި ވަރު ހިމަނަން ޖެހޭނެ ކަމަށް ނަސީމް ވިދާޅުވި އެވެ.\nRaees Yameen varah avahah Maalee bayaan hushahuvvaane: Tharujamaan\nރައީސް ޔާމީން މާލީ ބަޔާން ހުށަހަޅާނެ ކަމަށް ވިދާޅުވުން--\n"ފޯމުގައި މާ ބޮޑެތި ތަފާތުތަކެއް ނޫޅޭނެ. ކުރިއެކޭ އެއްގޮތަށް މަގާމާ ހަވާލުވިއިރު މާލިއްޔަތުގައި ހުރިވަރާއި އަހަރުން އަހަރަށް އަންނަ ބަދަލުތައް ދެނެގަނެވޭނެ،" ނަސީމް ވިދާޅުވި އެވެ.\nއޭނާ ވިދާޅުވީ އާ ފޯމު ފުރައި މާލީ ބަޔާންތައް މިހާރު ވެސް އެ އޮފީހަށް ހުށަހަޅާފައިވާ ކަމަށެވެ.\nރައީސް އަބްދުﷲ ޔާމީން ވޭތުވެދިޔަ ހަތަރު އަހަރުގެ ތެރޭގައި މާލީ ބަޔާން ހުށަހަޅުއްވާފައި ނުވާ ކަމަށް އިދިކޮޅު ފަރާތްތަކުން އަންނަނީ ތުހުމަތު ކުރަމުންނެވެ.\nއެ ތުހުމަތުތަކަށް ރައްދުދެއްވައި ރައީސް އޮފީހުގެ ތަރުޖަމާން އިބްރާހިމް މުއާޒު ވިދާޅުވީ ރައީސްގެ މަގާމާ ހަވާލުވުމަށް ފަހު ރައީސް ޔާމީންގެ މާލީ ބަޔާން އޮޑިޓާ ޖެނެރަލް އަށް ހުށަހަޅުއްވާފައިވާ ކަމަށެވެ. އަދި މާލީ ބަޔާން ހުށަހަޅާނެ އާ ފޯމެޓެއް މިހާރު ހަމަޖައްސަވާފައިވާއިރު ވަރަށް އަވަހަށް ރައީސް ޔާމީންގެ މާލީ ބަޔާން ހުށަހަޅުއްވާނެ ކަމަށް އޭނާ ވިދާޅުވި އެވެ.\nއިތުރު ލިޔުންތައް އިދިކޮޅު ފަރާތްތައް މާލީ ބަޔާން އޮޑިޓާ ޖެނެރަލް ރައީސް އަބްދުﷲ ޔާމީން އިބްރާހިމް މުއާޒް އަލީ (މުއާ)


Rayyithunge dhulun: Sarukaaruge issnegun ragalhu, membarunnai...\nރިޕޯޓު - ސިޔާސީ ފަރާތްތަކުގެ މާލީ ބަޔާން\nރައްޔިތުންގެ ދުލުން: ސަރުކާރުގެ އިސްނެގުން ރަނގަޅު، މެމްބަރުންވެސް ހާމަކުރޭ!\nރަނގަޅު ފެށުމެއް، އަދި އިތުރު ބަައެއް ފަރާތްތަކުންވެސް މާލީ ބަޔާން ހާމަ ކުރަން ޖެހޭ\nކ. މާލެ 12 ޖެނުއަރީ 2019 | ހޮނިހިރު 18:58 4,544\nކެބިނެޓް ބައްދަލުވުމެއް ކުރިއަށް ދަނީ - ފޭސްބުކް\nކުރީގެ ރައީސް އަބްދުﷲ ޔާމިންގެ ސަރުކާރުގައި ކޮރަޕްޝަން އޮތީ އިންތިހާއަށް މައްޗަށް ގޮސްފައެވެ. އެއްވެސް އުސޫލެއް ގޮތެއް ފޮތެއް ނެތި ރައްޔިތުންގެ ފައިސާ އަށް އޭރު ސަރުކާރުގެ އިސް ސަފުގައި ތިއްބެވި ބޭފުޅުން ހިޔާނަތްތެރިވަމުން ދިޔަކަމަށް ތުހްމަތުކުރެވެ އެވެ. މަގާމާ ހަވާލުވިއިރު، ދަރަނިވެރިވެފައި ތިބި ބައެއް ބޭފުޅުން ވެސް މަގާމާ ހަވާލުވިތާ، އިސާހިތަކު މަހުޖަނުންނަށް ވެގެން ދިޔަ އެވެ. ފްލެޓްތަކާއި ގޯތިތައް ގަތެވެ. އޮޑި ދޯނި ފަހަރާއި ވެހިކަލްތައް ވެސް ގަތެވެ. މުއްސަނދިކަން ހޯދި ނުހޯދި ގޮތެއް ނޭނގެ އެވެ.\nމި ދަރަޖައަށް ފަސާދަ ގޮސްފައި އޮއްވާ ރާއްޖޭގެ ރައީސް ކަމަށް މިދަޔަ އަހަރުގެ ނޮވެމްބަރު މަހުގެ 17 ވަނަ ދުވަހު ހަވާލުވެވަޑައިގެންނެވި އިބްރާހީމް މުހައްމަދު ސޯލިހުގެ އެންމެ ބޮޑު އެއް އަމާޒަކަށްވީ ރާއްޖޭގައި އޮތް ކޮރަޕްޝަނުގެ ވަބާ ދުއްވާލުމެވެ. ސަރުކާރާއި މެދު ރައްޔިތުން އިތުބާރު ބޮޑު ކުރުމެވެ. މިކަމަށް ސަރުކާރުން އެންމެ ފުރަތަމަ ކުރި ކަމެއް ގޮތުގައި މި ފެނުނީ ސަރުކާރުގެ އިސްވެރިންގެ މާލީ ބަޔާންތައް އާންމު ކުރުމެވެ. މި އިސްނެގުމާމެދު އެންމެން ވެސް މަރުޚަބާކިޔަ އެވެ. މިއީ ވައްކަމާއި ކޮރަޕްޝަން ހުއްޓުވުމަށް ރައީސް ސޯލިހުގެ ސަރަކާރުން ދެއްކެވި ނަމޫނާ އެކެވެ. މި ވޭތުވެދިޔަތާގައި ރާއްޖޭގެ ވެރިކަމާއި ހަވާލުވެވަޑައިގެން ތިބި ބަޔަކު ކުރައްވާފައި ނުވާވަރުގެ ކަމެކެވެ. ރައީސް، ނައީބް ރައީސްގެ އިތުރުން ކެބިނެޓް މިނިސްޓަރުންގެ މާލީ ބަޔާން ހާމަ ކުރެއްވުން ތާރީހުގެ ތެރެއަށް ވަދެގެން ދިޔައީތީ ބައެއް މީހުން އުފާކުރި އެވެ.\n''އަޅުގަނޑު ދެކޭ ގޮތުގައި މި ސަރުކާރުން ކުރި ވަރަށް ރަނގަޅު ކަމެއް އެކަމަކީ. އެއީ މި ވީހާތަނަށް އެއްވެސް ސަރުކާރުން އެއްވެސް ވަޒީރެއްގެ މާލީ ބަޔާން އެގޮތަކަށެއް ހާމައެއް ނުކުރޭ. އެހެން ކަމުން އެއީ މި ފަހުގެ ތާރިހެއްގައި ކުރި ވަރަށް ރަނގަޅު ކަމެއް'' އެކަމަށް އުފާ ކުރަމުން މީހަކު ބުންޏެވެ.\nފާއިތުވި ދުވަސް ތަކުގައި ގިނަ ވަޒީރުންގެ މިލްކިއްޔާތު، އެ ބޭފުޅުން މާލިއްޔަތުގައި ފައިސާ ހުރީ ކިހާ މިންވަރެއް ކަމެއް ނުވަތަ ކިތައް އުޅަނދު ފަހަރު ކަމެއް ނުވަތަ ކިތައް ގޯތި ކަމެއް އާއްމުންނަށް ނޭގެއެވެ. ހަމަ އެކަނި އާއްމުންނަށް އެގެނީ ތުންތުން މަތިން މިނިސްޓަރުންނާއި އެހެން އިސް މަގާމުތަކުގައި އުޅޭ މީހުން ބޮޑު އަގުގައި ފްލެޓް ގަންނަ ވާހަކަ އެވެ.\n''އަޅުގަނޑުވަރަށް އުފާވޭ މި އަދުގެ ސަރުކާރުން މަލީ ބަޔާން ކެބިނެޓް މިނިސްޓަރުން މާލީ ބަޔާން އިއްވުމުން. އަޅުގަނޑުމެންނަށް ލިބޭ ފައިދާ އަކީ މީގެ ކުރިން ނުހައްގު މުއްސަދިކަން ލިބިފައި ތިބި މީހުން ރައްޔިތުން އެބަ ސުވާލު އުފައްދާ ކުރީގައި އެމީހުން އަތުގައި ކޯއްޗެއްތޯ އޮތީ. މިހާރު އަޅުގަނޑުމެންނަށް އެގޭ ކޯއްޗެއް ކަން އޮތީ އާއި އިރު. ދެން އަޅުގަނޑުމެންނަށް އިނގޭނެ އެމީހުން ވެރިކަމުން ފައިބައިގެންދާއިރު ގައި އިތުރު މުއްސަނދި ކަމެއް ލިބިފައި ހުރިއްޔާ. އެއީ ކޮންގޮތަކުން ހޯދި އެއްޗެއްތޯ '' މީހާކު އޭނާގެ ޝޫއޫރުފާޅު ކުރަމުން ބުންޏެވެ.\nބައެއް މީހުން ދެކޭ ގޮތުގައި މިނިސްޓަރުންގެ މާލީ ބަޔާން ހާމަ ކުރުމުން ހަމައެކަނި އެކަން ނިމުނު ކަމަށް ފަރުޖައްސާލެވޭ ކަށްވެސް ނެތެވެ. ދެން އާންމުން ބޭނުންވަނީ މަޖިލީސް މެމްބަރުން ނުވަތަ މިހާރު މަޖިލީހަށް ކުރިމަތިލާފައިވާ ކެޑިޑޭޓުންގެ މާލީ ބަޔާންވެސް ހާމަ ކުރުމެވެ.\n''އެކި އެކި ވެރިންގެ މާލީ ބަޔާން ހާމަ ކުރުމަކީ ވަރަށް މުހިއްމު ކަމެއް. ރައްޔިތުންގެ ދޭތެރޭ ގައި ހުންނަ އެކި ކަހަލަ ޑައުޓަތައްވެސް ކްލިއާ ވެގެންދާނެ. ރަނގަޅު ފެށުމެއް. އިތުރަށް މަޖިލީސް މެމްބަރުންގެ ބަޔާންތައް ވެސް ހުށައަޅައި. އެންމެންނަށް ވެސް ހާމަ ކުރާނެ ކަމަށް އުއްމީދު ކުރަން'' މީހަކު ބުންޏެވެ.\nއެމީހުން ދެކޭ ގޮތުގައި ގިނަ ބަޔަކު މަޖިލީހަށް އިންތިހާބުވުމަށްފަހު ކުޑަ މުއްދަތެއްގެ ތެރޭގައި މުއްސަނދި ވެގެންދެއެވެ. އެކަން ބެލޭނެ ނިޒާމެއްގެ ގޮތުން އެ މެމްބަރުންގެ މާލީ ބާޔާންވެސް ހާމަ ކުރުމަކީ ގިނަ ބަޔަކު ދެކޭ ގޮތުގައި ވަރަށް މުހިއްމު ކަމެކެވެ. މެމްބަރުންގެ މާލީ ބަޔާން ހާމަ ކުރުމަކީ ދުނިޔޭގެ އެހެނިހެން ގައުމުތަކުގައި ވެސް ކުރަމުން އަންނަ ކަމެކެވެ. އިނގިރޭސިވިލާތުގެ ޕާލިމެންޓުގެ މެމްބަރުން އެމީހުންގެ މާލީ ބަޔާން ހާމަ ކުރަންޖެހޭއެވެ. އަދި އެ މެމްބަރުން ޗުއްޓީއެއް ނަންގަވަންޏާ އެކަން ވެސް ޕާލިމެންޓަށް އެންގުމަކީ މަޖްބޫރު ކަމެކެވެ. މި ސަރުކާރުން މާލީ ބަޔާން ހާމަ ކުރަން ފެށި ފެށުމަކީ ހަމަ ގައިމުވެސް އޭގެ ސަބަބުން ގިނަ ރައްޔިތުންނަށް ސަރުކާރާއި މެދު އޮންނަ އިތުބާރު ބޮޑުވެގެންދާކަމެވެ.\nޓްރާންސްޕޭރެންސީ މޯލްޑިވްސްގެ އިތުރުން އެންޓި ކޮރަޕްޝަން ކޮމިޝަނުންވެސް ވަނީ ސަރުކާރުގެ އިސްނެންގެވުމަށް މަރުހަބާ ކިޔާފައެވެ.\nކޮރަޕްޝަންގެ ނުބައި ވަބާ ރާއްޖެއިން ފިލުވައިލެވޭނީ ސަރުކާރުގެ އިސް މަގާމުތަކުގައި ތިއްބެވި ބޭފުޅުންގެ މާލީ ބަޔާން އެންމެ އެކަށީގެންވާ ގޮތަށް ހާމަކޮށްގެންނެވެ.\nސަރުކާރުގެ އިސްވެރިން ބަޔާންތައް ހާމަ ކުރުމާއެކު ހަމަ އެކަނި އެކަނި ހާމަކުރަން ޖެހޭނީ ސަރުކާރުގެ އިސްވެރިން ނޫން ކަމަށާއި އޭގެ އިތުރުން މިނިވަން މުއައްސަސާގެ ވެރިންގެ ވެސް މާލީ ބަޔާން ހާމަ ކުރަންޖެހޭ ކަމަށް ގިނަ ބަޔަކު ދެކެއެވެ. އަދި ފަނޑިޔާރުންގެ މާލީ ބަޔާންތައްވެސް އާންމުކުރަންޖެހޭނެކަމަށް ރައްޔިތުން ގަބޫލުކުރެއެވެ.


Nuhahgu muhsandhikamah 15 aharuge jail hukumeh anna gothah islaahu hushahalhaifi – Iru\nދައުލަތުގެ މުވައްޒަފަކަށް ލިބޭ އާމްދަނީއާ ނުބައްދަލު މުއްސަނދިކަމެއް ހޯދުމަކީ ކުށެއްކަމަށް ކަނޑައަޅަން ގާނޫނުލް އުގޫބާތަށް އިސްލާހު ހުށަހަޅައި ބަހުސް ފަށައިފިއެވެ.\nރައްޔިތުންގެ މަޖިލީހުގެ މިއަދުގެ ޖަލްސާއަށް މި ބިލު ހުށަހެޅުއްވީ ރައްޔިތުންގެ މަޖިލީހުގެ ފޮނަދޫ ދާއިރާގެ މެންބަރު މޫސާ ސިރާޖެވެ.\nނުހައްގު މުއްސަނދިކަށް ކުށަކަށް ހެދުމަށް މޫސާ ސިރާޖު ހުށަހެޅުއްވި މި އިސްލާހުގައި ބުނެފައިވަނީ ދައުލަތުގެ މުވައްޒަފެއްގެ ގޮތުގައި ހުރެ ނުވަތަ ދައުލަތުގެ ވަޒީފާއެއް އަދާކުރަމުން ދިޔައިރު ލިބެމުން ދިޔަ އާމްދަނީއާ ނުބައްދަލު، ދިރިއުޅުމުގެ ފެންވަރެއް ގާއިމްކޮށްފައިވުމާއި، އެފަދައިން ދިރިއުޅުމުގެ ފެންވަރު ގާއިމްކުރުމަކީ ކުށެއް ކަމަށެވެ.\nއެފަދަ މީހެއްގެ އާމްދަނީއާ ނުބައްދަލު މިންވަރަކަށް އޭނާގެ ނަމުގައި ނުވަތަ އޭނާގެ އާއިލާ ނުވަތަ ވިޔަފާރީގެ ގުޅުމެއް އޮތް މީހެއްގެ ނަމުގައި މުދާ ހޯދައި މިލްކު ކުރުމަކީވެސް ކުށެއް ކަމަށް އެ އިސްލާހުގައި ބުނެފައި ވެއެވެ.\nއެ އިސްލާހުގައިވާގޮތުން، ނުހައްގުން މުއްސަނދިކަން ހޯދާ ފަރާތަކީ ރައީސުލްޖުމްހޫރިއްޔާ ނުވަތަ ވަޒީރަކު ނުވަތަ މަޖިލިސް މެންބަރަކު ނުވަތަ ފަނޑިޔާރަކު ނަމަ އެއީ ޖިނާޔަތުގެ ދެވަނަ ދަރަޖައިގެ ކުށެކެވެ.\nއެހެން ކަމުން އެފަދަ ކުށެއްގެ އެންމެ ބޮޑު އަދަބަކީ 15 އަހަރަށް ޖަލަށް ލުމެވެ.\nމި ބިލު ހުށައެޅުމުގެ ބޭނުމަކީ ދިވެހިރާއްޖޭގައި ކޮރަޕްޝަންގެ ޢަމަލުތައް ހިންގުން އިތުރުވަމުންދިޔުމާއި، އެފަދަ ޢަމަލުތައް ހިނގަމުންދާގޮތް ބަދަލުވެ، ޒަމާނީވަމުންދާ ދަނޑިވަޅެއްގައި، ކޮރަޕްޝަން ހުއްޓުވުމާއި މަނާކުރުމުގެ ޤާނޫނުގައި ކޮރަޕްޝަންގެ ގޮތުގައި ކަނޑައަޅާފައިވާ ކުށް ކުށަކީ ޒަމާނާ ނުބައްދަލު ކުށްތަކެއްކަމުގައި ވާތީ، އެ ފަދަ ކުށްތައް މިހާރަށް ފެތޭގޮތަށް ބަދަލުކޮށް ދިވެހިރާއްޖޭގެ ޤާނޫނުލްޢުޤޫބާތުގައި އެ ކުށްތައް ހިމެނުމަށްޓަކައެވެ.\nއެގޮތުން، ރިޝްވަތު ދިނުމާއި ރިޝްވަތު ހިފުމުގެ ކުށުގެ ޢަމަލު އިޞްލާޙު ކުރުމަށް މި ބިލުގއި ހުށައަޅާފައިވެއެވެ. އަދި އަލަށް ކަނޑައަޅާ ކުށްތަކުގެ ތެރޭގައި، ނުޙައްޤު މުއްސަނދިކަން ހޯދައި ލިބިގަތުމުގެ ކުށާއި، ނުފޫޒުން ވިޔަފާރިކުރުމުގެ ކުށާއި، ދައުލަތުގެ މުދަލާއި ފައިސާއަށް ޚިޔާނާތްތެރިވުމުގެ ކުށާއި، ބޭރު ދައުލަތެއްގެ ނުވަތަ ބައިނަލްއަޤްވާމީ ޖަމްޢިއްޔާއެއްގެ މުވައްޒަފަކަށް ރިޝްވަތު ދިނުމުގެ ކުށް ވެސް ވަނީ ހިމަނާފައެވެ.\nބިލުގައި ވަނީ މި މާއްދާގެ ދަށުން ކުށުގެ ދަޢުވާ ލިބޭ މިހާކާއި އާއިލީ ނުވަތަ ޒާތީ ނުވަތަ ވިޔަފާރީގެ ގުޅުމެއް އޮތް މީހެއްގެ ނަމުގައި މިލްކުކުރާ މުދާ، އެމީހެއްގެ ނަމުގައި އެހުރީ ދަޢުވާ ލިބޭ މީހާގެ ބޭނުމަށްޓަކައި، ނުވަތަ އޭނާއަށް މަންފާ ލިބިދެވޭ ގޮތަށް ކަމުގައި، ނުވަތަ އޭނާގެ ބާރު ހިނގާގޮތަށް ކަމުގައި ކޯޓަށް ސާބިތުކޮށް ދީފި ކަމަށްވާނަމަ، އެ މުދަލަކީ ދަޢުވާ ލިބޭ މީހާގެ ނަމުގައި ހުރި މުދަލެކޭ އެއްފަދައިން، އެމީހަކަށް ނިސްބަތް ކުރެވޭނެ މުދަލެއް ކަމަށް ވާނެ ކަމަށެވެ.\nމިފަދަ ކުށެއް ރައީސުލްޖުމްހޫރިއްޔާކަމުގެ ނުވަތަ ވަޒީރުކަމުގެ ނުވަތަ ރައްޔިތުންގެ މަޖިލީހުގެ މެންބަރުކަމުގެ ނުވަތަ ފަނޑިޔާރު ކަމުގެ މަޤާމެއްގައި ހުރި ފަރާތަކުން ކޮށްފިނަމަ، އެ ކުށަކީ ޖިނާޔަތުގެ2ވަނަ ދަރަޖައިގެ ކުށެެއް ކަމަށް ބިލުގައިވެއެވެ. އެ ނޫން ޙާލަތްތަކުގައި އެކުށަކީ ޖިނާޔަތުގެ3ވަނަ ދަރަޖައިގެ ކުށެކެވެ.\nޖިނާޔަތުގެ ދެވަނަ ދަރަޖައިގެ ކުށަކަށް ކަނޑައެޅޭނެ އެންމެ ބޮޑު އަދަބަކީ 15 އަހަރުގެ ޖަލު ހުކުމެކެވެ. ތިން ވަނަ ދަރަޖައިގެ ކުށަކަށް ކަނޑައެޅޭނެ އެންމެ ބޮޑު އަދަބަކީ 8 އަހަރުގެ ޖަލު ހުކުމެކެވެ.


ފަނޑިޔާރުކަމުގެ މަޤާމުން ޤާޟީ ބާރީ ވަކިކުރަން ތަޅުމަށްފޮނުވުމަށް ޖުޑީޝިއަރީ ކޮމިޓީން ފާސްކޮށްފި ފަނޑިޔާރުކަމުގެ މަޤާމުން ޤާޟީ ބާރީ ވަކިކުރަން ތަޅުމަށްފޮނުވުމަށް ޖުޑީޝިއަރީ ކޮމިޓީން ފާސްކޮށްފި\nފަނޑިޔާރުކަމުގެ މަޤާމުން ޤާޟީ ބާރީ ވަކިކުރަން ތަޅުމަށްފޮނުވުމަށް ޖުޑީޝިއަރީ ކޮމިޓީން ފާސްކޮށްފި\nގާޟީ އަބްދުލްބާރީ ޔޫސުފް. ފޮޓޯ : ޑީޖީއޭ\nކްރިމިނަލް ކޯޓުގެ ކުރީގެ ޤާޟީ ޢަބްދުލްބާރީ ޔޫސުފް ފަނޑިޔާރުކަމުގެ މަޤާމުން ވަކިކުރުމަށް ރައްޔިތުންގެ މަޖިލީހުގެ ޖުޑީޝިއަރީ ކޮމިޓީން ފާސްކޮށްފިއެވެ.\nޤާޟީ ބާރީ މަޤާމުން ވަކިކުރުމަށް ނިންމާ އެ މައްސަލަ ޖޭއެސްސީން މަޖިލީހަށް ހުށައަޅާފައިމިވަނީ އޭނާ ސަސްޕެންޝަންގައި ހުންނަވާތީ އަހަރެއްހާ ދުވަސްފަހުންނެވެ.\nމިމައްސަލަ ދިރާސާކުރުމަށްފަހު މަޖިލީހުގެ ޖުޑިޝިއަރީ ކޮމިޓީގެ 63ވަނަ ބައްދަލުވުމުގެ ބައިވެރިވި ހުރިހާ މެންބަރުންގެ އަޣްލަބިއްޔަތުން މިއަދުވަނީ އޭނާ މަގާމުން ވަކިކުރަން މަޖިލީހުގެ ތަޅުމަށް ފޮނުވަން ފާސްކޮށްފައެވެ.\nޖޭއެސްސީން ޤާޟީ ބާރީގެ މައްސަލަ ބަލާފައިވަނީ މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) ޚިޔާނާތުން ފައިސާ މަންފާ ހޯދާފައިވާކަމަށް ބުނެ ހުށަހެޅުނު މައްސަލައަކާއި ގުޅިގެންނެވެ. މީގެއިތުރުން މެއި 2014 އިން ފެބްރުއަރީ 2018 އަށް ޤާޟީ ބާރީ ޢަމަލީގޮތުން ވިޔަފާރީގެ ތެރޭގައި ހަރަކާތްތެރިވިކަމާއި، މި މުއްދަތުގައި ޖުޑީޝަލް ސަރވިސް ކޮމިޝަނަށް ހުށަހަޅާފައިވާ އެސެޓް ޑިކްލަރޭޝަން ފޯމުތަކުގައި، މިވިޔަފާރިން ލިބުނު އާމްދަނީ ހާމަކޮށްފައިނުވާކަމަށް ބުނާ މައްސަލައެއްވެސް ޖޭއެސްސީން ވަނީ ތަހުޤީގުކޮށްފައެވެ.\nމިމައްސަލަތަކުގެ ތަޙްޤީޤުގެ ތެރެއިން ކުރީގެ ނައިބު ރައީސް އަޙްމަދު އަދީބު ޢަބްދުލްޣަފޫރާއި ޤާޟީ އަބްދުލްބާރީ ޔޫސުފާއި ގާތް ގުޅުމެއް އޮތްކަމާއި، ކްރިމިނަލް ކޯޓުގައި ހިނގި ބޮޑެތި ޝަރީޢަތްތަކާއި ގުޅިގެން ކުރީގެ ނައިބު ރައީސް އަޙްމަދު އަދީބު ޢަބްދުލްޣަފޫރުގެ ކާރު ޕާކްކުރާ ގަރާޖުގައި އިތުރު ފަނޑިޔާރުންތަކަކާއި އެކު އަޙްމަދު އަދީބު ޢަބްދުލްޣަފޫރާ އެކު ބޭއްވި ބައްދަލުވުންތަކެއްގައި ޤާޟީ ބާރީ ބައިވެރިވެފައިވާކަމަށް ޖޭއެސްސީން ވިދާޅުވެއެވެ.\nކުރީގެ ރައީސް މުޙައްމަދު ނަޝީދުގެ މައްޗަށް އުފުލުނު ޓެރަރިޒަމް ކުށުގެ ދަޢުވާގައި، ރައީސް ނަޝީދުގެ މައްޗަށް ޙުކުމްކުރުމުގެ ކުރިން އެ މައްސަލައިގެ ޙުކުމުގެ ކޮޕީއެއް އެއިރުގެ ނައިބުރައީސް އަޙްމަދު އަދީބު ޢަބްދުލްޣަފޫރަށް ފޮނުވުމަށް ޤާޟީ ޢަބްދުލްބާރީ ޔޫސުފު އެޙުކުމް ދިންކަން ފާހަގަކުރެވިފައިވާކަމަށްވެސް ޖޭއެސްސީން ވިދާޅުވެއެވެ. އަދި އެ ޝަރީޢަތްތައް އެއިރު ސަރުކާރުން ބޭނުންވި ގޮތަށް ނިންމާދިން ފަނޑިޔާރުންނަށް އިނާޔަތްތައް ދިންއިރު، ޤާޟީ ބާރީއަށް ފްލެޓެއް ބޭނުންވުމުން، ޤާޟީ ޢަބްދުލްބާރީ ޔޫސުފުގެ އަނބިކަނބަލުންގެ ނަމުގައި ފްލެޓެއް ހަމަޖައްސައިދިނުމަށް ނިންމިކަމަށާއި ހަމަ އެ ދުވަސްވަރު ކުރީގެ ނައިބުރައީސް އަޙްމަދު އަދީބު ޢަބްދުލްޣަފޫރުގެ ފަރާތުން 500,000.00 (ފަސް ލައްކަ) ދިވެހި ރުފިޔާ ޤާޟީ ޢަބްދުލްބާރީ ޔޫސުފަށް ދީފައިވާކަމަށްވެސް ޖޭއެސްސީގެ ތަހުޤީގުގައިވެއެވެ.\nމީގެއިތުރުން ޤާޟީ ޢަބްދުލްބާރީ ޔޫސުފްގެ ނަމުގައި ރަޖިސްޓްރީކޮށްފައިވާ ފްލެޓް ގަތުމަށް އެޑްވާންސަށް 600،000.00 (ހަ ލައްކަ ރުފިޔާ) ނަގުދު ފައިސާއިން ޤާޟީ ޢަބްދުލްބާރީ ޔޫސުފް ދައްކާފައިވާއިރު، އެފައިސާއަކީ ޢަބްދުލްބާރީ ޔޫސުފް ނާޖާއިޒު ގޮތުގައި ހޯދައިފައިވާ ފައިސާކަންވެސް ކޮމިޝަނުން ކުރި ތަޙްޤީޤަށް އެނގޭކަމަށްވެސް ޖޭއެސްސީން ވިދާޅުވެއެވެ.


މިހަޔާތް އަލިކޮށްލި ނޫރު3– Esfiya\nނަދީމްގެ ވާހަކަ ހުރިގޮތުން އަރާޝް ކައިރިއަށް ރުޅިއައެެވެ. ރުޅިގަނޑު އިތުރުވެގެން ދިޔައީ އަރާޝްގެ ދިފާއުގައި ތަނާ އެއްޗެއް ނުބުނުމުންނެވެ. އައި ރުޅިމަތީގައި އަރާޝްއަށް ކޮޅަށް ތެދުވެވުނީ ކުއްލިއަކަށެެވެ. ތަނާ ސިއްސައިގެން ގޮސް އަރާޝްއަށް ވައި އަޑަކުން ގޮވާލުމުން އަރާޝްގެ ފަރާތުން ވަކި ޖަވާބެއް ނުލިބުނެވެ.\n” އަހަރެން ހިއެއް ނުކުރަން އަހަރެން މިގެއަށް ގެނައީ މިގޮތަށް އަހަރެން ލަދުގަންނަވާލަން ކަމެއް… ތީ ހަމަ މުއްސަނދިންގެ ގޮތް… އަހަންނަކަށް ނޫން އެއްޗެއް ނޭނގިގެން މިއުޅެނީ ކަލެއަށް…” އަރާޝްގެ ފަހު ޖުމްލައިން ތަނާ ވަރަށް ބޮޑަށް ހިތްހަމަނުޖެހުނެވެ. އެހެނީ ކުރިން ދުވަހަކުވެސް އެއްވެސް މީހަކު އެގޮތަށް ނަދީމްއަކާއި މުޙާތަބުކޮށްފައެއް ނުވެއެވެ. ތަނާ އަރާޝް ދެކެ އިންތިހާއަށް ލޯބިވިނަމަވެސް ބައްޕައާއި އެގޮތަށް މުޙާތަބު ކުރުމުން ރުޅިއައެވެ.\n” ދަރިފުޅަށް އެބަފެނޭތަ މިހާރު މީނަގެ ފެންވަރު… އަދިވެސް ދަރިފުޅު ބޭނުންވަނީ ހަމަޖެހޭ ދިރިއުޅުމަކަށް މިކަހަލަ މީހަކު އިޙްތިޔާރު ކުރަންތަ.. ” ފަހަތުގައި ހުރި ތަނާއަށް ބަލާލަމުން ނަދީމް އަހާލިއެވެ. ބަދަލުގައި ޖަވާބެއް ނުދީ ތަނާ އަރާޝް އާއި ދިމާއަށް ބަލަހައްޓައިގެން ހުރީއެވެ.\n” އަހަރެން މިތާ ދެން އެންމެ ހިނދުކޮޅަކުވެސް މަޑުކުރާކަށް ނެތިން… ތަނާއަށް އަހަރެން ވެއްޖިއްޔާ އަހަރެން.. އޭނަ ވެއްޖިއްޔާ.. ވަރަށް ސަލާން .. ދެން ދަނީ” ރުޅިއައިސްފައި މިހެން ބުނަމުން އަރާޝް ދޮރާ ދިމާއަށް ހިނގައިގަތެވެ. ދެވިސްނުމެއްގައި ހުރެފައި ތަނާވެސް އަރާޝް އަށް ގޮވަމުން ފަހަތުން ނިކުންނަން ދިޔައެވެ. ނަދީމް ދެފަރާތަަކަށް ބޯހޫރާލީ ވެދިޔަ ކަންތަކާއި މެދު ހިތްހަމަނުޖެހިފައި އިނުމުންނެވެ.\nހ. ޑެކޯރާ ގޭގެ ޕޯޓިކޯ ތެރެއަށް ކާރު ހުއްޓާލުމާއި އެކު އޭގެއިން އެންމެ ފުރަތަމަ ފޭބީ ނޫރެވެ. ނޫރު ފައިބައިގެން އައިސް އަނެއްފަރާތުގެ ދޮރުހުޅުވާލައި ދިނުމުން މުޙީތު ދަރިފުޅަށް ޝުކުރު އަދާކުރަމުން ފޭބިއެވެ. އެއަށްފަހު މުޙީތު ކައިރީގައި އެތެރެއަށް ވަނުމަށް ބުނުމަށް ފަހު ނޫރު ދިޔައީ ކާރު ލޮކް ކޮށްލުމަށެވެ. ކާރު ލޮކް ކޮށްލުމަށްފަހު ނޫރު މުޙީތުގެ ފަހަތުން ކަހަލަ ގޮތަކަށް ގެއަށް ވަންނަން ދިޔަ ވަގުތު އެގެއިން ނިކުތް ފިރިހެނެއްގައި ގައިގާ ޖެހިފާ އެއްފަރާތަކަށް އަރި އަޅާލިއެވެ. އެމީހާ ފަހަތް ބަލާވެސް ނުލާ ދިއުމުން ނޫރަށް އެމީހާގެ މޫނު ފެންނަގޮތެއް ނުވިއެވެ.އެކަމާ މާބޮޑު އަޅާލުމެއް ނުބަހައްޓާ އަނެއްކާވެސް ގެއަށް ވަންނަން ދިޔަ ވަގުތު ނުކުންނާން އައި އަންހެންކުއްޖަކަށް ނޫރަށް ބަލާލެވުނެެވެ. ދެވަނަ ސިކުންތުގައި ނަޒަރު ތިރިކޮށް ބިންމައްޗަށް ބަލާލި ނަމަވެސް ނޫރުގެ ހިތުގައި އެމޫނު ކުރެހިގެން ދިޔައެވެ. ހިތަށް ވީގޮތުން މޭގައި ހިފަހައްޓާލެވުނެވެ. އެއަށްފަހު ބާރަށް ލޯމަރާލަމުން ﷲމަތިން ހަނދުމަކޮށްލީ އެކަަހަލަ ވިސްނުން ތަކާ ދުރުވުމަށެވެ.\nސިޑިން މައްޗަށް އަރާންދިޔަ ނަދީމްއަށް ހުއްޓެވުނީ މީހަކު ސަލާމް ގޮވާލި އަޑަށެވެ. އެނބުރި ފަހަތް ބަލާލިއިރު ދޮރުމަތީގައި ހުރި ރަހުމަތްތެރިޔާ މުޙީތު ފެނުމުން ނަދީމްއަށް ލިބިފައިވާ ހިތްހަމަނުޖެހުން ފިލައިގެން ދިޔަ ކަހަލައެވެ. އަވަހަށް ވަންނާށޭ ބުނެ މުޙީތާއި ދިމާއަށް ދިޔަ ނަދީމް ގޮސް މުޙީތުގައިގާ ބައްދާލިއެވެ. އެވަގުތު ނަދީމްއަށް ކައިރީގައި ހުރި ފިރިހެން ކުއްޖާ ފެނުމުން ކޮންކުއްްޖެއްތޯ ސުވާލުކޮށްލެވުނެވެ.\n” މީ އަހަރެންގެ ހުރި އެންމެ ފިރިހެން ދަރިފުޅު ނޫރު.. ދަރިފުޅާ ނޫރު މީ ބައްޕަގެ ރަހުމަތްތެރިޔާ ނަދީމް” މުޙީތު އެކަކު އަނެކަކަށް ތައާރަފްކޮށްދިނެވެ.\n” އައްސަލާމް އަލައިކުމް.. ބޭބެ ކިހިނެއްތޯ” ނަދީމްއަށް ސަލާމަށް އަތް ދިއްކޮށްލަމުން ނޫރު ބުނެލިއެވެ. ނޫރާއި ސަލާމްކޮށްލިވަގުތު ނަދީމްގެ ހިތްފުރިގެން އައެވެ. ނޫރުގެ އަދަބުވެރިކަން ހުރި ގޮތުންނާއި ވާހަކަ ދެއްކިއިރު ހުރި މަޑުމޮޅި ރާގުން ނޫރަކީ އަހްލާޤް ރަނގަޅު މާތް ކުއްޖެއްކަން އެނގިގެން ދިޔައެވެ. އެވަގުތު ހިތުގައި އުފެދެމުން ދިޔަ އެދުން ފާޅު ނުކޮށް ހިތުގައި ފޮރުވާލީ މީ އެވާހަކަ ދައްކަން އެންމެ ރަނގަޅު ގަޑިއަށް ނުވެދާނެތީއެވެ.\n” އިށީންނަންވީނު.. ކައުޝީ ސައިގެނޭ” މުޙީތުމެން އިށީންނަން ތަންދައްކަމުން ކައުޝީއަށް ގޮވާ ސައިހެދުމަށް ނަދީމް ގޮވާލިއެވެ.\n” ވަރަށް އުފާވެއްޖެ މުޙީތު ދަރިފުޅު ގޮވައިގެން އައިމަ.. ވިޔަފާރީގެ ހުރިހާކަމެއް ބަލަހައްޓަނީ މިސޮރު ދޯ” ނޫރަށް ބަލާލަމުން ނަދީމް އަހާލިއެެވެ.\n” އާނ.. ނޫރު އަހަރެން ރިޓަޔާ ކޮށްލައިފި ގޭގަ އަރާމުކުރުމަށް ބުނަމުން… ” ނޫރަށް ބަލާލާފައި ހީލަމުން މުޙީތު ބުނުމުން މުޙީތުގެ ހުނުމުގައި ނޫރުގެ އިތުރުން ނަދީމްވެސް ބައިވެރިވިއެވެ.\n” ދެންމެ ނިކުމެގެން އެދިޔައީ ނަދީމްގެ މަންޖެތަ.. ކޮންސޮރެއް ފަހަތުން އެދިޔައީ.. ހާދަ ހިތްހަމަނުޖެހިފަ ހުރިހެން ހީވިޔޭ” މުޙީތު އަހާލުމުން މީގެ ކުޑައިރުކޮޅެއް ކުރިން ވެގެން ދިޔަ ހުރިހާ ކަމެއް ނަދީމް މުޙީތަށް ކިޔައިދިނެވެ. މުޙީތަށްވުރެވެސް ބޮޑަށް އެކަމަށް ސަމާލުކަން ދީގެން އިނީ ނޫރެވެ. ނަދީމްގެ ވާހަކަ އަޑުއަހަމުން ދިޔައިރު އިރުއިރުކޮޅާ ތަނާގެ މޫނު ނޫރު ހިތަށް ސިފަވާ ކަހަލައެވެ.\n“އަރާޝް ޕްލީޒް މަޑުކޮށްބާ” އަރާޝްގެ ފަހަތުން ދުވަމުން ކަހަލަ ގޮތަކަށް އައި ތަނާ އަރާޝްގެ އަތުގައި ހިފާ މަޑުކުރުވާ އަރާޝްގެ ކުރިމައްޗަށް ވާ ކަހަލަ ގޮތަކަށް ހުއްޓުނެވެ.\n” ތިރުޅިގަނޑު މަޑުކޮށްފަ އަހަންނާ ވާހަކަ ދައްކަބާ.. ކުށްކުރެވޭނެ ކޮންމެ އިންސާނަކަށް ވެސް.. އޭގެ މާނައަކީ އެކުށުން ރެކެން ވެގެން ބަހަނާ ތަކެއް ދައްކާ ރުޅިއިސްކޮށް އަނެކާ ދަށްކޮށްލުމެއްނޫން” މައިނޭވާ އަޅަމުން ކަހަލަ ގޮތަކަށް ތަނާ ބުންޏެވެ. ތަނާގެ ޖުމްލައިން އަރާޝް އައިސްފައިވާ ރުޅިގަނޑު އިތުރުވިއެވެ. އަރާޝް ޤަބޫލުކުރާ ގޮތުގައި ކުށް ކުރެވުނީ އަރާޝްއަކަށް ނޫނެވެ.\n” ތަނާ ތިބުނަނީ އަހަންނޭ ދޯކުށް ކުރީ.. ބަލަ ތަނާގެ ބައްޕައެއް ނޫންތަ އަހަރެން ގެއަށް ގެނެސް ރީއްޗަށް ލަދުގަންނަވާއެލީ.. ތަނާއަށް ތަނާގެ ބައްޕަގެ ކުށެއް ނުފެނޭތަ…” އަރާޝް އައިސްފައިވާ ރުޅިން ވާހަކަ ދެއްކީ ފުދޭވަރަކަށް ބާރަށެވެ. މަގުމަތިންދާ މީހުންނަކަށް އަރާޝްގެ ފަރުވާލެއް ނެތެވެ. އަރާޝްގެ މިއަމަލުގެ ސަބަބުން ތަނާ ލަދުގަނެ ދެރަވިނަމަވެސް އަރާޝް ހުއްޓުވާކަށް ބޭނުމެއް ނުވިއެވެ. އަރާޝް ދައްކަމުން ދިޔަ ވާހަކަތަކުން ތަނާ ކައިރިއަށް އައިސްފައިވާ ރުޅި އިތުރުވަމުން ދިޔައެވެ.\n” އަރާޝް އަށް ރަނގަޅު ޖަވާބު ނުދެވުނީމަ އެކަމުގަ ބައްޕަތަ ކުށްވެރިކުރަންވީ.. އަރާޝް ލޯތްބަށްވުރެ ފައިސާ މުހިންމޭ ބުނީމަ އަހަރެންގެ ހިތަށް ކުރި އަސަރު އެނގޭތަ… އަހަރެން ހިޔެއްވެސް ނުކުރަން އަރާޝް އެފަދަ ޖަވާބެއް ދީފާނެ ކަމަކަށް.. އަދިވެސް އަހަރުމެން ދޯ ކުށްވެރި މިވަނީ.. ” ރުޅިއައިސްފައި ހުރިވަރުން ތަނާއަށްެވެސް ވާހަކަ ދެއްކުނީ ފުދޭވަރަކަށް ބާރަށެވެ.\n” ތިހިރީ ހަމަ ބައްޕަގެ ދަރިފުޅު.. މުއްސަނދި ބައްޕައެއްގެ ހުރި މުއްސަނދި ކިބުރުވެރި ބޮޑާ ދަރިއެއްތީ.. ތިބުނަނީ އަހަރެން ތަނާ ދެކެ ލޯބިނުވާ ވާހަކައެއްނު… ތަނާވެސް އަހަރެންދެކެ ލޯބިވާނަމަ މިއަދު ތިގޮތަށް އެމީހާގެ ދިފާއުގަ ވާހަކައެއް ނުދައްކާނެ.. ” އަރާޝްގެ ޖުމްލައިން ތަނާގެ ރުޅިގަނޑު އިތުރުވީ ނަދީމްއަށް މުޙާތަބުކޮށް އަރާޝް އެމީހާއޭ ބުނުމުންނެވެ.\n” ޙަބަރުދާރު… އެއީ އަހަރެންގެ ބައްޕަ.. އަހަރެންދެކެ ލޯބިވަންޏާ އަހަރެންގެ ބައްޕައޭ ކިޔައިގެން ތިފާޑަށް ވާހަކަ ނުދައްކާ.. ” އަރާޝް އާއި ދިމާއަށް އިންޒާރުދޭ ފަދަ ގޮތަކަށް ޝަހާދަތް އިނގިލި ދިއްކޮށްލަމުން ތަނާ ބުންޏެވެ.\n” ލޯތްބެއްނުވޭ… އަހަރެން ވާހަކަ ދައްކާނީ އަހަރެން ބޭނުން ގޮތަކަށް .. އަޑުއިވިއްޖެތަ” ތަނާގެ އަތޮ ދުރުކޮށްލަމުން ހަމަ އެކަނި ތަނާއަށް އިވޭ ވަރަށް އަރާޝް ބުންޏެވެ. އަރާޝްގެ ޖުމްލައިން ތަނާގެ ހިތްވަރު އެލުނެވެ. އަރާޝް އެބުނީ ތަނާ އުއްމީދުކުރި ފަދަ ޖުމްލައެއް ނޫނެވެ. ރައްެހިވެގެން ވޭތުވެދިޔަ ތިން އަހަރު ދުވަހުގެ ތެރޭގައި އަރާޝް ދުވަހަކުވެސް ބުނެފައިވާ ޖުމްލައެއް ނޫނެވެ. ކުރިމަތީގައި ވެގެން މިދިޔައީ ތަނާ ހުވަފެނުގައިވެސް ވުމަށް އެދޭކަމެއް ނޫނެވެ.\n” ކީކޭ… އަދިއެއްފަހަރު ބުނެބާ… ” ގަބޫލުނުކުރެވިފައި ހުރެ ލޮލުން ވެއްޓުނު ކަރުނަތިކި އަތުގެ ނުފުށުން ފޮހެލަމުން ތަނާ އަހާލިއެވެ.\n” މިބުނީ އަހަރެން ތަނާދެކެ ލޯތްބެއް ނުވެޔޭ.. މިއަދުހެ ހިނގައިދިޔަ ކަންތަކަށް ފަހު އަހަރެން ތަނާދެކެ މުޅިން ފޫހިވެއްޖެ… ކަންތައްވީ އަހަރެން އުއްމިދުކޮށްގެން ހުރި ގޮތަކަށްނޫން” ތަނާއަށް ބަލާވެސް ނުލާ ފަރުވާކުޑަގޮތަކަށް އަރާޝް ބުނެލިއިރު އަރާޝްގެ ބަސްތަކުން ތަނާގެ ހިތް ކަތިލެވިގެން ދިޔައެވެ. އިސާހިތަކުން ދެލޯފެންކަޅިވެ ކަރުނަތައް ކޯތާފަތް ހުރަސްކޮށް ފައިބައިގަތެވެ.\n” މިހާރު އަހަންނަން އެންގިއްޖެ ކީއްވެކަން ކޮންމެހެން އަހަންނާ އިންނަން ބޭނުންވީ.. އަރާޝް ބޭނުންވީ އަހަރެންގެ ބައްޕަގެ ފައިސާގަނޑު.. މިވީހާ ދުވަހު އުޅުނީ ކޮންމެހެން އަހަރެންދެކެ ލޯބިވެގެނެއްނޫން… އެނުލިބޭނެކަން އެނގުނީމަ މިއަދު ހަގީގީ ކުލަ ތިދައްކާލީ.. އައި ހޭޓް ޔޫ އަރާޝް…” ތަނާ ކުރެހިފައިވާ އަޑަކުން ބުންޏެވެ.\n” އައި ހޭޓް ޔޫ މޯރ.. މީގެ ފަހުން އަހަންނަށް ނުގުޅާތި…” ކަރުވަޅުގައި އަޅުވާފައި އޮތް އަވި އައިނު ނަގާ ލޮލުގައި އަޅާލަމުން އަރާޝް ކުރިއަށް ހިނގައިގަތީ ތަނާއާއި ދިމާއަށް ބަލާވެސް ނުލައެވެ. ހިތުގައި ޖެހުނު ވަރުން ތަނާއަށް ރޮވެމުން ދިޔައެވެ. އެތާ ނުހުރެ ގެއާ ދިމާއަށް ދުއްވައިގަތީ ހިތަށް ކޮށްފައިވާ އަސަރެއްގެ ބޮޑުކަމުންނެވެ. ހިތާމާއެއް ދިމާވާ ހިނދު ހެއްދެވި ފަރާތް މަތިން ހަނދާންކޮށްލިއްޔާ މާ ރަނގަޅުވާނެކަން ތަނާއަށް ނޭނގެނީ އެވެ. ނޫނީ އެނގިހުރެ އެގޮތަކަށް ކަންތައްކުރަން ބޭނުން ނުވީ ކަންނޭނގެއެވެ.\nރޮމުން ދުވެފައި ގެއަށް އައިސް ވަން ތަނާ އަށް ހުއްޓެވުނީ ގޭގައި ތިބި މެހުމާނުން ފެނިފައެވެ. ދެވަަނަ ފަހަރަށް ނޫރު ތަނާއަށް ބަލާލެވުނީ އެވަގުތުއެެވެ. މިފަހަރުވެސް ނޫރު އިސްޖަހާލައި ހަމަޖެހޭތޯ މަސައްކަތްކުރަމުން ދިޔައީ ހިތަށް ވާންފެށި ގޮތްތަކެއްގެ ސަބަބުންނެެވެ.\nވެފައި ހުރި ދެރައާއި އެކު ތަނާ ގޮސް ނަދީމްގެ އަތުތެރެއަށް ވަދެ ރޯންފެށީ ކުޑަކުއްޖަކު ފަދައިންނެވެ. އެރުއިމުގެވާ ވޭން އެތާ ތިބި ކޮންމެ މީހަކަށްވެސް އިހުސާސް ކުރެވެމުން ދިޔައެވެ. ތަނާއަށް ހިދާޔަތް ދައްކަވާތޯ މުޙީތު ހިތާ ހިތުން ދުއާ ކުރަމުން ދިޔައިރު ނޫރުވެސް ކަންބޮޑުވެފައި އެމަންޒަރު ބަލަން ހުއްޓެވެ.\n” މިވަގުތު އަހަރުމެން ގޮސްލަނީ އިންޝާﷲ އަދި ފަހުން އަންނާނަން..” މުޙީތުއާއި ނޫރު އެތަނުން ނިކުތީ ނަދީމްއާއި ތަނާއަށް ވަގުތު ދެމުންނެވެ. އެހެނީ މިފަދަ ދަނޑިވަޅެއްގައި އެމީހުން އެތާ ތިބުމަކީ އެހާ ރަނގަޅުކަމެއް ނޫންކަން އެމީހުންނަށް އެނގެއެެވެ.\nރޭގަނޑުގެ އަނދިރި ކަމުގެ ތެރޭގައި ކަޅު އަނދިރި އުޑުމަތީގައި ވިދަމުން ދިޔަ ތަރިތަކުގެ ހިތްގައިމު މަންޒަރަށް ބަލަން ޓެރަހުގައި ބެހެއްޓިފައިވާ ބޮޑު ސްވިންގް މަތީގައި ނޫރު އޮތް އިރު ނޫރުގެ ސިކުނޑީގައި ރަސްކަން ކުރަމުން ދިޔައީ ތަނާއެވެ. ނޫރަށް ނޭނގިނަމަވެސް ތަނާގެ ރީތި ސޫރަ ނޫރުގެ ހިތުގެ ކުރެހިއްޖެއެވެ. ވިސްނަން ބޭނުންނުވި ނަމަވެސް ވިސްނެމުންދިޔައީވެސް ތަނާއާއި މެދުގައެވެ. ނަދީމްގެ އަތުތެރެއަށް ވަދެ ރޯންފެށި ގޮތް މިހާރުވެސް ނޫރަށް ފެންނަ ކަހަލައެވެ. މީގެ ކުރިން ދުވަހަކުވެސް ނުވާގޮތްތަކެއް ވަމުންދާތީ ނޫރު ކަންބޮޑުވެސް ވެއެވެ. އަންހެން ކުއްޖަކާމެދު މިވަރަށް ވިސްނޭ މީ ފުރަތަމަ ފަހަރެެވެ.\nސާއިގާ ނޫރު ހޯދަމުން ޓެރަހަށް އެރީ ނޫރު މިފަދަ ހިޔާލުތަކެއެްގައި ވަނިކޮށެވެ. އުޑުމައްޗަށް ނަޒަރު ހުއްޓާލައިގެން އޮތް ނޫރު ފެނުމުން ސާއިގާ ފުންނޭވައެއް ދޫކޮށްލީ ވަރުބަލިވެފައިވާ މީހަކު ފަދައިންނެވެ. އުނުގަނޑުގައި އަތް އަޅުވާލައިގެން ނޫރުއޮތްތަނާ ދިމާއަށް ދިޔައިރު މައިނޭވާ އަޅަމުންދިޔައެވެ. ސާއިގާ ގޮސް ނޫރު ކުރިމަތީގައި ހުއްޓުނު އިރުވެސް ނޫރު އޮތީ ކުރިން އޮތްގޮތަށް އުޑަށް ނަޒަރު ހުއްޓާލައިގެންނެވެ.\n” ބަލަގަ ދަރިފުޅާ މާމަ މިވާހަކަ ދައްކަނީ މިހިރަ ގޮނޑިއާއެއް ނޫނޭ” ކައިރި ބަހައްޓާފައި ހުރި ގޮނޑިއަށް އިޝާރާތް ކުރަމުން ތަންކޮޅެއް ބާރަށް ސާއިގާ ބުނީ ނޫރާއި ވާހަކަދައްކަ ދައްކާވެސް ނޫރަށް އަޑު ނީވުނީމައެވެ. އެވަގުތު ސިހިފައި ނޫރަށް ސާއިގާ އަށް ބަލާލެވުނެވެ. ސާއިގާ ކައިރީގައި ކޮޅަށް ހުރިތަން ފެނުމުން ނޫރު އަވަސް އަވަހަށް އޮތްތަނުން ތެދުވިއެވެ.\n“ކީކޭ މާމާ.. ކީއްެވެ މިތާ ތިހުރީ” ނޫރު ކޮށްލި ސުވާލުން ދެފަރާތަކަށް ބޯހޫރާލަމުން މަޑުން މަޑުން ނޫރުގެ ބޮލުގައި ޖަހާލިއެވެ.\n” ބަލަގަ ދަރިފުޅަށް ކިހިނެއްވެފަ ތިހުރީ.. މާމަ ހާދަވާހަކައެއް ދައްކައިފީމޭ.. ދަރިފުޅަށް ހަމަ އަޑެއް ނީވޭތަ.. ކޮންކަމަކާތަ މާވަރަކަށް ތިވިސްނަނީ” ނޫރު ކައިރީ އުނދޯލީގައި އިށީންނަމުން ސާއިގާ ބުނެލިއެވެ. ނޫރުގެ މޫނުމަތި ރަތްވެގެން ދިޔައީ ސާއިގާ ކުރި ސުވާލަށް ޖަވާބުދޭން ނުކެރުމުންެނެވެ. މިމަންޒަރު ސާއިގާ އަށް ވަރަށް ރަނގަޅަށް ފެނުނެެވެ. އެހެން ކަމުން ދިރިއުޅުމުގެ ގިނަ ތަޖުރިބާ ތަކެއް ކޮށްފައިވާ ސާއިގާ އަށް ވެގެން އުޅޭގޮތް ނަގައިގަންނަށް މާގިނައިރެއް ނުވިއެވެ.\n“އަލްހަމްދުލިﷲ.. އެންމެ ފަހުން މަގޭ ނޫރަށް ވެސް ކަމުދާ ކަހަލަ ކުއްޖަކު ފެނިއްޖެ ދޯ.. އަނެއްކާ ކޮންކުއްޖެއްތަ” ސަމާސާ ރާގަކަށް ސާއިގާ ބުންޏެވެ.\n“ކިހިނެއް މާމައަށް އެނގުނީ” މޫނުމައްޗަށް ހައިރާންކަމެއް ވެރިކުރުވަމުން ނޫރަށް އެހެން ބުނެވުނީ އެހާ އަވަހަށް ސާއިގާއަށް އެނގުމުންނެވެ.\n” ދަރިފުޅަށް ވުރެ ގިނަ ދުވަހު މާމަ މިދުނިޔޭގަ އުޅެފިން.. އެހެންކަމުން މާމަ އަށް ހުރީ އެކި ވައްތަރުގެ ބައިވަރު ތަޖުރިބާ ކުރެވިފަ.. ދެންމެ ދަރިފުޅުގެ މޫނުމައްޗަށް އެރި ކުލަވަރަކީ ދަރިފުޅުގެ ކާފަ އެންމެ ފުރަތަމަ މާމަގެ އަތުގައި ހިފާލި ދުވަހު އަރައިގެން ދިޔަ ކުލަވަރު.. ދެން ބުނެބާ އެއީ ކޮންކުއްޖެއްތަ” ސާއިގާ ގެ ސުވާލަށް ނޫރު ޖަވާބު ދޭން ބޭނުންވި ނަމަވެސް ފަސްޖެހެވުނެވެ. އެހެނީ ތަނާއަކީ އެއްގޮތަކަށްވެސް ސާއިގާއަށް ރުހި ޤަބޫލުވެވޭނެ ފަދަ ކުއްޖެއް ނޫނެވެ. އެހެނީ އިސްލާމްދީނުގެ މާތް އަހުލާގު ތެރެއިން ޒައްރެއްގެ މިންވަރުވެސް ތަނާގެ ކިބައިގާ ނެތް ކަން ނަދީމް ދެއްކި ވާހަކަ ތަކުން ނޫރަށް އެނގުނެވެ. އެވާހަކަތައް ސާއިގާ އަށް ކިޔައިދީފިނަމަ ވަގުތުން އެކަމަށް މަނާ ކުރާނެކަން ނޫރަށް ކަށަވަރެވެ.\nAlhamdulillah!! here’s the third episode.. hope you all will like it and please do comment.. haveagood day :*\nNext part konirakuntho\nYeh mi first dhw vvvvv nice\nMasha Allah…. Nicely written… Waiting for next part.. Hope you upload next episode pretty soon azzadil\nEy ..vrh reethi .\nHama speechless ..Masha allah\nMaasha Allah..story v.loabi dear ?\nSubhaanalla varah hiygaimu ☺☺☺☺\nWow varah reethi….\nV reethi Maasha Allah ???… Waiting for next part ???\nMaasha Allah. Vaahaka v reethi.\nVaahaka nimunyta dhedhuvahu liyefa huhtaalamyhun nuliuninya v ragalhu


SriLanka gai hihsaa vihkumah Dhivehi kunfunithakakun shauguveri vehjje\nލަންކާގައި ހިއްސާ ވިއްކަން ދިވެހި ކުންފުނިތައް ޝައުގުވެރިވެއްޖެ\nކޮލަމްބޯ ސްޓޮކް އެކްސްޗޭންޖްގައި ހިއްސާގެ މުއާމަލާތްތަކެއް ކުރަނީ: އެ ބާޒާރުގައި ހިއްސާ ވިއްކަން ދިވެހި ކުންފުނިތަކަށް ވަނީ ފުރުސަތު ހުޅުވިފައި. --\n"ކޮލަމްބޯ ސްޓޮކް އެކްސްޗޭންޖް" ގައި ހިއްސާގެ މުއާމަލާތް ކުރުމަށް ދިވެހި ކުންފުނިތަކަށް ހުޅުވާލާފައިވާ ފުރުސަތުގައި ދިވެހި ދެތިން ކުންފުންޏަކުން އެކަމަށް ޝައުގުވެރިކަން ފާޅުކޮށްފައިވާ ކަމަށް، ކެޕިޓަލް މާކެޓް ޑިވެލޮޕްމަންޓް އޮތޯރިޓީ، ސީއެމްޑީއޭ އިން ބުނެފި އެވެ.\nސީއެމްޑީއޭގެ ޗީފް އެގްޒެކްޓިވް އޮފިސަރު އަހުމަދު ނަސީރު މިއަދު "އަވަސް" އަށް ވިދާޅުވީ ކޮމަލްބޯ ސްޓޮކް އެކްސްޗޭންޖްގައި ދިވެހި ކުންފުނިތަކަށް ހުރި ފުރުސަތުތަކުގެ މައުލޫމާތު ދިނުމަށް ބޭއްވި ބައްދަލުވުމުގައި ރާއްޖޭގެ އަމިއްލަ 22 ކުންފުންޏެއްގެ 30 މަންދޫބަކު ބައިވެރިވި ކަމަށެވެ.\nނަސީރު ވިދާޅުވީ އެ ކުންފުނިތަކުގެ ތެރެއިން، ވަކި ވަކިން ބައްދަލުކޮށް އެކަމާ ގުޅޭ މައުލޫމާތު ސާފު ކުރި ކުންފުނިތަކުގެ ތެރެއިން ދެތިން ހަތަރު ކުންފުންޏަކުން އެކަމަށް ވަރަށް ސީރިއަސްކޮށް ޝައުގުވެރިވެ މައުލޫމާތުތައް ވަނީ އޮޅުން ފިލުވައިފަ އެވެ. އެވެ. އެ ކުންފުނިތަކުން ކޮލަމްބޯ އެކްސްޗޭންޖްހައި ލިސްޓް ކުރަން ބޭނުން ކަމުގެ ޝައުގުވެރިކަން ފާޅު ކުރި ކަމަށް ވެސް އޭނާ ވިދާޅުވި އެވެ. އަދި އިތުރު ކުންފުނިތަކުން ވެސް އެކަމަށް ޝައުގުވެރިވާނެ ކަމަށް އުންމީދު ކުރައްވާ ކަމަށް ނަސީރު ވިދާޅުވި އެވެ. އޭނާ ވިދާޅުވި ގޮތުގައި ރާއްޖޭގެ ސްޓޮކް އެކްސްޗޭންޖްގައި ލިސްޓް ކޮށްފައި ނެތް ކުންފުންޏަކުން ލަންކާގައި ލިސްޓް ކުރާ ނަމަ ތަންކޮޅެއް ޕްރޮސެސް ދިގުވާނެ އެވެ.\n"މިހާރު ލިސްޓްކޮށްފައި ހުރި ކުންފުނިތަކަށް ފަސޭހަވާނެ. އެހެން ނަމަވެސް އަޅުގަނޑުމެން ބޮޑަށް މައުލޫމާތު މި ދިނީ ލިސްޓްކޮށްފައި ނެތް ޕްރައިވެޓް ކުންފުނިތަކަށް. އަސްލު ރާއްޖޭގައި މިކަމަށް އެހާ ޕޮޓެންޝަލް މާކެޓެއް ނެތް ނަމަވެސް ލަންކާ މާކެޓަށް ގޮސްގެން ކުންފުނިތަކަށް އެބަހުރި ކެޕިޓަލް ރެއިޒް ކުރެވެން. އެ ދޮރު އަޅުގަނޑުމެން މި ހުޅުވަދިނީ. ކުންފުންޏަކުން ލިސްޓެއް ކުރަން އަދި ވަގުތު ނަގާނެ. ވަގުތަކުން އެކަމެއް ނުވާނެ. އުންމީދު މި ކުރަނީ ގިނަ ދިވެހި ކުންފުނިތަކުން ލިސްޓް ކުރާނެ ކަމަށް،" ނަސީރު ވިދާޅުވި އެވެ.\nފޯރަމްގައި ބައިވެރިވި ކުންފުނިތަކަކީ، ޓޫރިޒަމާއި ކޮންސްޓްރަކްޝަން އަދި އެހެން ވެސް ބައެއް ދާއިރާތަކަށް ނިސްބަތްވާ ކުންފުނިތަކެވެ. މޮރިޝިއަސްގައި އިންވެސްޓް ކުރުމަށް ދިވެހި ކުންފުންޏަކުން ޝައުގުވެރިވި، އެ ކަމުގެ މަސައްކަތްތައް ވެސް މިހާރު ވަނީ ފަށައިގެންފަ އެވެ.\nނަސީރު ވިދާޅުވީ މޮރިޝިއަސްގެ ސްޓޮކް އެކްސްޗޭންޖްގައި ލިސްޓް ކުރަން ބޭނުން ވެގެން ހުށަހެޅީ މިހާރު ވެސް ރާއްޖޭގައި ލިސްޓް ކޮށްފައި އޮތް ކުންފުންޏެއް ކަމަށެވެ. ރާއްޖޭގައި މިހާރު ހިއްސާ ގަނެ ވިއްކަނީ ހަތް ކުންފުންޏަކުންނެވެ. އެއީ އަމާނާ ތަކަފުލް، ބީއެމްއެލް، އެސްޓިއޯ، އެމްޓީސީސީ، އެޗްޑީއެފްސީ، ދިރާގު އަދި އެމްޓީޑީސީ އެވެ.\nލަންކާ އަދި މޮރިޝަސްގެ ސްޓޮކް އެކްސްޗޭންޖްތަކުގައި ސިންގަޕޫރު އަދި އޭޝިޔާގެ މުއްސަދި ގައުމުތަކުގެ ވިޔަފާރިވެރިން ޓްރޭޑް ކުރާ ކަމަށް ނަސީރު ވިދާޅުވި އެވެ. އޭގެ ސަބަބުން ދިވެހި ކުންފުނިތަކަށް ބޮޑެތި އަދަދުތަކުގެ ކެޕިޓަލް ހޯދުމަށް ރަނގަޅު ފުރުސަތުތަކެއް ހުޅުވޭނެ ކަމަށް ނަސީރު ވިދާޅުވި އެވެ. އަދި އޭގެ ސަބަބުން މާލީ އެކި އިންސްޓްރޫމަންޓްތަކަށް ރާއްޖޭގެ ސްޓޮކް އެކްސްޗޭންޖް ހުޅުވުމުގެ ފުރުސަތު އޮންނާނެ ކަމަށް ވެސް ވިދާޅުވި އެވެ.\nސްޓޮކް އެކްސްޗޭންޖް ސީއެމްޑީއޭ\nއެޗްޑީއެފްސީ އަށް ފައިދާގެ ގޮތުގައި 21.9 މިލިއަން\nދިރާގަށް އާމްދަނީގެ ގޮތުގައި 617 މިލިއަން\nއުރީދޫ: ޖުމްލަ އާމްދަނީއަށް 423 މިލިއަން


AFC Cup ge match gannan New in hushahelhi tha?\nއޭއެފްސީ ކަޕުގެ ގުރޫޕް ސްޓޭޖްގެ ފަހު މެޗުގައި، އިންޑިއާގެ އައިޒޯލް އެފްސީއާ ދެކޮޅަށް ނިއު ރޭޑިއަންޓް ކުޅުނު މެޗުގެ ނަތީޖާ ބަދަލު ކުރުމަށް، ނިއުގެ ކުޅުންތެރިޔަކު އައިޒޯލް އެފްސީގެ ކުޅުންތެރިޔަކަށް މެޗް ފިކްސް ކުރުމަށް ހުށަހެޅި ކަމަށް އިންޑިއާގެ މީޑިއާއަކުން ކުރި ތުހުމަތުތަކުގައި އެފަދަ އެވެސް ހަގީގަތެއް ނެތް ކަމަށް ނިއު އިން ބުނެފި އެވެ.\nއިންޑިއާގެ ނޫހެއް ކަމަށްވާ ޓޯކް ސްޕޯޓްސް ޓުވެންޓީ ފޯ ސެވަން ނޫހުގައި ލިޔެފައި ވަނީ، އިންޑިއާގެ ގުވަހަޓީގެ އިންދިރާ ގާންދީ އެތުލެޓިކްސް ސްޓޭޑިއަމްގައި ކުޅުނު މެޗުގެ ހާފު ޓައިމްގައި، ނިއު ގެ ބިދޭސީ ކުޅުންތެރިޔަކު، އައިޒޯލް އެފްސީގެ ކުޅުންތެރިޔެއްގެ ކައިރިން، ނިއުއަށް ޕެނަލްޓީއެއް ދިނުމަށް އެދުނު ކަމަށެވެ. އަދި އެ ކަމުގެ ބަދަލެއްގެ ގޮތުގައި 6000 އެމެރިކާ ޑޮލަރު ދޭން ނިއުގެ ކުޅުންތެރިޔާ ހުށަހެޅި ކަމަށް އައިޒޯލްގެ ކުޅުންތެރިޔަކާ ހަވާލާދީ އެ ނޫހުގެ ރިޕޯޓަރު ޝަޔާން ޑޭ ލިޔެފައި ވެއެވެ.\n"އެއީ އޭއެފްސީ ކަޕުގެ މެޗެއްގައި ހިނގި ކޭސްއެއް، ނިއު ރޭޑިއަންޓްގެ ޓީމުގެ ހިމެނޭ ކުޅުންތެރިޔަކު ހާފު ޓައިމްގައި އަހަރެން ގާތުގައި އެދިފައި ވަނީ އެ ޓީމަށް ޕެނަލްޓީ ދިނުމަށް އަދި އެކަމުގެ ބަދަލެއްގެ ގޮތުގައި 6000 ޑޮލަރު ދޭނެ ކަމަށް ހުށަހެޅި." ނަން ހާމަ ކުރަން ބޭނުންނުވާ ކަމަށް ބުނެ ޓޯކް ސްޕޯޓްސް ޓުވެންޓީ ފޯ ސެވަން ނޫހުގައި ކޯޓް ކޮށްފައި ވެއެވެ.\nއައިޒޯލްގެ ކުޅުންތެރިޔާ އެކަމާ ދެކޮޅު ހެދި ކަމަށާއި އަދި އެކަން އައިޒޯލްގެ މެނޭޖްމެންޓަށް އޭނާ އެންގި ކަމަށް އެ ރިޕޯޓްގައި ބުނެފައި ވެއެވެ. އަދި އެކަހަލަ މައްސަލައެއް ކުޅުންތެރިޔެއްގެ ފަރާތުން އަންނާނީ އެކުލަބެއްގެ މެނޭޖުމެންޓުންވެސް ބޭނުން ވެގެން ކަމަށް ބުނެ އެ ނޫހުން ވަނީ ނިއުގެ މައްޗަށް ތުހުމަތު ކޮށްފަ އެވެ.\nއަދި އެހެންވެ، އައިޒޯލްގެ ކުޅުންތެރިޔާގެ ފަރާތުން ނިއުގެ ޖެނަރަލް މެނޭޖަރަކަށް ހުރި މުހައްމަދު އިސްމާއީލަށް އެ މައްސަލަ ހުށެހެޅި ކަމަށް އެ ނޫހުން ބުނެފައި ވެއެވެ.\n"މި މައްސަލައާ ބެހޭ ގޮތުން އަހަރެމެން ކޮންޓެކްޓް ކުރިން ނިއު ރޭޑިއަންޓްގެ ޖެނަރަލް މެނޭޖަރު މުހައްމަދު އިސްމާއީލަށް، އޭނާ ބުނީ މިހެން؛ 'އަހަންނަކަށް ނޭންގޭ ތިކަހަލަ ކަމެއް ހިނގި ކަމެއް، ތިފަދަ އަމަލެއް އަހަރެމެންނަށް ބަލައެއް ނުގަނެވޭނެ، އެފަދަ ކަންކަމާ ދެކޮޅަށް އަބަދުވެސް އަހަރެމެން އަޑު އުފުލަން'." އައިޒޯލްގެ ކުޅުންތެރިޔާއާ ހަވާލާދީ ނޫހުގައި ބުނެފައި ވެއެވެ.\nނިއު އާ ދެކޮޅަށް ނެރުނު އައިޒޯލް އެފްސީގެ ފުރަތަމަ 11 ގައި ހިމެނޭ ކުޅުންތެރިން\nނިއުގެ ޖެނަރަލް ސެކެޓްރީ އަހްމަދު ނިޔާޒު މޫސާ (ޓެޑް) ވިދާޅުވީ ޖެނަރަލް މެނޭޖަރުގެ މަގާމުގެ ނަމުގައި މުހައްމަދު އިސްމާއީލް ކިޔާ މީހެއް ނިއުގެ މެނޭޖްމެންޓްގައި މަސައްކަތް ނުކުރާ ކަމަށެވެ. އައިޒޯލްގެ ދަތުރުގައި ނިއުގެ މެނޭޖަރުގެ މަސްއޫލިއްޔަތު އަދާ ކުރުމަށް ޓީމާއެކު ދިޔައީ ނިއުގެ ހަރަކާތްތަކުން ފެންނަ އިސްމާއީލް ޒިޔާއު އެވެ.\nއޭނާ ބުނީ އައިޒޯލްގެ މެނޭޖުމެންޓުންވެސް އަދި އެ ޓީމުގެ ކުޅުންތެރިޔެއްގެ ފަރާތުންވެސް އެކަހަލަ ޝަކުވާއެއް ހުށަހަޅާފައި ނެތް ކަމަށެވެ.\n"މެޗު ކުޅެމުން ދިޔައިރުވެސް، އަދި މެޗަށް ފަހުވެސް ތިކަހަލަ އެއްވެސް ޝައުކުވާއެއް އެ ޓީމުގެ ކުޅުންތެރިޔެއްގެ ފަރާތުންވެސް މެނޭޖްމެންޓުގެ ފަރާތުންވެސް އައިސްފައެއް ނެތް، އެސްއެމްއެސް އަކުންވެސް މެއިލްއަކުންވެސް އަދި ބައްދަލުކޮށްފަ ވެސް ތިކަހަލަ އެއްވެސް ޝަކުވާއެއް ހުށަހަޅާފަވެސް ނެތް." އިސްމާއީލް ޒިޔާއު 'އަވަސް' އާ ވާހަކަ ދެއްކި އެވެ.\nނިއުގެ ބިދޭސީ ކުޅުންތެރިޔެއްގެ ފަރާތުން މެޗް ފިކްސި ކުރުމަށް ހުށަހެޅުމުން އެ މައްސަލަ އައިޒޯލްއިން، އޭއެފްސީއަށް ހުށަހެޅިތޯ ޔަގީން ކުރުމަށް ކުރި މަސައްކަތް ކާމިޔަބެއް ނުވި އެވެ. އެކަމާ ބެހޭގޮތުން އެ ރިޕޯޓް ލިޔުނު ސަޔަން ޑޭ އާ 'އަވަސް' އިން ސުވާލު ކުރުމުން އޭނާ ބުނީ، އައިޒޯލްއިން އެ މައްސަލަ އޭއެފްސީއަށް ހުށަހެޅިތޯ ބެލުމަށް ކުރި މަސައްކަތް އޭނާވެސް ކާމިޔާބު ނުވި ކަމަށެވެ.\n"އަހަރެން ކޮންޓެކްޓް ކުރިން އެމީހުންގެ އޯނަރާއި މެނޭޖަރާ ވެސް، ނަމަވެސް އެ ދެމީހުންވެސް ވަނީ އެކަމާ ކޮމެންޓް ކުރަން ދެކޮޅު ހަދާފަ." ޝަޔާން ޑޭ ބުންޏެވެ.


LIVE | Covid-19: Dhuniye, Nimumeh Neiy Nurahkalakaai Dhimaalah - Vaguthu\nރާއްޖޭގައި ކޮވިޑް-19 ކޮވިޑް ފެތުރޭ މިންވަރު އިތުރުވަމުންދާތީ ވަރުގަދަ ފިޔަވަޅުތައް އަޅަން ޖެހޭ ކަމަށް ކުރީގެ ރައީސް މައުމޫން އަބްދުލްގައްޔޫމް މިއަދު ވިދާޅުވެއްޖެ.\nޖަމާލުއްދީން ސްކޫލާއި، މަޖީދިއްޔާއިންވެސް ކޮވިޑް-19ގެ ވޭދަނަ ފެނިފައިވާ ކަމަށް އެޗްއީއޯސީން ވިދާޅުވެއްޖެ\nJamaluddin Aai, Majeediyya School Inves Covid-19 Ge Veydhana Fenifaivey - HEOChttps://t.co/itVs7xfEaA\nއޭޑީކޭ ހޮސްޕިޓަލްގެ ހައި ޑިޕެންސީ ޔުނިޓް (އެޗްޑީޔޫ) ގައި ފަރުވާ ދިނުމަށް ފަހު ދޫކޮށްލި ތިން މީހަކު ކޮވިޑް-19 އަށް ފައްސިވެއްޖެ.\nBREAKING: ADK GE HDU Ga Faruva Dhin3Meehaku Covid-19 Ah Fassi Vejje https://t.co/ZTp36tWoEK\nރާއްޖެއިން މިއަދު ކޮވިޑް-19 އަށް 108 މީހަކު ފައްސިވެއްޖެ.\nBREAKING| Covid-19: Raajje In Miadhu Fassivi Meehunge Adhadhu 100 In Mahchahhttps://t.co/nWIZgF69eC\nދުނިޔޭގެ އެކި ގައުމުތަކުގައި ހަލުވި ކަމާއި އެކީ ފެތުރެމުން އަންނަ ކޮވިޑް-19 ޖެހިގެން ރަޝިއާއިން އިތުރު 491 މީހަކު މަރުވެއްޖެ.\nBREAKING | Covid-19: Russia In Ithuru 491 Meehaku Maruvejjehttps://t.co/bcRYk8H8eD\nމިދިޔަ ޑިސެންބަރު މަހު ފަހުކޮޅު ކޮވިޑް-19 އަށް ފައްސިވި ކެލިފޯނިއާ މީހަކު ކޮވިޑް-19 ވެކްސިން ޖެހި ފަހުން އިއްޔެ މަރުވެއްޖެ.\nCovid-19 Vaccine Jehi California Meehaku Maruvejjehttps://t.co/VKgT3a2syI\nމ. ކޮޅުފުއްޓަށް އަރާ ފޭބުން މަނާކޮށްފި.\nBREAKING: Kolhufuttah Araa Feybun Manaa Kohffihttps://t.co/7sr4MK05Cf\nމ. ކޮޅުފުށިން މާލެ އައި މީހަކު ކޮވިޑް-19 އަށް ފައްސިވެއްޖެ.\nBREAKING: Kolhufushi In Male Ai Meehaku Covid-19 Ah Fassi Vehjjehttps://t.co/O1m12Z2AIq\nކޮވިޑް-19ގެ ޙާލަތުގައި ދިވެހިންނަށް ޢުމްރާއަށް ދެވޭނެ ޚާއްސަ އުސޫލެއް ސަޢޫދީ ޢަރަބިއްޔާއިން ކަނޑައަޅައިފި.\nBREAKING: Covid-19 Ge Haalathugai Dhivehinnah Umra Ah Dheveyne Haassa Usooleh Saudi In Kanda Alhaifihttps://t.co/9pQWllvLfF\nސައިހޮޓާ، ކެފޭ، ރެސްޓޯރެންޓު އަދި ކެންޓީނުތައް ހުޅުވާފައި ބެހެއްޓޭނެ ވަގުތު އަނެއްކާވެސް އިތުރުކޮށްފި.\nBREAKING: Mendhamu 1:00 Jehumaai Hamayah Restaurant Hulhuvaafai Bahattan Hudha Dheefihttps://t.co/yLseOCRhQh\nކޮވިޑް-19ގެ ހާލަތުގައި ބަލިފެތުރުން ކޮންޓްރޯލް ކުރުމަށް ސިނަމާތައް ހިންގުމާއި ސިނަމާ ހޯލްތައް ބޭނުންކުރުމުގައި އަމަލު ކުރަން ޖެހޭ އުސޫލު އާއްމުކޮށްފި.\nCinema Thakugai Thiben Jeheyne3Footu Dhurugai - HPAhttps://t.co/yC5I8JIV3S\nޓިއުޝަން ކްލާސްތަކާއި، ގުރުއާން ކްލާސްތައް ހުޅުވަން ހެލްތް ޕްރޮޓެކްޝަން އެޖެންސީ (އެޗްޕީއޭ)އިން ހުއްދަ ދީފި.\nކޮވިޑް-19 އާ ގުޅިގެން ރާއްޖެ އިތުރު ފުރަބަންދަކަށް ދާން ބޭނުން ނޫން ކަމަށް ވިދާޅުވެ، އާންމު ރައްޔިތުން މިހާރަށް ވުރެ ބޮޑަށް ސާފުތާހިރު ކަމަށް އިސްކަން ދިނުމަށް އައިޖީއެމްއެޗްގެ ޑރ.މުހައްމަދު އަލީ ރައްޔިތުންގެ ކިބައިންގެ ރޭ އެދިވަޑައިގެންފި.\nދުނިޔޭގެ އެކިކަންކޮޅުތަކުގައި ކޮވިޑް-19 ގެ ބަލިމަޑުކަމުން އަރައިގަތުމަށް އިންޑިއާ އިން ކުރަމުން އަންނަ މަސައްކަތަށް ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) ގެ ޑިރެކްޓަރު ޖެނެރަލް ޓެޑްރޯސް އަދަނޮމް ގެބްރެޔެސުސް ތައުރީފް ކުރައްވައިފި.\nCovid-19 Aa Dhekolhah India Kuraa Massakathah WHO Ge Shukuru https://t.co/r7YSr6ozSP\nކޮވިޑް-19 ޖެހިގެން މެކްސިކޯ އިން އިތުރު 1،470 މީހުން މަރުވެއްޖެ.\nކޮވިޑް-19 ޖެހިގެން ބްރެޒިލް އިން އިތުރު 1،176 މީހުން މަރުވެއްޖެ.\nކޮވިޑް-19 ޖެހިގެން އެމެރިކާ އިން އިތުރު 3،427 މީހުން މަރުވެއްޖެ.\nCovid-19 Jehigen America In Ithuru 3,427 Maru https://t.co/g3ny0G76BR\nއެކި ގައުމުތަކުގައި ހަލުވި ކަމާއި އެކީ ފެތުރެމުން އަންނަ ކޮވިޑް-19 ޖެހިގެން އިނގިރޭސިވިލާތުން އިތުރު 1،348 މީހަކު މަރުވެއްޖެ.\nކޮވިޑް-19 އިން ރައްކާތެރިވުމަށް ޖަހަން ޖެހޭ ވެކްސިން ޖެހުން މަޖުބޫރު ނޫންކަމަށް ހެލްތް އިމަޖަންސީ އޮޕަރޭޝަން ސެންޓަރު (އެޗްއީއޯސީ)ން ވިދާޅުވެއްޖެ.\nVaccine Jehun Majubooreh Noon - HEOChttps://t.co/ePVd14K1r5\nކޮވިޑް-19 ގެ ނުރައްކާތެރި ވަބާއިން ދުނިޔެއަށް އަރައިނުގަނެވި އެއް އަހަރުވެގެން ދިޔައިރު މި ބަލި ފެތުރުން މުޅި ދުނިޔޭގައިވެސް ކޮންޓްރޯލް ކުރެވިފައި ނުވެއެވެ. މިގޮތުން ބައެއް ޤައުމުތަކުގެ ހާލަތު ކުރިޔަށްވުރެ ގޯސްވެ ނުރައްކާ ދެގުނަ ވެފައި ވާއިރު ދުނިޔެއިން މި ބައްޔަށް ފައްސިވީ މީހުންގެ އަދަދު މިހާރު އުޅެނީ 98 މިލިއަންގައެވެ.\nކޮވިޑް-19 ގައި މަރުވި މީހުންގެ އަދަދު 2.11 ގައި އުޅޭއިރު މިހާތަނަށް ބަލިން ރަނގަޅުވީ 71 މިލިއަން މީހުންނެވެ. ފާއިތުވެދިޔަ 24 ގަޑިއިރަށް ބަލާއިރު ދުނިޔެއިން ބައިމިލިއަނަށްވުރެ ގިނަ މީހުން ވަނީ އަލަށް ކޮވިޑް-19 އަށް ފައްސިވެފައެވެ. އަދި މިދިޔަ 24 ގަޑިއިރު ތެރޭގައި ދިހަ ހާހަށްވުރެ ގިނަ މީހުން މަރުވެފައިވާ ކަމަށް ރެކޯޑްތަކުން ދައްކައެވެ.\nކޮވިޑް-19 ގައި ރާއްޖޭގެ ހާލަތަށް ބަލާއިރު ރާއްޖެއިން މިހާތަނަށް މި ބަލި ޖެހުނު މީހުންގެ ޖުމްލަ އަދަދު މިހާރު ވަނީ 14885 އަށް އަރާފައެވެ. މީގެ ތެރޭގައި އިއްޔެ އަލަށް ފައްސިވި 55 މީހަކުވެސް ހިމެނެއެވެ. މިހާތަނަށް ރާއްޖެއިން މި ބަލި ޖެހުނު މީހުންގެ ތެރެއިން ރަނގަޅުވެފައި ވަނީ 13732 މީހުންނެވެ. އަދި މި ބަލީގައި ރާއްޖެއިން ނިޔާވި މީހުންގެ އަދަދު މިހާރު 50 އަށް އަރައެވެ.\nBREAKING: Kandumahchah Gellunu2Meehun Oyaa Dhanikoh Fenijjehttps://t.co/4irtf46aSy\nCovid-19 Vaccine Jahaa Meehun Maruva Massala Saafukohdheyn India Ge Docterun Edhijje https://t.co/vPMVFwPz95\nLIVE | Covid-19: Vaccine Libunas Dhuniye Nurahkalugaihttps://t.co/5Fy07sgLSf\nޖެނުއަރީ 24, 2021 10:06\nއެންމެ ގަދަ ބާރަކީ ﷲ އެވެ ކޮވިޑް ހުއްޓުވޭނީ ﷲ އަށެވެ އެކަލާނގެ އަމުރުފުޅު ވާކަން ކަށަވަރީ 'ވޭ'' އެފަދައިން ނެވެ ދެން އެކަމެއް ވާނެޔެވެ ކޮވިޑް ހުއްޓުވާނީ އަހަރެންނޭ ނުބުނާށެވެ


Hiyaa mashroou: Haalathu balan nugulhey meehunge list aanmukohfi | Mihaaru\nހިޔާ މަޝްރޫ: ހާލަތު ބަލަން ނުގުޅޭ މީހުންގެ ލިސްޓު އާންމުކޮށްފި\n07 ޖުލައި 2020 - 11:59 14 comments\nހިޔާ ފްލެޓްތައް ދޫކުރުމުގެ ކުރިން އެ ފްލެޓްތަކަށް އެދި ހުށަހަޅާފައިވާ މީހުންގެ ތެރެއިން ޝަރުތު ހަމަވާ މީހުންގެ ދިރިއުޅުމުގެ ހާލަތު ބަލަން ގުޅައި އެމީހަކު ދިރިއުޅޭ ތަނަކަށް ޒިޔާރާތް ކުރެ އެވެ. ފްލެޓްތަކުގެ މައްސަލަ ބަލާ ކޮމިޓީން އާންމުކޮށްފައި ވަނީ މިގޮތަށް ގުޅި ގުޅުމުން ދީފައިވާ ނަންބަރަށް ނުގުޅޭ މީހުންގެ ނަންތަކެވެ.\nމި ލިސްޓުތަކުގައި ހިމެނެނީ ހިޔާ މަޝްރޫގެ ދަށުން ފްލެޓަށް އެދިH4 ،H5 ،H6 ، H8 އަދި H10 މި ކެޓެގަރީއަށް ފޯމު ހުށަހަޅާފައިވާ ފަރާތްތަކުގެ ތެރެއިން، ގުޅޭނެ ނަންބަރެއްގެ ގޮތުގައި ދީފައިވާ ނަމްބަރުން، ނުގުޅުނު މީހުންނެވެ. އަދި H7 އަދި H9 ކެޓަގަރީއަށް ފޯމު ލީ މީހުންގެ ދިރިއުޅުމުގެ ހާލަތު ބެލުމުގެ މަސައްކަތް އަދި ނުނިމޭތީ، އެ މަސައްކަތް ނިމުމުން އެ ދެ ކެޓަގަރީގައި ނުގުޅޭ މީހުންގެ ލިސްޓްތައް ވެސް އާންމުކުރާނެ ކަމަށް ހައުސިން މިނިސްޓްރީން ބުންޏެވެ.\nމި ލިސްޓުތަކުގައި ޖުމްލަ 475 މީހުން ހިމެނެ އެވެ. ކޮމިޓީން ބުނީ މިއީ ފްލެޓް ލިބޭ މީހުންގެ ފައިނަލް ލިސްޓުތައް ނޫން ކަމަށެވެ.\nމި ލިސްޓުގައި ނަން ހިމެނޭ މީހުން ކޮމިޓީއަށް އެކަން އަންގަން ވަނީ އެދިފަ އެވެ. އެގޮތުން މި މަހުގެ 14 ވަނަ ދުވަހުގެ ކުރިން ކޮމިޓީން ކަނޑައަޅާފއިވާ ފޯމު ފުރައި ހުށަހަޅަން ޖެހެ އެވެ.\nHiya - Contacts.\nހުޅުމާލޭގެ ދެ ވަނަ ފިޔަވަހީގައި ކުރީގެ ރައީސް އަބްދުﷲ ޔާމީންގެ ސަރުކާރުން އިމާރާތް ކުރަން ފެށި 7،000 ފްލެޓު ނިންމަން ޗައިނާގެ ކުންފުންޏާ އެކު އެއްބަސްވެފައި އޮތީ މިދިޔަ އަހަރުގެ ޑިސެމްބަރަށެވެ. އެކަމަކު މަސައްކަތް ނިންމަން އަދި އަށް މަސްވަރު ނަގާނެ ކަމަށް، އާ ހައުސިން މިނިސްޓަރު މުހައްމަދު އަސްލަމް އިއްޔެ ވިދާޅުވި އެވެ.\nމި ފްލެޓްތައް ލިބުނު މީހުންގެ ލިސްޓް ކުރީ ސަރުކާރުން ވަނީ ނެރެފަ އެވެ. އެކަމަކު މި ސަރުކާރުން ނިންމީ ފްލެޓް ލިބުނީ ހައްގު މީހުންނަށްތޯ ކަށަވަރުކުރަން އަލުން ފޯމްތައް ބަލައި، ހާލަތު ވަޒަންކުރާ ގޮތަށެވެ.\nއަސްލަމް ވިދާޅުވީ މިހާތަނަށް 40 ޕަސެންޓް ގޭގެ އަށް ޒިޔާރަތްކޮށްފައިވާ ކަމަށެވެ. ބާކީ ހުރި 60 ޕަސެންޓް ގެތަކުގެ ހާލަތު ބެލުމަށް ފަހު، މި މަސް ނިމޭއިރު ލިސްޓް އާއްމުކުރަން ފަށާނެ ކަމަށް ވެސް އޭނާ ވިދާޅުވި އެވެ.\nއިތުރު ލިޔުންތައް ބޯހިޔާވަހިކަން ފްލެޓް މުހައްމަދު އަސްލަމް، ނޭޝަނަލް ޕްލޭނިން މިނިސްޓަރު ހުޅުމާލޭ ދެ ވަނަ ފިޔަވަހި ހިޔާ މަޝްރޫއު ނެޝަނަލް ޕްލޭނިން އެންޑް އިންފްރާސްޓްރަކްޗަރު ހުޅުމާލެ ރައީސް އޮފީސް


vnews -5rufiyaage aa nootu aanmukoh beynun kuran fashaifi\nފަސް ރުފިޔާގެ އާ ނޫޓް އާންމުކޮށް ބޭނުންކުރަން ފަށައިިފި\nޕޮލިމާ ކަރުދާހުގައި ހަދާފައިވާ ފަސް ރުފިޔާގެ އާ ނޫޓް މިއަދުން ފެށިގެން ވިޔަފާރީގެ މުއާމަލާތްތަކުގައި ބޭނުންކުރަން ފަށައިފި އެވެ.\nފަސް ރުފިޔާގެ އާ ނޫޓް މިއަދުން ފެށިގެން ވިޔަފާރީގެ މުއާމަލާތްތަކުގައި ބޭނުންކުރަން ފެށި ނަމަވެސް މަރުކަޒީ ބޭންކް، އެމްއެމްއޭ އިން ވަނީ މިދިޔަ މެއި މަހުގެ 10 ވަނަ ދުވަހު ފަސް ރުފިޔާގެ އާ ނޫޓް ތައާރަފުކޮށްފަ އެވެ.\nފަސް ރުފިޔާގެ އާ ނޫޓް ވިޔަފާރީގެ މުއާމަލާތްތަކުގައި ބޭނުންކުރަން ފެށުމުގެ ގޮތުން އެމްއެމްއޭގައި މިއަދު ހެނދުނު ބޭއްވި ރަސްމިއްޔާތު އިފްތިތާހުކޮށްދެއްވީ ގަވަރުނަރު ޑރ. އަޒީމާ އާދަމް އެވެ.\nފަސް ރުފިޔާގެ އާ ނޫޓް ވެސް ޑިޒައިން ކޮށްފައިވަނީ ރަންދިހަ ފަހެއްގެ ނޫޓް ސީރީޒްގައި ހިމެނޭ ނޫޓްތައް ޑިޒައިން ކޮށްފައިވާ އަބްދުﷲ ނަޝާތު އެވެ. ރަންދިހަ ފަހެއްގެ ނޫޓް ސީރީޒްގައި ކުރިން ހިމަނާފައިވަނީ ފަސް ރުފިޔާގެ ނޫޓުގެ ބަދަލުގައި ފަސް ރުފިޔާ ވަކި ލާރި ފޮއްޗެއްގެ ގޮތުގައި ނެރުމަށެވެ.\nފަސް ރުފިޔާގެ އާ ނޫޓް ޑިޒައިން ކޮށްފައިވަނީ ރަންދިހަ ފަހެއްގެ ނޫޓް ސީރީޒްގައި ހިމެނޭ ނޫޓްތަކުގެ ސައިޒަށް އެ ކޮންސެޕްޓްގަ އެވެ. މިނޫޓްގައި ރާއްޖޭގެ މަޝްހޫރު ފުޓްބޯޅަ ކުޅުންތެރިޔާ އަލީ އަޝްފާގުގެ މޫނު ނުފެންނަ ގޮތަށް އޭނާގެ ކުރެހުމެއް ވަނީ ޖަހާފަ އެވެ. ފަސް ރުފިޔާގެ ނޫޓް ޑިޒައިން ކޮށްފައިވަނީ މުއާސަލާތުކުރުމާއި އިޖުތިމާއީ ގުޅުން ދައްކުވައިދޭ ގޮތަށެވެ.\nފަސް ރުފިޔާގެ އާ ނޫޓް ވިޔަފާރީގެ މުއާމަލާތްތަކުގައި ބޭނުންކުރަން ފަށާފައިވާތީ ފަސް ރުފިޔާގެ ކުރީގެ ނޫޓު ބޭނުން ކުރުން ހުއްޓާލަން ނިންމާފައިވަނީ މި އަހަރު ޑިސެމްބަރު މަހުގެ ނިޔަލަށް ކަމަށްވެސް އެމްއެމްއޭ އިން ވަނީ ބުނެފަ އެވެ.\n2015 ވަނަ އަހަރުގެ ނޮވެމްބަރު މަހުގެ އެއްވަނަ ދުވަހު ތައާރަފްކުރެވުނު ރަންދިހަ ފަހެއްގެ ނޫޓު ސީރީޒްގައި މިހާރު ހިމެނެނީ 5، 10، 20، 50، 100، 500 އަދި 1،000 ރުފިޔާގެ ނޫޓެވެ.\nރަންދިހަ ފަހެއްގެ ނޫޓް ސީރީޒްގައި ހިމެނޭ ނޫޓްތައް ރަސްމީކޮށް ވިޔަފާރީގައި ބޭނުންކުރަން ފެށީ މިދިޔަ އަހަރުގެ ޖެނުއަރީ މަހުގެ 26 ވަނަ ދުވަހު އެވެ.\nެއެމްއެމްއޭ އިން ވަނީ ކުރިން ބޭނުންކުރަމުން ދިޔަ ދެ ރުފިޔާގެ ފައިސާ ފޮތީގެ ބަދަލުގައި އާ ފައިސާ ފޮއްޗެއް ވެސް މިއަހަރުގެ ތެރޭގައި ވިޔަފާރީގެ މުއާމަލާތްތަކުގައި ބޭނުންކުރަން ފަށާފަ އެވެ.\nރައީސް ޔާމީން އުތުރުގެ އަތޮޅުތަކަށް ކުރައްވާ ދަތުރުފުޅެއްގައި ހދ. އަތޮޅަށް ވަޑައިގެންފި\nރަށްވެހިފައިވާ ރަށް ނޫން އެހެން ރަށެއްގައި ވޯޓްލާ މީހުން ރަޖިސްޓްރީވުމަށް ހުޅުވާލައިފި


Ragalhu kuran ethah kameh ebahuri, kaamiyaabuvane: Dhunya | Mihaaru\nދުންޔާ ނޫސްވެރިންނާ ވާހަކަ ދައްކަވަނީ: ރަނގަޅު ކުރަންޖެހޭ އެތައް ކަމެއް އެބަހުރި ކަމަށާއި ގުޅިގެން ކުރާ މަސައްކަތް ކާމިޔާބުވާނެ ކަމަށް އޭނާ ވިދާޅުވި. --ފޮޓޯ: ނިޝާން އަލީ/ މިހާރު\nރަނގަޅު ކުރަން އެތައް ކަމެއް އެބަހުރި، ކާމިޔާބުވާނެ: ދުންޔާ\n01 ނޮވެމްބަރ 2016 - 21:09 32 comments\nގައުމުގެ ކަންކަން ހަމައަށް އެޅުވުމަށްޓަކައި ރަނގަޅު ކުރަން ޖެހޭ އެތައް ކަމެއް އެބަހުރި ކަމަށާއި އެކުގައި މަސައްކަތްކޮށްގެން ކާމިޔާބުވާނެ ކަމަށް ކުރީގެ ފޮރިން މިނިސްޓަރު ދުންޔާ މައުމޫން މިއަދު ވިދާޅުވެއްޖެ އެވެ.\nމ. ކުނޫޒުގައި ރައީސް މައުމޫން އަބްދުލްގައްޔޫމްގެ ފެކްޝަނުން ޖުމްހޫރީ ޕާޓީގެ އިސް ބޭފުޅުންނާ ބައްދަލުކުރެއްވި ފޮޓޯއާއެކު ދުންޔާ ކުރެއްވި ޓްވީޓެއްގައި ވިދާޅުވީ މާޒީ ބަދަލު ނުކުރެވުނަސް، އެކުގައި މަސައްކަތްކޮށްގެން ރައްޔިތުންގެ މުސްތަގުބަލު އުޖާލާ ކުރެވިދާނެ ކަމަށެވެ.\nWe cannot change the past, but we can work to mould the future forabetter tomorrow for the nation and all citizens, with the will of Allah pic.twitter.com/RLdWEqT563\n— Dunya Maumoon (@dunyamaumoon) November 1, 2016\nދުންޔާ ކުރެއްވި ޓުވީޓު.\nދުންޔާ "މިހާރު" އަށް ވިދާޅުވި ގޮތުގައި 2013 ވަނަ އަހަރުގެ ރިޔާސީ އިންތިހާބުގެ ކެމްޕެއިންގައި ރައީސް އަބްދުﷲ ޔާމީނަށް ޖުމްހޫރީ ޕާޓީގެ ލީޑަރު ގާސިމް އިބްރާހީމް ތާއީދު ކުރެއްވީ ވެސް ކުނޫޒަށް މައުމޫން އަމިއްލަފުޅަށް ވަޑައިގެން އެކަމަށް އެދިވަޑައިގަތުމުންނެވެ. ނަމަވެސް ވޭތުވެދިޔަ ކަންތައްތަކަށް ބަލައިގެން ކުރިއަށް ނުދެވޭނެ ކަމަށް ދުންޔާ ވިދާޅުވި އެވެ.\nމައުމޫން ވަނީ މިދިޔަ އާދީއްތަދުވަހު ކުނޫޒަށް ވަޑައިގެން ގާސިމާ ބައްދަލު ކުރައްވައި، ކުރިއަށް އޮތް ތަނުގައި ގުޅިގެން މަސައްކަތް ކުރެވޭނެ ގޮތްތަކާ ބެހޭ ގޮތުން މަޝްވަރާ ކުރައްވައިފަ އެވެ.\n"ތަޖުރިބާއާ އެކީގައި އެނގޭ ކަންތައްތަކެއް ރަނގަޅު ކުރަން ޖެހޭ ކަން. ހަރުދަނާ ކުރަން ޖެހޭ އެތައް ކަންކަމެއް އެބަހުރި. ގުޅިގެން މަސައްކަތް ކުރަން ޖެހޭ ކަން އަޅުގަނޑު ގަބޫލުކުރަން،" ދުންޔާ ވިދާޅުވި އެވެ.\nމައުމޫންގެ ދަރިކަނބަލުން ދުންޔާ ވިދާޅުވި ގޮތުގައި ޑިމޮކްރަސީ ހަރުދަނާކޮށް، ރައްޔިތުން ބޭނުންވާ ތަރައްގީ ހޯދުމަށް މަސައްކަތް ކުރަން ޖެހެ އެވެ. އަދި ރައްޔިތުން ބޭނުންވާ މިނިވަންކަމާއި އިންސާނީ ހައްގުތައް ހިމާޔަތްވެފައި އޮތް މުޖުތަމައުއެއް ބިނާކުރުމަކީ މުހިންމު ކަމެއް ކަން އޭނާ ފާހަގަކުރެއްވި އެވެ.\n"ފަހަތް ބަލައި އެއް ބަޔަކު އަނެއް ބަޔަކަށް އެއްޗެތި ގޮވުމުގެ ބަދަލުގައި ކުރިއަށް ބެލުން މުހިންމު. އަޒުމާއެކު މަސައްކަތްކޮށްފިނަމަ ކާމިޔާބުވާނެ. އެކީގައި މަސައްކަތް ކުރުމަކީ މުހިންމު ކަމެއް،" ދުންޔާ ވިދާޅުވި އެވެ.\nގާސިމް އަދި ޖުމްހޫރީ ޕާޓީގެ އިސްބޭފުޅުންނާއެކު ބޭއްވި ބައްދަލުވުމަށް ފަހު، މައުމޫން ނޫސްވެރިންނަށް ވިދާޅުވީ، އެ ބައްދަލުވުމުގައި މާ ބޮޑެތި ކަންތައްތަކެއް ނުނިންމި ނަމަވެސް އެއްބަސްވީ އެކި ލެވެލްގައި ވާހަކަ ދައްކައިގެން ދެ ޕާޓީ ގުޅިގެން މަސައްކަތްކޮށް އިސްލާހީ ބަދަލުތަކެއް ރާއްޖެއަށް ގެނައުމަށް ކަމަށެވެ. އަދި ރައްޔިތުންނަށް ހަގީގީ މަންފާ އާއި ލާބަ ލިބެނިވި ގޮތެއްގެ މަތިން ބާރުތައް ވަކި ކުރެވިފައިވާ ސަރުކާރެއް ގާއިމުކޮށްގެން އޭގެ ހިދުމަތް ރައްޔިތުންނަށް ހޯދައިދިނުމަށް މަސައްކަތް ކުރާނެ ކަމުގެ ޔަގީންކަން މައުމޫން ދެއްވި އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް މެމްބަރު ގާސިމް އިބްރާހިމް (މާމިގިލި) ދުންޔާ މައުމޫން ޕީޕީއެމް ރައީސް އަބްދުﷲ ޔާމީން ޕީޕީއެމްގެ ކޯޅުން ޑިމޮކްރަސީ\n"ބާރުތަކަށް ނުފޫޒު ފޯރުވުން ގާނޫނު އަސާސީއާ ޚިލާފު"


"twitsaaf" in 1 tonne ge Kuni: Mamma ehge isnegumeh!\nޓްވިޓް ސާފުގެ އެއް ޓަނު ކުނި: މަންމައެއްގެ އިސްނެގުމެއް\nފަހަކަށް އައިސް ތިމާވެށީގެ ކަންކަމުގަ އާއި މޫދަށް އަޅާ ކުންޏާއި ޕްލާސްޓިކާ ދެކޮޅަށް މީހުން އަޑުއުފުލަ އެވެ. މިފަހަރު ފާހަގަ ވެގެން މިއުޅެނީ ޒުވާން މަންމައެއް ކަމަށްވާ ސިޔާނާ މުހައްމަދު ސޯލިހް (ނާ) ޓުވިޓާގައި ހިންގި ހަރަކާތަކުން ނުކުތް ނަތީޖާއެކެވެ. އޭނާގެ ގޮވާލުމަކަށްވީ "ހިނގާބަލާށޭ މަށާއެކު ހުޅުމާލެ ގޮނޑުދޮށް ސަރަހައްދު ސާފު ކުރުމަށް ހުކުރު ދުވަހު." އެވެ. ދެން ފެނިގެން ދިޔައީ ބަޔަކު އޭނާއަށް އިޖާބަ ދިން ތަނެވެ.\nނާ އޭނާގެ ދެ ކުދިން އާއި އެކު\n"ހުޅުމާލޭގައި ދިރިއުޅޭއިރު ދަރިފުޅު ގޮވައިގެން މޫދަށް ދާއިރު ގޮނޑުދޮށުން ފެންނަ ކުންޏާއި ހެދި ދަރިފުޅަށް އުނދަގޫ ވެގެން ކުނި ހޮވަން އެދުނީ. ދެން ދަރިފުޅަށް ނަމޫނާއެއް ދައްކާ މި ކަން ކުރުމަށް ބޭނުންވީ. އެކަނި ކުރެވޭނެ ކަމެއް ނޫންވީމަ އެހެން މީހުންގެ އެހީ ހޯދަން ޓުވިޓާގައި ޖެހީ. ހީވެސް ނުކުރާހާ ބޮޑު ތަރުހީބެއް ލިބުނު. ފުރަތަމަ ގަބޫލެއް ވެސް ނުވި"\nހުކުރު ދުވަހަކީ ހަފުތާގެ ބުރަ މަސައްކަތަށްފަހު އެންމެން ވެސް އަރާމު ކުރާ ދުވަސް ކަމުގައި ވިއަސް ތަފާތު އެކި ފަރާތްތަކުން މި ކަމުގައި ބައިވެރިވުމުން އެއް ކަމެއް އެނގުނެވެ. ވަގުތު ކުޑަތަންވެފައި އޮއްވާ ވެސް މިކަހަލަ އިވެންޓެއް ރާވާ ހިންގާލުމަކީ އެއްވެސް ކަމެއް ނޫން ކަމެވެ.\n"ޓްވީޓްސާފް" ގެ ނަމުގައިި އިއްޔެ ޓްވިޓާ ކޮމިއުނިޓީ ހިންގި މި އިވެންޓްގައި 253 ޒުވާނަކު ބައިވެރިވި އެވެ. ދެ ގަޑި އިރާއި 30 މިނެޓަށް ކުރިއަށް ގެންދިޔަ އިވެންޓް ގައި ބައިވެރިވި ގުރޫޕުން ވަނީ ހުޅުމާލޭގެ ގޮނޑު ސަރަހައްދު ސާފު ކުރަން 11 ޓީމަކަށް ބެހިލައިގެން ސާފުކޮށްފަ އެވެ.\nއެ ގްރޫޕްތަކުން ކުޑަ ވަގުތުކޮޅުގައި 1.36 ޓަނުގެ ކުނި އެއް ކުރި އެވެ. އޭގެ ތެރޭގައި އާދައިގެ ކުނީގެ 813.1 ކިލޯ އާއި ޕްލާސްޓިކް ކުނީގެ 156.5 ކިލޯ އާއި އެލުމިނިއަމް އަދި ބިއްލޫރީގެ ކުނީގެ ގޮތުގައި 67.93 ކިލޯގެ ކުނި ހޮވި އެވެ.\nކުނީގެ މައްސަލައަކީ ރާއްޖެއަށް ދިމާވެފައިވާ ބޮޑު އެއް މައްސަލައަށް ވާއިރު އާންމު ތަންތަނަށް ޒިންމާދާރު ކުޑަކޮށް ކުނިއެޅުން ހުއްޓުވުމަކީ ފަރުދީ ޒިންމާއެކެވެ. އިއްޔެ ސާފު ކުރަން ނުކުރް ޒުވާނުންގެ މެސެޖަކީ ވެސް އެއީ އެވެ.\nސާފު ކުރުމުގެ މިފަދަ ސިލްސިލާ ހަރާކާތްތަކެއް ކުރިއަށް ގެންދަން ޓުވިޓްސާފުން ވިސްނަ އެވެ.\nއަހަރުތަކެއްފަސް: އަހަރެން ބައިސްކަލުގައި!\nދިވެހިންގެ ޓެކްވުމަން ޔޫކޭގައި!\nބުނެވޭނީ ހުދާ ކަޅާހާ، ހުދާ ތަފާތޭ!


Vagu ticket libun enmenah furey goi hamajahsaifi | Mihaaru\nވަގު ޓިކެޓު ވިއްކި ޑީބީ ޓްރެވަލްސް: މި ކުންފުނިން ވަނީ 168 މީހުންނަށް 1.6 މިލިއަން ރުފިޔާގެ ވަގު ޓިކެޓު ވިއްކާފައި -- މިހާރު ފައިލް ފޮޓޯ\nވަގު ޓިކެޓު ލިބުނު އެންމެންނަށް ފުރޭ ގޮތް ހަމަޖައްސައިފި\n29 ނޮވެމްބަރ 2018 - 14:532comments\nއަސްކޮއި ގްރޫޕުގެ ފަރާތުން އުމްރާ އަށް ފުރަން އޮތް 168 މީހަކަށް ލިބިފައި ވަނީ ވަގު ޓިކެޓެވެ. ވަގު ޓިކެޓު ލިބުނު މީހުންގެ ތެރެއިން 50 މީހުން އެންމެ ފުރަތަމަ ފުރަން ހަމަޖެހިފައި އޮތީ މިދިޔަ އާދިއްތަ ދުވަހެވެ. އެ މީހުން ވަނީ އިއްޔެ ފުރައިފަ އެވެ.\nއަސްކޮއި ގްރޫޕުގެ ފަރާތުން ޑިސެމްބަރު، 4، ގައި ފުރަން އޮތް 118 މީހުންނަށް ވެސް ލިބިފައި ވަނީ ވަގު ޓިކެޓެވެ. އަސްކޮއި ގްރޫޕުގެ އިސް އޮފިޝަލެއް ކަމަށް ފާތުމަތު ފަޒީލާ ވިދާޅުވީ އެ އެންމެނަށް ވެސް މިހާރު ފުރޭނެ އިންތިޒާމް ހަމަޖައްސާފައިވާ ކަމަށެވެ.\n"އެބޭފުޅުންގެ ފުރުން ހަމަޖެހިފައި އޮތީ ޑިސެމްބަރު ހައެއްގައި މިހާރު. އެ ހުރިހާ އިންތިޒާމެއް ވެސް މިހާރު ވަނީ ހަމަޖެހިފައި. އެންމެންނަށް ވެސް ފުރޭނެ،" ފަޒީލާ ވިދާޅުވި އެވެ.\nއަސްކޮއި ގްރޫޕަށް ގިނަ އަދަދެއްގެ ވަގު ޓިކެޓު ވިއްކާފައިވާކަން ފަޅާ އަރާފައި ވަނީ އާދިއްތަ ދުވަހު ފުރަން ހަމަޖެހިފައި އޮތް 50 މީހުންގެ ގްރޫޕު އެއާޕޯޓަށް ގޮސް ފުރޭ ގޮތް ނުވުމުންނެވެ.\nވަގު ޓިކެޓުތަކުގައި ފުރާ މީހުންގެ ނަމާއި ގަޑި އަދި މަންޒިލް ރަނގަޅު ނަމަވެސް ބޯޓު ނަންބަރު އޮތީ ނުބައިކޮށެވެ. އަދި ޓިކެޓު ނަންބަރުތަކަށް ޖަހާފައި އޮތީ ނުބައި ނަންބަރުތަކެކެވެ.\nއަސްކޮއި ގްރޫޕުން ޓިކެޓު ގަތުމަށް ހަވާލުކޮށްފައި ވަނީ ސަމްހާ ގްރޫޕް އިންޓަނޭޝަނަލް ކިޔާ ކުންފުންޏަކަށެވެ. އެ ކުންފުނިން ޓިކެޓު ގަނެފައި ވަނީ ޑީބީ ޓްރެވަލްސް ކިޔާ ބައެއްގެ އަތުންނެވެ. ވަގު ޓިކެޓު ވިއްކާފައި ވަނީ ޑީބީ ޓްރެވަލްސްގެ ފަރާތުންނެވެ.\nޑީބީ ޓްރެވަލްސް އިން ވިއްކި ޖުމްލަ 216 ޓިކެޓުގެ ތެރެއިން 168 ޓިކެޓަކީ ވަގު ޓިކެޓެވެ. އެއީ ގާތްގަނޑަކަށް 1.6 މިލިއަން ރުފިޔާގެ ވަގު ޓިކެޓެވެ.\nއެ މައްސަލައިގައި ފުލުހުން ވަނީ ވަގު ޓިކެޓު ހެދި ކަމަށް ތުހުމަތު ކުރެވޭ ޑީބީ ޓްރެވަލްސްގެ މުވައްޒަފަކު އައްޑޫ މަގުން ރާއްޖެއިން ބޭރަށް ފުރަން އުޅެނިކޮށް ހައްޔަރުކޮށްފަ އެވެ. އަދި އެ ކުންފުނީގެ އިސް ވެރިއަކު ވެސް ރާއްޖެއިން ބޭރަށް ފުރަން އުޅެނިކޮށް ވަނީ ހައްޔަރުކޮށްފަ އެވެ.\nއަސްކޮއި ގްރޫޕުން އުމްރާ ފުރަން ހަމަޖެހިފައި އޮތް މީހުންގެ ޓިކެޓު ގަތުމުގެ މެދުވެރިއަކަށްވި ސަމްހާ ގްރޫޕުން ކުރިން ބުނެފައި ވަނީ ޓިކެޓު ގަތުމަށްޓަކައި ހަތަރު މަސް ކުރިން ޑީބީީ ޓްރެވަލްސް އަށް ފައިސާ ފޮނުވާފައިވާ ކަމަށެވެ.


Hazaanaa huskohlee ehves kameh kohnudhee: Raees Waheed\nހަޒާނާ ހުސްކޮށްލީ އެއްވެސް ކަމެއް ކޮށްނުދީ: ރައީސް ވަހީދު\nކުރީގެ ރައީސް އަދި ޕްރޮގްރެސިވް ކޯލިޝަންގެ އެޑްވައިޒަރު ޑރ. މުހައްމަދު ވަހީދު ހަސަން މަނިކު ޒުވާނުންގެ ސައިކަލް ބުރު ނިންމާލުމުން ވާހަކަ ދައްކަވަނީ -- އަހުމަދު އަޝްހާދު އަބްދުﷲ | އަވަސް\nދިވެހި ރައްޔިތުންގެ މާލީ ހަޒާނާ ހުސްވެގެން ދިޔައީ އެއްވެސް ކަމެއް ރައްޔިތުންނަށް ކޮށްނުދީ ކަމަށް ވިދާޅުވެ ކުރީގެ ރައީސް އަދި ޕްރޮގްރެސިވް ކޯލިޝަންގެ އެޑްވައިޒަރު ޑރ. މުހައްމަދު ވަހީދު ހަސަން މަނިކު ސަރުކާރަށް ވަރަށް ބޮޑަށް ފާޑުވިދާޅުވެއްޖެ އެވެ.\nއެމަނިކުފާނު މިހެން ވިދާޅުވީ ޕްރޮގްރެސިވް ކޯލިޝަންގެ ޒުވާނުން އިސްނަގައިގެން މިއަދު ހަވީރު ބޭއްވި ސައިކަލް ބުރަށްފަހު ޕީޕީއެމް އޮފީސް ކުރިމަތީ ސައިކަލް ބުރުގައި ބައިވެރިވި ޒުވާނުންނާއި މުހާތަބު ކުރައްވާ ވާހަކަދައްކަވަމުންނެވެ.\nރައީސް ވަހީދު ވިދާޅުވީ ކޮވިޑްގެ ބަލިމަޑުކަމުގެ މި ހާލަތުގައި ސަރުކާރުން އަދާކުރަން ޖެހޭ ޒިންމާ އަދާކޮށްފައިނުވާ ކަމަށެވެ. ރާއްޖެއަށް ބޮޑެތި މައްސަލަތަކެއް ދިމާވެފައިވާ ކަމަށާ އެކަންކަން ހައްލު ކުރެވޭނީ އެންމެން ބައިވެރިކޮށް ކަމަށް ވަހީދު ވިދާޅުވިއެވެ. ނަމަވެސް އެ މަންޒަރު ފެންނަމުން ނުދާ ކަމަށެވެ.\n"އަޅުގަނޑުމެންނަށް މިއަދު މި ފެންނަނީ ރައްޔިތުންނަށްޓަކައި ކުރަންޖެހޭ ކަންކަން ނުކުރެވި ނާގާބިލްވެފައި ތިބި މަންޒަރު. އެހެންވެގެން ޒުވާނުން އެ ނިކުތީ. ޒުވާނުންގެ ވާހަކައަކީ 'އިނަފް އިސް އިނަފް' އޭ. ދެން ރައްޔިތުންނަށް ކެތެއް ނުކުރެވޭނޭ،" ވަރަށް ޖޯޝްގައި ވާހަކަ ދައްކަވަމުން ވަހީދު ވިދާޅުވިއެވެ.\nއިދިކޮޅުގެ ޒުވާނުން އިސްނަގައިގެން މިއަދު ބޭއްވި ސައިކަލް ބުރުގެ ތެރެއިން --\nއަޅުގަނޑުމެންނަށް މިއަދު މި ފެންނަނީ ރައްޔިތުންނަށްޓަކައި ކުރަންޖެހޭ ކަންކަން ނުކުރެވި ނާގާބިލްވެފައި ތިބި މަންޒަރު. އެހެންވެގެން ޒުވާނުން އެ ނިކުތީ. ޒުވާނުންގެ ވާހަކައަކީ 'އިނަފް އިސް އިނަފް' އޭ. ދެން ރައްޔިތުންނަށް ކެތެއް ނުކުރެވޭނޭ\nމި ސަރުކާރަށް އިދިކޮޅުން އަމާޒު ކުރަމުންދާ ކޮރަޕްޝަންގެ ތުހުމަތުތައް ތަކުރާރު ކުރައްވާ ރައީސް ވަހީދު ވިދާޅުވީ ދައުލަތުގެ ހަަޒާނާ ހުސްވެގެން ދިޔައީ އެއްވެސް ކަމެއް ހައްލު ނުކުރެވި ކަމަށެވެ. އޭގެ ބަދަލުގައި ގައުމުގެ މިނިވަން ކަމަށް ހުރަސް އެޅޭނެ އެތައް ކަމެއް މިއަދު މެދުވެރި ކުރުވާފައިވާ ކަމަށް ވިދާޅުވިއެވެ.\n"ދިވެހި ރައްޔިތުންނަަކީ ދިވެހިންގެ މިނިވަންކަމަށް ކުޑަނަމަވެސް ބުރުއެއް އަރާނެ ފުރުސަތު ދޭނެ ބައެއް ނޫން. ދިވެހި ރައްޔިތުންގެ ލޭ އޮހޮރުވާލައިގެންވެސް އެ މިނިވަންކަން ދަމަހައްޓާނެ،" ވަހީދު ވިދާޅުވިއެވެ.\nޕީޕީއެމް ރައީސް އިބްރާހިމް މުހައްމަދު ސޯލިހު ރައީސް ޑރ. މުހައްމަދު ވަހީދު ހަސަން މަނިކު + އިދިކޮޅު ފަރާތްތައް ޕީޕަލްސް ނޭޝަނަލް ކޮންގްރެސް - ޕީއެންސީ\n"ވެރިކަން ހަވާލުކުރަންވާނީ އެކަންކުރެވޭވަރު މީހަކާ"\n"މި ހިނގަނީ ސިޔާސީ ކަމެއް"\nރައީސް ފާޑު ވިދާޅުވީ އިދިކޮޅު ސައިކަލު ބުރަށް\n"ވެރިކަމުގެ ފުރަތަމަ ގަޑިއިރު ސޯލިހުގެ ޕާސްޕޯޓް ހިފަހައްޓާނަން"


ފުވައްމުލަކުގައި ފަތުރުވެރިކަމުގެ ވިޔަފާރި ކުރިނޭރުވިގެން މިއުޅެނީ ކީއްވެ؟މިކަލް ނޫސް\nފުވައްމުލަކުގައި ފަތުރުވެރިކަމުގެ ވިޔަފާރި ކުރިނޭރުވިގެން މިއުޅެނީ ކީއްވެ؟\n15 ސެޕްޓެމްބަރ 2017, 8:45 |\nދުނިޔޭގެ ފަތުރުވެރިކަމުގެ ބިޔަ ސިނާއަތުގައި މިއަހަރު ފާހަނގަ ކުރެވެމުން މިދަނީ ބައިނަލްއަގްވާމީ ގޮތުން ދެމެހެއްޓެނިވި ގޮތެއްގައި ފަތުރުވެރިކަމުގެ ހަރަކާތްތައް ބައްޓަންކޮށް ތަރައްގީ ކުރުމަށެވެ. މިގޮތުން އެންމެ ހާއްސަ ސަމާލުކަމެއް ދޭ އެއް ކަމަކީ މި ސިނާއަތުގައި މުޖުތަމައުގެ ހުރިހާ އަފްރާދުންގެ ބައިވެރިވުން ސީދާ ގޮތުންނާއި ނުސީދާ ގޮތުން އޮތުމަށެވެ.\nދިވެހިރާއްޖޭގެ ފަތުރުވެރިކަމުގެ ސިނާއަތަށް ސާޅީސް ހަ އަހަރު ވެގެން ދިޔައިރު ރާއްޖޭގެ މުއްސަނދިކަން އޮތީ ނުވަތަ ކޮންޓްރޯލްކުރަނީ އާބާދީގެ ސައްތައަކުން ބަލާއިރު އެންމެ ތިނެއް ނުވަތަ ފަހެއް އިންސައްތަ މީހުންނެވެ. މިމީހުންނަކީ ފަތުރުވެރިކަމުގެ ވިޔަފާރި މިރާއްޖޭގައި ކޮށް އުޅޭ މަހުޖަނުންނެވެ. ދިވެހިރާއްޖޭގެ ކަނޑުފަޅުތަކާއި ގިރި، ހާ ވިއްކަމުންދާ ޒަމާނެއްގައި ރާއްޖޭގައި އެންމެ ފުޅާކޮށް ކުރާ ވިޔަފާރި ކަމަށްވާ ފަތުރުވެރިކަމުގައި ފުވައްމުލަކު ރައްޔިތުންގެ ބައިވެރިވުން މިހާ ކުޑައީ ކީއްވެތޯ ހޯދާ ބަލަންވެއްޖެއެވެ.\nފަތުރުވެރިކަމުގެ ސިނާއަތަށް ބަލާއިރު ރަށްރަށުގައި ދިރިއުޅޭ ގިނަބަޔަކަށް މަންފާ ލިބޭ ގޮތަށް ހިންގެނީ ގެސްޓްހައުސްގެ ވިޔަފާރިއެވެ. ބިމު ކުލިން ބިންވެރިޔާއަށެވެ. އިމާރާތްކުރުމުން ތަން ރާނައި އިމާރާތްކޮށްދޭ ފަރާތަށެވެ. ތަނަށް އެއްޗެހި ގަންނަ ރަށުގެ ފިހާރަތަކަށެވެ. ތަނުގެ ހިންގުމަށް ބޭނުންވާ އެއްޗެހި ވިއްކާ ދަނޑުވެރިންނާއި މަސްވެރިންނަށެވެ. ރަށުގައި އާއިލާ ކައިރީގައި ތިބެ ވަޒީފާ އަދާކުރުމުގެ ފުރުސަތު ލިބޭ މުވައްޒަފުންނަށެވެ. ރަށަށް ޒިޔާރަތްކުރާ ފަތުރުވެރިންނަށް އެއްޗެހި ވިއްކައިގެން އާމްދަނީ ހޯދުމުގެ ފުރުސަތު ލިބޭ މަސައްކަތްތެރިންނަށެވެ. ކުރުކޮށް ބުނާނަމަ މިއީ މުޅި ރަށަށް އޭގެ ފައިދާ އާއި މަންފާ ލިބޭނެ ވިޔަފާރިއެކެވެ.\nނަމަވެސް ފެންނަނީ ސަރުކާރުން މިވިޔަފާރި ކުރިއެރުވުމަށް މަސައްކަތް ކުރުމުގެ ބަދަލުގައި ހަރުކަށި ގަވާއިދުތަކާއި އެކި ނަންނަމުގައި ޓެކްސްތައް ނަގަން ފަށައި އިތުރު އުދަނގޫތަކަޢި ދަތިތަކެއް ކުރިމަތިވާ ތަނެވެ. ވިޔަފާރިން ނެގޭ ޓެކްސްތައް ގިނަކަމުން އެތަންތަނުގެ އަގު ބޮޑުވެގެން ދާނެ އެވެ. ނަތީޖާއަކަށް ވެގެންދަނީ މިވިޔަފާރީގެވެސް އަގު ބޮޑުވެ ރިސޯޓުތަކާއި ވާދަކުރަން ޖެހި އަގުހެޔޮ މާކެޓު ގެއްލުމެވެ.\nރާއްޖޭގެ ބައެއް ރަށްރަށުގައި ގެސްޓްހައުސްގެ ވިޔަފާރި ފަސޭހަކަމާއި ކާމިޔާބުކޮށް ހިންގާއިރު މިކަމުގައި ބޮޑެތި ގޮންޖެހުންތަކާއި ކުރިމަތިލާން ޖެހިފައިވާ ރަށްތައްވެސް މަދެއް ނޫނެވެ. ފުވައްމުލަކަށް ބަލާއިރު ކުރިމަތިވެފައިވާ އެންމެ ބޮޑު ގޮންޖެހުމަކީ ދަތުރުފަތުރުގެ އަގު ނިހާޔަތަށް ބޮޑުވުމެވެ. އެންމެ އެއަރލައިނަކުން އުދުހުމުގެ މާކެޓު މޮނޮޕޮލައިޒްކޮށް އޮބިއަޅައިގެން ތިބުމެވެ. މާލެއިން ފުވައްމުލަކަށް ދާން ބޭނުންވާ ފަތުރުވެރިޔާ ދަތުރަށް ބޮޑު ހޭދައެއް ކުރަން ޖެހުމެވެ.\nއެކުގައި ކިޔަވަން އުޅުނު އެކުވެރިޔަކާއި އެކު އީދު ބަންދަށް ފުވައްމުލަކަށް ދާން ރާވައިފީމެވެ. ފުރާނެ ދުވަހާއި ހުރިހާ ކަމެއް ރޭވުމަށްފަހު ޓިކެޓު ނެގިތޯ ބަލަން ރައްޓެހި ސޮރަށް ގުޅާލީމެވެ. “އޭ ބުރޯ، މަ ޗުއްޓީ ބަދަލުކޮށްފިން ލަންކާއަށް، ކައެ މެން ރަށަށް ދިޔުމަށްވުރެ ލަންކާ އަށް ދާން ޓިކެޓުވެސް މާ އަގުހެޔޮ، އެހެންވެ އަންހެނުން ގޮވައިގެން ލަންކާއަށް ގޮސް ހަނީމޫން އާކޮށްލިއަސް ތިރަށަށް ދިޔުމަށްވުރެ ރަނގަޅެއެނު؟”\nހަމަ ފިސާރި އަގު ބޮޑީއެވެ. ހާލަކުން އަގުހެޔޮ ޓިކެޓެއް އެބަހީ ފެއަރ ޓިކެޓެއް ލިބުނަސް ގިނަ ފަހަރަށް ރަށު މީހާވެސް ޖެހެނީ ބޮޑު އަގުގަ ޓިކެޓު ގަންނާށެވެ. ބިދޭސީންނަށް ޓިކެޓު ވިއްކާ އަގަށް ދިވެއްސަކަށް ވެސް ކައިރި ގައުމަކަށް ޗުއްޓީ ހޭދަކޮށްލަން ދެވިދާނެއެވެ. މިހެން ވަނީ އެތެރޭގެ އުދުހުމުގައި މޯލްޑިވިއަން އާއި ފައިހަމަ ކޮށްލައި ވާދަ ކުރާނެ ފަރާތެއް ނެތީމައެވެ. އެ ފުރުސަތު ނުވެސް ދެނީއެވެ. ވިލާ އެއަރ ގެ ފްލައި މީ އިން ފުވައްމުލަކަށް އުދުހެން ތައްޔާރުވެ ހުއްދައަށް އެދުނުތާ އެތައް ދުވަހެކެވެ. އެ އެއަރލައިނުން ދަތުރަށް ތައްޔާރަސް ‘އެއްކަލަ’ ސަބަބާއި ހެދި އުދުހުމުގެ ހުއްދަ އަދިވެސް ނުދެއެވެ.\nގެސްޓްހައުސް ވިޔަފާރި އަމާޒުކޮށްފައިވަނީ މެދުފަންތީގެ ފަތުރުވެރިންނަށެވެ. މި ބަޔާންކުރެވުނު ގިންތީގެ ފަތުރުވެރިންނަކީ އަގާއި ހަރަދަށް ވަރަށް ބޮޑަށް ބަލައި ހަދާ ބައެކެވެ. ޗުއްޓީ ހޭދަކުރަން ހުންނަ ތަނުގެ އަގު ބޮޑުވެފައި އެތަނަށް ދިޔުމުގެ ދަތުރުފަތުރުގެ އަގު ބޮޑު ނަމަ އަނެއްކާވެސް ޗުއްޓީ އަގު ބޮޑުވީއެވެ. އެހެންކަމުން ފަތުރުވެރިން ކިތަންމެ ދާން ބޭނުންވާ މަންޒިލެއް ކަމުގައި ވިޔަސް އެމީހުން އަތްފޯރާފަށުގައި ޗުއްޓީ ހޭދަކުރެވެން އޮތް އެހެން މަންޒިލެއް ހިޔާރުކުރަނީއެވެ.\nމިހާރު ހިތުގައި އުފެދޭ ސުވާލަކީ މިވިޔަފާރިއަކީ އާދައިގެ ރައްޔިތުންނަށް މަންފާ ބޮޑު ވިޔަފާރިއަކަށްވާ އިރުވެސް ސަރުކާރުން މިވިޔަފާރި ކުރިއަރުވަން ނޫޅެނީ ކީއްވެ ހެއްޔެވެ؟ ފަހަރެއްގައި މިވިޔަފާރިއަކީ ކުރީ ސަރުކާރަކުން ފެށި ކަމަކަށް ވާތީ ފަހުގެ ސަރުކާރުން މިކަން ކުރިއެރުވުމަށް އެހާ ގަޔާނުވަނީއެވެ. ނޫނީ ފަހުން ފެންނަން ފެށި ހުވަފެނީ ‘ގެސްޓްހައުސްއައިލެންޑް’ ގެ ޕްރޮޖެކްޓްގެ ސަބަބުން ވަކިބަޔަކަށް ފައިދާ ވާނެތީ އެކަން މާ މުހިންމުވަނީއެވެ. އެކަމަކު ހަގީގަތަކީ ގެސްޓްހައުސްއައިލެންޑޭ ކިޔައިގެން ކުރަން އެއުޅޭ ކަމަކުން ގެސްޓްހައުސް ތަކުން ރަށުގެ އާއްމުންނަށް މިހާރު ލިބެމުން އެދާ މަންފާ ނުލިބޭނެކަމެވެ.\nކަން މިހެން ހުރުމާއި އެކު ސަރުކާރުން މިކަން ފަސޭހައިން ކުރެވޭނެ ގޮތްތަކެއް ހޯދައިދޭން އެބަޖެހެއެވެ. ގެސްޓްހައުސްގެ ވިޔަފާރިއަށް ލުއިފަސޭހަ ގޮތްތަކެއް ހަމަޖައްސައިދިމުގެ އިތުރުން ހަރުދަނާ އުސޫލްތަކެއް ކަނޑައަޅައި ރެގިއުލޭޓުކުރަންޖެހެއެވެ. ފަތުރުވެރިކަމަށް ބޭނުން ކުރެވިދާނެ އާސާރީ ތަންތަން ކަމަށްވާ ވަށޮވެއު، ގެންމިސްކިތް، ހަވިއްތަ ފަދަ ތަންތަން ހިމާޔަތްކޮށް ރަނގަޅަށް ބަލަހައްޓަންޖެހެއެވެ. ތުނޑި އާއި ކުޅި ފަދަ ތަންތަން ދެމެހެއްޓެނިވި ވިޔަފާރީގެ އުސޫލަކުން ބެލެހެއްޓި ފަތުރުވެރިކަން ކުރިއެރުވޭނެ ފަދަ ގޮތެއް މަގުފަހިކޮށްދޭން ޖެހެއެވެ.\nމިދެންނެވީ ރަށުގެ ރީތި ތުނޑި ވަކިބަޔަކަށް ޚާއްސަކޮށް 50 އަހަރަށް ކުއްޔަށް ދޭށެކޭ ނޫނެވެ. އެގޮތަށް ދީފިނަމަ އެބަޔަކު އެތަނުގާ ބޮޑު ހޮޓަލެއް އަޅާ މަސައްކަތަށް ބޭރު މީހުން ގެނެސް ތުނޑި އަމިއްލަ ކޮށްގެން ހޮޓާ ހިންގައި ތަނުގެ ކުލި މާލޭގައި ހުންނަ އޮފީހަކަށް ދިޔައީމަ ރަށުމީހުނަށް އޮންނާނީ ކޯއްޗެއް ހެއްޔެވެ؟ ރަށު ރައްޔިތުންނަށް މިފާޑަށް ހިންގާ ފުތުރުވެރިކަމަކުން ލިބޭނެ ފައިދާއެއް ނޯންނާނެއެވެ. ރަށުގެ އާއްމުންނަށް ލިބޭނީ ގެއްލުމެވެ. ރަށުގެ ރީތި ތުނޑި އާއި ކުޅި ދެމެހެއްޓެނިވި ގޮތެއްގައި ވިޔަފާރި އުސޫލުން ތަރައްގީ ކުރުމަށްފަހު ގެސްޓްހައުސްތަކަށާއި ރަށަށް އަންނަ ހުރިހާ ފަތުރުވެރިނާއި އާއްމުންނަށްވެސް ބޭނުންކުރެވޭ ގޮތަށް އޮވެ އެތަނުން ލިބޭ ލާރި ރަށުގައި ދައުރުވާނެ ގޮތަކީ އެންމެ ރަނގަޅު ގޮތެވެ.\nފަތުރުވެރިކަމަކީ ސަރުކާރާއި ވިޔަފާރިވެރިންނަށް އެކަނި ބެލެހެއްޓޭނެ ކަމެއް ނޫނެވެ. އާއްމު ރައްޔިތުންގެ އެއްބާރުލުން ނެތި މިކަން އެންމެ ފުރިހަމަ ގޮތުގައި ކުރިޔަކަށް ނުގެންދެވޭނެއެވެ. ރަށުތެރެއާއި މޫދަށް ކުނި އެޅުން ފަދަ ކަންކަން ތިމާވެއްޓަށް ގެއްލުންހުރި ކަންކަމުން ދުރުވާންޖެހެއެވެ. ރަށަށް ޒިޔާރަތް ކުރާ ފަތުރުވެރިންނަށް އިހްތިރާމްކޮށް ފަތުރުވެރިކަމުގެ ވިޔަފާރިކުރާ ފަރާތްތަކަށް އެއްބާރުލުން ދޭންޖެހެއެވެ. ފަތުރުވެރިކަމުގެ ހަގީގީ މަންފާ އާއި ފައިދާ ލިބޭނީ އޭރުންނެވެ.


Iran gai maruge adhadhu olhuvaalaafaivaa kamuge thuhumathu\nއިރާނަކީ މުޅި މެދުއިރުމަތީގައިވެސް ކޮވިޑް-19 އިގެ އަސަރު އެންމެ ބޮޑަށް ކޮށްފައިވާ ގައުމެވެ. -- ފޮޓޯ: ގެޓީ އިމެޖަސް\nތެހެރާން (އޯގަސްޓް 3) - އިރާނުގައި ކޮވިޑް-19 ޖެހިގެން މަރުވި މީހުންގެ ރަސްމީ އަދަދަށްވުރެ ތިން ގުނައަށް މީހުން މަރުވެފައިވާ ކަމަށާއި، މަރުގެ ހަގީގީ އަދަދު ސަރުކާރުން އޮޅުވާލާފައިވާކަމަށް ބީބީސީން ކުރި ތަހުގީގު ރިޕޯޓެއްގައި ބުނެފި އެވެ.\nސަރުކާރުން ފޮރުވާފައިވާކަމަށް ތުހުމަތުކުރާ ތަފާސް ހިސާބުތަކާ ހަވާލާދީ، ބީބީސީން ބުނީ މިދިއަ މަހުގެ 20 ވަނަ ދުވަހާ ހަމައަށް ގާތްގަނޑަކަށް 42،000 މީހުން މަރުވެފައިވީ ނަމަވެސް، އިރާނުގެ ހެލްތު މިނިސްޓްރީން ރަސްމީކޮށް ރިޕޯޓުކޮށްފައިވަނީ އެންމެ 14،405 މަރު ކަމަށެވެ.\nމަރުގެ އަދަދުގެ އިތުރުން، އިރާނުގައި ބަލި ޖެހުނުކަމަށް އެ މުއްދަތުގެ ތެރޭގައި ރަސްމީކޮށް ރިޕޯޓުކުރި އަދަދަށްވުރެ، ހަގީގީ އަދަދު ދެ ގުނަ އިތުރުކަމަށްވެސް ވަނީ ބުނެފަ އެވެ. އެގޮތުން، ބަލި ޖެހުނުކަމަށް 278،827 ރިޕޯޓުކޮށްފައިވީ ނަމަވެސް، ހަގީގީ އަދަދަކީ 451،024 ކަމަށް ބީބީސީން އިތުރަށް ބުނެފައިވެ އެވެ.\nމީގެ އިތުރުން، ކޮވިޑުގައި އެންމެ ފުރަތަމަ އީރާނުން މީހަކު މަރުވެފައި ވަނީ 22 ޖެނުއަރީގައި ކަމަށް ސަރުކާރުގެ ރެކޯޑުތަކުގައި އޮތް ނަމަވެސް އެގައުމުން ވައިރަސް ފެނުނުކަން އިއުލާން ކުރީ އޭގެ އެއް މަސް ފަހުންކަމަށްވެސް ވަނީ ތުހުމަތުކޮށްފަ އެވެ.\nއިރާނުގެ އަދަދުތަކާ ގުޅޭގޮތުން ސިއްހީ މާހިރުން ސުވާލު އުފައްދަމުން ދަނިކޮށް، އެ މައުލޫމާތު ހިއްސާކޮށްފައިވަނީ ނަން ހާމަކުރަންނޭދޭ އޮފިޝަލެއްކަމަށް ބީބީސީން ބުންޏެވެ.


މާލެ ހަލާކުކޮށްލުމުގެ މޭސްތިރިއަކީ “ހޮޅި” މުއިއްޒު: ނަޝީދު – Dhen.mv\nމާލެ ހަލާކުކޮށްލުމުގެ މޭސްތިރިއަކީ "ހޮޅި" މުއިއްޒު: ނަޝީދު\nދެން އެމްވީ February 21, 2020 - 11:41 pm\nމާލެ ހަލާކުކޮށްލުމުގެ މޭސްތިރިއަކީ ކުރީގެ ހައުސިން މިނިސްޓަރު ޑރ. މުހައްމަދު މުއިއްޒު ކަމަށް އެމްޑީޕީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nނަޝީދު މިހެން ވިދާޅުވީ، ލޯކަލް ކައުންސިލް އިންތިހާބުގެ އެމްޑީޕީގެ ކެމްޕެއިން "ރަށްވެހި ފަތިސް" ރަސްމީކޮށް ލޯންޗު ކުރުމަށް ކާނިވާ ސަރަހައްދުގައި މިރޭ ބޭއްވި ޖަލްސާގައި ވާހަކަދައްކަވަމުންނެވެ.\nކައުންސިލް އިންތިހާބުގައި ޕީޕީއެމް ޓިކެޓުގައި މާލޭގެ މޭޔަރު ކަމަށް ވާދަކުރައްވާ މުއިއްޒު އަށް ނަޝީދު ވަނީ ވަރަށް ބޮޑަށް ފާޑުވިދާޅުވެފައެވެ. ނަޝީދު ވިދާޅުވީ މާލެ ހަލާކުކޮށްލުމުގައި އެންމެ އިސްކޮށް ހުރީ މުއިއްޒު ކަމަށާއި މިނިސްޓަރު ކަމުގައި ހުންނަވައިގެން މުއިއްޒު މާލެ އަށް ކުރި ހުރިހާ ކަމެއް ހަނދާން ނުނެތޭނެ ކަމަށެވެ.\n"ކުޑަ ވެސް ލަދެއް ހަޔާތެއް ހުރި ނަމަ މާލޭ ރައްޔިތުންގެ ކުރިމައްޗަކަށް ނުނިކުންނާނެ. ފަސް އަހަރު ވަންދެން ސިޓީ ކައުންސިލްގެ ހުރިހާ ބާރެއް ނަގާފައި އޭނާގެ ދެފައި ކޭޓަށް މަހާލައިގެން އިންނަވައިގެން ހުންވައިގެން އިންނަވާފާ ދެން މިއަދު ނިކުމެ މާލެ ރައްޔިތުން ކައިރީ މިބުނަނީ އަޅުގަނޑެވެސް މިއީ މިތަނު މީހެކޭ. އޭނާ އެ ބުންނަ އުޅެނީ ތިމަންނާއަށް ވޯޓެއް ދޭށޭ. ނޫން! މާލޭ މީހުނެއް ނުދޭނެ. މާލޭ މީހުން އޭނާ އަށް ވޯޓެއް ނުދޭނެ. މާލޭ ހަލާކުކޮށްލުމުގެ މޭސްތިރިއަކީ މި ދަންނަވާ ހޮޅި މުއިއްޒު." ނަޝީދު ވިދާޅުވިއެވެ.\nޕީޕީއެމް ސަރުކާރުން އެޅި ބްރިޖު "އޯކޭ" ކަމަށާއި ނަމަވެސް މުއިއްޒުގެ އައުވާނުންނަށް 7،000 ފްލެޓު ބަހާލިގޮތް "އޯކޭ" ނޫން ކަމަށްވެސް ނަޝީދު ވިދާޅުވިއެވެ.\n"އަޅުގަނޑުމެން ނުބުނަމޭ ބުރިޖު އޯކޭއެއް ނޫނެކޭ. އަޅުގަނޑުމެން މިބުނަނީ ވައްކަން އޯކޭއެއް ނޫނޭ. މުއިއްޒުއޭ ގޯތި ދިނުމުގެ ލިސްޓު ދެފައި ކޭޓަށް ލީގޮތް އޯކޭއެއް ނޫނޭ. މުއިއްޒުގެ އައުވާރުންނަށް 7000 ފްލެޓް ބަހާލިގޮތް އޯކޭއެއް ނޫނޭ." ނަޝީދު ވިދާޅުވިއެވެ.\nރައީސް މާދަމާ ހޯރަފުއްޓަށް ވަޑައިގަންނަވަނީ\nއާބާދީގެ ކުޑަބޮޑުމިނެއް ނުބަލާ ސިއްހީ ހިދުމަތްތައް ފޯރުކޮށްދޭނަން : ނަސީމް


Airport GMR aa havaalu kurumun ethanuge tharahgee huttunu: MD Adhil | Mihaaru\nވެލާނާ އިންޓަނޭޝަނަލް އެއާޕޯޓްގެ އާ ރަންވޭގެ އަމަލީ މަސައްކަތް ފެށުމަށް މިއަދު ބޭއްވި ރަސްމިއްޔާތުގައި އެމްއޭސީއެލްގެ މެނޭޖިން ޑިރެކްޓަރު އާދިލް ވާހަކަ ދައްކަވަނީ.-- ފޮޓޯ: ނިޝާން އަލީ /މިހާރު\nއެއާޕޯޓް ޖީއެމްއާރާ ހަވާލުކުރުމުން ތަރައްގީ ހުއްޓުނު: އާދިލް\n27 ފެބުރުއަރީ 2017 - 20:06 29 comments\nވެލާނާ އިންޓަނޭޝަނަލް އެއާޕޯޓް (ވީއައިއޭ) ގެ ހިންގުން އިންޑިއާގެ ޖީއެމްއާރާ ހަވާލުކުރުމުން، ދިވެހި ދައުލަތަށް އެންމެ ބޮޑު އާމްދަނީއެއް ލިބެމުންދިޔަ އެއް މަގު މުޅިން ބަންދުވެ، ދިވެހިން އުއްމީދުކުރި ތަރައްގީ އެއާޕޯޓަށް ލިބުން ހުއްޓުނު ކަމަށް މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) ގެ މެނޭޖިން ޑިރެކްޓަރު އާދިލް މޫސާ މިއަދު ވިދާޅުވެއްޖެ އެވެ.\nވީއައިއޭގެ އާ ރަންވޭގެ އަމަލީ މަސައްކަތް ފެށުމަށް ބޭއްވި ރަސްމިއްޔާތުގައި ވާހަކަ ދައްކަވަމުން އާދިލް ވިދާޅުވީ އެއާޕޯޓުގެ ހިންގުން ޖީއެމްއާރާ ހަވާލުކުރުން ދިވެހިންގެ ވިންދަށާއި އިހުސާސްތަކަށް ކެތްވާވަރުގެ ކަމަކަށް ނުވި ކަމަށެވެ.\n"މި އެއާޕޯޓް ފުރަތަމަ ފަހަރަށް ބިނާކުރި ދިވެހިންގެ ކަށިން ހިތްވަރު ނެރުނު ގޮތަށް މި އެއާޕޯޓް އަނބުރާ ހޯދުމަށް ގައުމީ ހަރަކާތެއް މީގެ ފަސް އަހަރު ކުރިން ރާއްޖޭގައި ވަނީ ހިންގާފައި. ރައީސް ވަހީދާއި އެ މަނިކުފާނާއެކީ ތިއްބެވި ސިޔާސީ ލީޑަރުންގެ ޓީމުގެ ހިތްވަރާއެކު ފުރިހަމަ ސިޔާދަތުގެ ދަށަށް ދިވެހި ދައުލަތުން ވަނީ ކަށަވަރުކޮށްފައި،" މެނޭޖިން ޑިރެކްޓަރު ވިދާޅުވި އެވެ.\nއެއާޕޯޓު ޖީއެމްއާރު އަތުން ނެގުމަށް ހިންގި ހަރަކާތާ ބެހޭ ގޮތުން ވާހަކަ ދައްކަވަމުން އާދިލް ވިދާޅުވީ ގައުމީ މުހިންމު އެ މަސައްކަތުގައި ރައީސް އަބްދުﷲ ޔާމީން އަދާކުރެއްވި ހިކުމަތްތެރި ދައުރަށް ފަހު، ރާއްޖޭގެ ރައީސުލްޖުމްހޫރިއްޔާ ކަމާ ހަވާލުވެވަޑައިގެން އެ މަނިކުފާނު އެންމެ އިސްކަމެއް ދެއްވީ ދިވެހިންގެ އަމިއްލަވަންތަ ފަޚުރެއްގެ ގޮތުގައި އޮތް އެ އެއާޕޯޓަށް ޒަމާނީ ތަރައްގީ ގެނެސްދެއްވުމަށް ކަމަށެވެ.\nއާދިލް ފާހަގަކުރެއްވި ގޮތުގައި މިދިޔަ ބައިގަރުނުގެ ތެރޭގައި ކޮންމެ ރައީސެއްގެ ތަރައްގީގެ އެޖެންޑާގައި ވެސް ހުޅުލޭ އެއާޕޯޓް ހާއްސަ ގޮތެއްގައި ފާހަގަކުރެވިގެން ދިޔަ އެވެ. ކުރީގެ ރައީސް އިބްރާހިމް ނާސިރު ހަގީގަތަކަށް ހައްދަވައިދެއްވި އެ އެއާޕޯޓުގެ ތަރައްގީ އަށް ރައީސް މައުމޫން އަބްދުލްގައްޔޫމް ވަނީ މުހިންމު މަޝްރޫއުތަކެއް ހިންގަވާފައި ކަމަށް ވެސް އޭނާ ވިދާޅުވި އެވެ.\nވެލާނާ އިންޓަނޭޝަނަލް އެއާޕޯޓުގެ އާ ރަންވޭގެ އަމަލީ މަސައްކަތް ފެށުމުގެ ރަސްމިއްޔާތު.\n"އޭގެ ފަހުން ގެއްލިގެން ދިޔަ ސަފުހާގައި ދިވެހިންގެ މި އަގުބޮޑު ހަރުމުދާ ބޭރުގެ ކުންފުންޏެއްގެ ބާރުގެ ދަށަށް ނުއަގުގައި ދޫކޮށްލަން މަސައްކަތް ކުރި. އެއާޕޯޓް ހިންގުން ޖީއެމްއާރާ ހަވާލުކުރުމުން ޒަމާނީ އާ ރަންވޭއެއް އެޅުމުގެ ހިޔާލެއް އެ ކުންފުނިން ނުގެންގުޅޭ. އޭގެ ބަދަލުގައި އެ ކުންފުނީގެ މައިގަނޑު ވިސްނުމަކަށްވީ އެއާޕޯޓުގައި ވީހާ ގިނަ ވިޔަފާރިއެއް ކުރެވޭނެ މަގު ހޯދުން. މިއީ އެންމެނަަށް ވެސް އެނގޭ ހަގީގަތެއް،" ޖީއެމްއާރަށް އެއާޕޯޓު ހިންގަން ހަވާލުކުރި މައްސަލައާ ބެހޭ ގޮތުން އާދިލް ވިދާޅުވި އެވެ.\nއޭނާ ފާހަގަކުރެއްވި ގޮތުގައި ވެލާނާ އިންޓަނޭޝަނަލް އެއާޕޯޓްގައި މިހާރު ބޭނުންކުރާ ރަންވޭއާ މާޒީ ވަނީ ގުޅިފަ އެވެ.\nއާދިލް ވިދާޅުވީ މިއަދު ފަށާ ރަންވޭގެ އާ މަޝްރޫއަކީ ދިވެހިންގެ ވާހަކަ ފޮތުގައި ލިޔެވިގެންދާނެ އަދި ކާމިޔާބު އެތައް ވާހަކައެއްގެ ފުރަތަމަ ޗެޕްޓަރު ކަމަށެވެ.\n"މި އެއާޕޯޓްގައި މިހާރު ބޭނުންކުރާ ރަންވޭ އާ މާޒީ ވަނީ ގުޅިފައި. ބޭރުގެ އެކި ބާރުތަކާ ދެކޮޅަށް އަޅުގަނޑުމެން ދިވެހިން ކުރި ސިޔާސީ ހަނގުރާމަ، އިގްތިސާދީ މިނިވަންކަމުގެ ޖިހާދުގައި މި ރަންވޭ މުހިންމު ދައުރެއް އަދާކުރި. މި ރަންވޭ ކޮންމެ ތާރުކޮޅެއްގައި ކޮންމެ ހިލަކޮޅެއްގައި ވެސް ހިތްވަރުގަދަ ދިވެހިންގެ ދަލާއި ލޭގެ އަސަރު ހުންނާނެ،" އާދިލް ވިދާޅުވި އެވެ.\nއެ އެއާޕޯޓު ހެދުމަށް ދިވެހިން ކުރި މަސައްކަތް ފާހަގަ ކުރައްވަމުން މެނޭޖިން ޑިރެކްޓަރު ވިދާޅުވީ އެއީ ދިވެހިންގެ އަޒުމް ވަރުގަދަ ކަމުގެ ރަމްޒެއް ކަމަށެވެ. އަދި އެއާޕޯޓަކީ ރާއްޖޭގެ ޓޫރިޒަމް ގުޅުވައިލަދިން ފާލަން ކަމަށް ވެސް އާދިލް ވިދާޅުވި އެވެ.\n"މިއީ ބައިނަލްއަގުވާމީ ދުނިޔެއާއި ވިޔަފާރީގެ މުއާމަލާތަކާ ގުޅުވައިދިން ބްރިޖް. މީގެ އިތުރުން ހެޔޮއެދޭ އެތައް ގައުމުތަކާއި ދިވެހިންގެ ތެރޭގައި އޮތް އެހީތެރިކަމުގެ ގުޅުމާއި އެތައް ނިޝާންތަކެއް ވަނީ މި ރަންވޭއާ ގުޅިފައި،" އޭނާ ވިދާޅުވި އެވެ.\nއިތުރު ލިޔުންތައް އެމްއޭސީއެލް ވީއައިއޭގެ އާ ރަންވޭގެ މަޝްރޫއު ވެލާނާ އިންޓަނޭޝަނަލް އެއާޕޯޓް އާދިލް މޫސާ (ކުރީގެ އެމްޑީ، އެމްއޭސީއެލް) ޖީއެމްއާރު


Firihen kujjeh nama Anitage dharifulhah Bafaabege nan | Mihaaru\nއަނީތާ އާއި ރޯހިތު.\nއަނީތާއަށް ފިރިހެން ކުއްޖެއް ލިބިއްޖެ ނަމަ ކިޔާނީ ބަފާބެގެ ނަން\n13 އޮކްޓޯބަރ 2020 - 09:32\nއަލަތު ދަރިފުޅަކީ ފިރިހެން ކުއްޖެއް ނަމަ ނަމަކަށް ކިޔާނީ ރަވީ ކަމަށް ބަތަލާ އަނީތާ ހަސަނަންދާނީ ބުނެފި އެވެ.\nކައިވެނިކުރިތާ ހަތް އަހަރު ފަހުން ބަލިވެއިންކަން އާދީއްތަ ދުވަހު އިއުލާންކުރި ބަތަލާ ބުނި ގޮތުގައި ވަކި ޖިންސެއްގެ ކުއްޖަކަށް އުންމީދެއް ނުކުރެ އެވެ. އެކަމަކު އެ ފިރިހެން ކުއްޖެއް ލިބިއްޖެ ނަމަ ނަމަކަށް ކިޔާނީ ފިރިމީހާ ރޯހިތު ރެޑީގެ ބައްޕަ ރަވީގެ ނަން ކަމަށް ބުންޏެވެ. ރޯހިތުގެ ބައްޕަ ވަނީ މީގެ މަސްތަކެއް ކުރިން ވަރަށް ބޮޑަށް ބަލިވެގެން ހޮސްޕިޓަލުގައި އެޑްމިޓްކޮށް، ފަރުވާ ދެމުން ދަނިކޮށް މަރުވެފަ އެވެ.\nއެހެންވެ އޭނާގެ ހަނދާނުގައި ދަރިފުޅަށް ނަން ދިނުމަކީ ބަފާބެގެ ހަނދާންތައް އާއިލާގެ ތެރޭގައި ދިރުވިގެންދާނެ ކަމެއް ކަމަށް އަނީތާ ބުންޏެވެ. އިންޑިއާގެ ޓީވީގެ އިންޑަސްޓްރީގެ އެންމެ މަޝްހޫރު ބަތަލާއިންގެ ތެރޭގައި ހިމެނޭ އަނީތާ މުމްބާއީ މިރާ އަށް ދިން އިންޓަވިއުއެއްގައި ބުނީ އޭނާ މި ވަގުތު ހުރީ ވަރަށް އުފަލުން ކަމަށެވެ. އަދި މިއީ 2013 ގައި ކައިވެނިކުރި ފަހުން ހަޔާތަށް އައި އެންމެ އުފާވެރި ދުވަސްކޮޅު ކަމަށް ބުންޏެވެ.\n"ކުރިން މަސައްކަތުގައި ބިޒީކަމުން ފެމިލީ ޕްލޭންކުރަން ވަގުތު ނުލިބުމާއި ފިރިމީހާ އާއި އާއިލާއާ އެކު ވެސް އެންމެ ބޭނުންވާ ވަރަށް ވަގުތު ހޭދަކުރަން ނުލިބި އޮއްވައި ލޮކްޑައުންވެގެން ދިޔައީ މުޅި އާއިލާ އަށް ވަގުތު ދޭން ލިބުނު ފުރުސަތަކަށް،" އެތައް ސިލްސިލާއެއްގެ އިތުރުން ފިލްމު ވެސް ކުޅެފައިވާ އަނީތާ ބުންޏެވެ.\nއޭނާ ބުނިގޮތުގައި ބަލިވެއިނީ ދަރިއަކު ހޯދަން ފިރިމީހާ އާއި ދެ މީހުން މަޝްވަރާ ވެސް ކުރާތާ ދުވަސްތަކެއް ފަހުންނެވެ. އަދި ބަލިވެއިންކަން އެނގުނީ ލޮކްޑައުން އަށް ދެމުން އައި ލުއިތަކާ އެކު ޖޫން މަހުގެ ފަހުކޮޅު ޝޫޓިންތައް އަލުން ފެށުމުގެ ހުއްދަ ލިބުމުން ކަލާޒްގެ ސިލްސިލާ "ނާގިން" ސީޒަން ހަތަރެއްގެ ފަހު ޝޫޓިން ޝެޑިއުލް ޖުލައި މަހުގެ ތެރޭގައި ކުރިއަށް ދަނިކޮށެވެ.\n"މިހާރު އަހަރެން ބޭނުން ވަނީ ލައިފްގެ މި ވަގުތުކޮޅުގެ ބޭނުން ވަރަށް ރަނގަޅަށް ހިފަން. މަޔަކަށްވުމަކީ ވަރަށް ބޮޑު އުފަލެއް. އެ އިހުސާސްކުރެވެން ފެށީމަ ލިބޭ ހިތްހަމަޖެހުން ބުނެދޭކަށް ވެސް ނޭނގޭ،" އަނީތާ، 39، ބުންޏެވެ. "މަޔަކަށްވުމަކީ ހަމަ ޔަގީނުން ވެސް ވަރަށް ތަފާތު ތަޖުރިބާއަކަށް ވާނެ."\nއޭނާ ބުނި ގޮތުގައި ފިރިމީހާ އާއި މުޅި އާއިލާގެ ފޯކަސް މިހާރު ހުރީ އާއިލާ އަށް އިތުރުވާން އުޅޭ އާ މެމްބަރަށް މަރުހަބާ ކިޔުމުގެ ތައްޔާރީތަކަށެވެ.\n"ރޯހިތާ އަހަރެން މިހާރު އެންމެ ގަޔާވެގެން ކުރާ ކަމަކީ ދަރިފުޅަށް ބޭނުންވާ ސާމާނު ހޯދުން. އަދި އެންމެ ބޮޑު އިސްކަމެއް ދެނީ ވީހާ ވެސް ރައްކާތެރި، އިތުބާރު ކުރެވޭ ކަހަލަ ޕްރޮޑަކްޓްތައް ހޯދުން." އަނީތާ ބުންޏެވެ.\nBathalaa Anita ah dhariyaku libenee


SOE garaaraa medhu amalu kuran vaanee bill akaa medhu ves amalu kuraa gothah: MP Didi | Mihaaru\nކުއްލި ނުރައްކަލުގެ ހާލަތާ ގުޅޭ ގޮތުން ރައީސް ޔާމީން މަޖިލީހަށް ފޮނުއްވި ގަރާރު ދިރާސާ ކުރުމަށް އިއްޔެ ބޭއްވި، ގައުމީ ސަލާމަތާ ބެހޭ ކޮމެޓީގެ ބައްދަލުވުމަށް މެމްބަރު އިބްރާހިމް ދީދީ ވަޑައިގަންނަވަނީ.---ފޮޓޯ: ނިޝާން އަލީ/މިހާރު\nކުއްލި ނުރައްކަލުގެ ހާލަތާ ގުޅޭ ގަރާރާ މެދު ވެސް އަމަލު ކުރަންޖެހޭނީ ބިލާ މެދު އަމަލުކުރާ ގޮތަށް: ޑީޑީ\n21 ފެބުރުއަރީ 2018 - 21:465comments\nކުއްލި ނުރައްކަލުގެ ހާލަތާ ގުޅޭ ގަރާރެއް ރައްޔިތުންގެ މަޖިލީހުން ފާސް ކުރާއިރު ވެސް މަޖިލީހުގެ ގަވާއިދު އޮތްގޮތުން އަމަލު ކުރަން ޖެހޭނީ ބިލްތަކާ މެދު އަމަލުކުރާ އުސޫލުން ކަމަށް ރައްޔިތުންގެ މަޖިލީހުގެ ހިތަދޫ މެދު ދާއިރާގެ އެމްޑީޕީގެ މެމްބަރު އިބްރާހިމް ދީދީ (ޑީޑީ) މިރޭ ވިދާޅުވެއްޖެ އެވެ.\nކުއްލި ނުރައްކަލުގެ ހާލަތުގެ މުއްދަތު އިތުރު 30 ދުވަހަށް ދަންމަން މަޖިލީހުން ރޭ ފާސްކުރީ 38 މެމްބަރުންގެ ވޯޓުންނެވެ. ގާނޫނުއަސާސީ ބުނާގޮތުން ރައްޔިތުން އެ މައްޗަށް އަމަލު ކުރަން ލާޒިމްވާ އެއްވެސް ކަމަކަށް ވޯޓަށް އަހަން ޖެހޭނީ މަޖިލީހުގެ ދެ ބައި ކުޅަ އެއްބައި މެމްބަރުން ހާޒިރުވާ ޖަލްސާއެއްގަ އެވެ. މިހާރު މަޖިލީހުގެ މެމްބަރުންގެ އަދަދަށް ބަލާއިރު އެއީ 43 މެމްބަރުންނެވެ.\nއެކަމަކު އެ ގަރާރަށް ވޯޓަށް އަހައި، ފާސްކުރުމުގެ ކުރިން މަޖިލީހުގެ ރައީސް އަބްދުﷲ މަސީހު ވިދާޅުވެފައި ވަނީ ރައްޔިތުން އަމަލު ކުރުން ލާޒިމްވާ ކަންކަން މަޖިލީހުުގެ ގަވާއިދުގައި މާނަ ކޮށްދޭ 38 ވަނަ މާއްދާ މާއްދާގައި، ކުއްލި ހާލަތުގެ ގަރާރުގެ ވާހަކަ ހިމެނިފައި ނެތް ކަމަށެވެ. އެހެންވެ، ކުއްލި ހާލަތުގެ ގަރާރާ މެދު ވޯޓަށް އެހީ އާންމު ޖަލްސާތަކެކޭ އެއްފަދައިންނެވެ.\nމެމްބަރު ޑީޑީ ވިދާޅުވި ގޮތުގައި ގާނޫނުއަސާސީގެ އިތުރުން މަޖިލީހުގެ ގަވާއިދު އޮތްގޮތުން ވެސް ކުއްލި ނުރައްކަލުގެ ހާލަތުގެ ގަރާރަށް ވޯޓަށް އަހަން ޖެހޭނީ މަދުވެގެން 43 މެމްބަރުން ހާޒިރުވާ ޖަލްސާއެއްގަ އެވެ. ސަބަބެއްގެ ގޮތުގައި އޭނާ ފާހަގަ ކުރެއްވީ މަޖިލީހުގެ ގަވާއިދުގެ 143 ވަނަ މާއްދާ އެވެ. އެ މާއްދާގައި، މަޖިލީހަށް ހުށަހެޅޭ ގަރާރާ މެދު ވެސް އަމަލު ކުރެވޭނީ މަޖިލީހަށް ހުށަހެޅޭ ބިލްތަކެކޭ އެއްފަދައިން ކަން ސާފުވާ ކަމަށް ޑީޑީ ވިދާޅުވި އެވެ.\n"ގަވާއިދުގެ 38 ވަނަ މާއްދާ އެކަނި ވިދާޅުވެފައި [މަޖިލީހުގެ ރައީސް މަސީހް] އެކަން އޮޅުވާލީ. އެކަމަކު އެ ގަވާއިދުގެ 143 ވަނަ މާއްދާގައި މި އޮތީ ސާފުކޮށް ބުނެފައި ގަރާރުގެ މައްޗަށް ވެސް ހިނގާނީ ބިލްތަކާ މެދު ހިނގާ އުސޫލު ކަމަށް. އެހެންވީމަ ވަރަށް ސާފުކޮށް އެބަ މާނަ ކޮށްދޭ މި މާއްދާ އިން ވެސް އެއީ ރައްޔިތުން އަމަލު ކުރުން ލާޒިމްވާ ކަމެއް ކަން،" ޑީޑީ ވިދާޅުވި އެވެ.\nއިދިކޮޅު އެހެން ބައެއް މެމްބަރުންނާއެކު، މެމްބަރު އިބްރާހިމް ދީދީ ވަޑައިގަންނަވަނީ.---ފައިލް ފޮޓޯ: މިހާރު\nއޭނާ ފާހަގަ ކުރެއްވި ގަވާއިދުގެ 143 ވަނަ މާއްދާގައި ވަނީ މަޖިލީހުގައ ގަރާރުގެ މައްޗަށް ވެސް ހިނގާނެ އުސޫލަކީ އާންމު ގޮތެއްގައި ބިލުގެ މައްޗަށް ހިނގާނެ އުސޫލު ކަމަށެވެ. އަދި ގަރާރާ ބެހޭގޮތުން އަމަލު ކުރެވޭނީ ވެސް ބިލާ ބެހޭގޮތުން މަޖިލީހުގައި އަމަލުކުރާ އުސޫލުން ކަމަށެވެ.\nކުއްލި ނުރައްކަލުގެ ހާލަތުގެ ގަރާރަށް ވޯޓަށް އެހުމުގައި އޮންނަން ޖެހޭ ގާނޫނީ އަދަދާ މެދު ސުޕްރީމް ކޯޓުގެ ލަފައަކަށް މަޖިލީހުން ވަނީ އެދިފަ އެވެ. އެހެންވެ، އެކަމުގައި ލަފައެއް ދެވެންދެން، މަޖިލީހުން އިއްޔެ ފާސްކުރި ކުއްލި ހާލަތުގެ ގަރާރަށް އަމަލު ކުރަމުން ގެންދިއުމަށް ސުޕްރީމް ކޯޓުން މިރޭ ވަނީ ވަގުތީ އަމުރެއް ނެރެފަ އެވެ.\nކުއްލި ނުރައްކަލުގެ ހާލަތުގެ ގަރާރު މަޖިލީހުން ފާސްކުރީ އެ ގަރާރުން ހިފަހައްޓާފައިވާ މަޖިލީހާއި ސުޕްރީމް ކޯޓުގެ ބާރުތައް އަނބުރާ ދިނުމަށް ފަހު އެވެ. އެގޮތުން ރައީސާއި ނައިބު ރައީސް ވަކި ކުރުމުގެ ބާރާއި ވަޒީރުން ވަކި ކުރުމުގެ ބާރާއި ޕްރޮސެކިއުޓާ ޖެނެރަލް ވަކި ކުރުމުގެ ބާރާއި ރައީސް ވަކި ކުރުމުގައި އުފެދޭ ޚިލާފާ މެދު ގޮތެއް ނިންމަން ސުޕްރީމް ކޯޓަށް ލިބިދޭ ބާރު ވެސް މަޖިލީހުން ގަރާރު ފާސްކުރި ވަނީ ގަރާރުން އުނިކޮށްފަ އެވެ.\nއިތުރު ލިޔުންތައް ރައްޔިތުންގެ މަޖިލިސް ކުއްލި ނުރައްކަލުގެ ހާލަތު


Raajjey Ge Resort Eh Gai Ehme Reyeh Heydhakuran 500000 Rufiya - Vaguthu\nރާއްޖޭގެ ރިސޯޓެއްގައި އެންމެ ރެއެއް ހޭދަކޮށްލަން ފަސްލައްކަ ރުފިޔާ!\nރާއްޖޭގެ އެންމެ އަގުބޮޑު އެއް ރިސޯޓް ކަމަށްވާ ނަލަދޫ އައިލެންޑް އިން ކޮވިޑް-19 އާއި ގުޅިގެން އިޖުތިމާޢީ ގައިދުރުކަން ބޭއްވޭނެ ގޮތައް، ޗުއްޓީ ހޭދަކުރުމުގެ ފުރުސަތު ހުޅުވާލާފައިވާ ކަމަށާއި، އެ ރިސޯޓްގައި އެންމެ ރެއެއް ހޭދަކޮށްލުމުގެ އަގަކީ 35000 އެމެރިކާ ޑޮލަރު ކަމަށް މަޝްހޫރު "ފޯބްސް" މަޖައްލާ އިން ބުނެފިއެވެ.\n35000 އެމެރިކާ ޑޮލަރަކީ ދިވެހި ރުފިޔާ އިން ބަލާނަމަ 539700 ރުފިޔާއެވެ.\nބައިނަލްއަޤުވާމީ އެތައް އެވޯޑެއް ހޯދާފައިވާ ނަލަދޫ އައިލެންޑް ރިސޯޓް އެންމެ ރެއަކަށް ބައިމިލިއަން ރުފިޔާ އަށް ވިއްކަނީ އެންމެ މީހަކަށެވެ. އެހެންކަމުން ރިސޯޓަށް އަންނަނީ ބައި މިލިއަން ރުފިޔާ ދައްކާ ފަރާތަކާއި އޭނާ ކަނޑައަޅާ ބައެކެވެ.\nމިޕެކޭޖްގެ ދަށުން 20 ވިލާއެއް ލިބޭނެއެވެ. ކޮންމެ ވިލާއަކަށް ވަކިން ހުރިހާ ޚިދުމަތެއް ލިބޭނެއެވެ. ކޮންމެ ވިލާއެއްގައި އެވިލާއެއްގައި ތިބޭ މީހުން ހަމައެކަނި ބޭނުން ކުރުމަށް ޕޫލެއް ވެސް އޮންނާނެއެވެ.\n"ނަލަދޫ އައިލެންޑް ރިސޯޓްގައި ގިނަ މޫދު ކުޅިވަރު ޕްރޮގްރާމްތަކެއް ވެސް ކުރިއަށް ގެންދާނެއެވެ. އެހެންކަމުން އެއީ ޗުއްޓީ ހޭދަކޮށްލުމަށް ވަރަށް އެކަށީގެންވާ ރަށެކެވެ." ފޯބްސްގައި ބުނެފައި ވެއެވެ.\nކޮވިޑް-19 އާއި ގުޅިގެން ރާއްޖޭގެ ހުރިހާ ރިސޯޓެއް ބަންދުކޮށްފައި ވާއިރު، ޖުލައި މަހު އަލުން ފަތުރުވެރިކަން ހުޅުވާލަން އަންނަނީ ތައްޔާރު ވަމުންނެވެ. ފަތުރުވެރިކަން އަލުން ހުޅުވާލާއިރު ރާއްޖޭގެ އެންމެ މުހިއްމު މާކެޓަކަށް ވާނީ އެކަހެރިކޮށް ޗުއްޓީ ހޭދަކުރުމަށް ބޭނުންވާ މަހުޖަނުން ކަމަށް ބައެއް ތަޖުރިބާކާރުން ބުނެއެވެ.\nމަހުޖަނުންނަށް އަމާޒުކޮށް ނަލަދޫ ފިޔަވައި އެހެން ބައެއް ރިސޯޓްތަކުން ވެސް އަންނަނީ ޕެކޭޖްތައް ތައްޔާރު ކުރަމުންނެވެ.\nޖޫން 20, 2020 10:57\nތިރަށަކީ އަސްލު އެހާ ރީތި ބީޗެއްވެސް އޮތް ތެނެއް ނޫން..ވ ގާތައް އޮންނާނީ...ވިއްކިދާނެ\nޖޫން 20, 2020 12:44\nރާއްޖެ މީހެއްގައިގަ މިފެން ވަރުހުންނާނެ ބާ؟\nޖޫން 20, 2020 14:09\nތިވަރަށް ލާރި ނަގާ އިރުވެސް ކަމެއް ޖެހޭ އިރަށް ލާރިއެއް އޮންނަކަމަށް ނުވޭ